
EDITORIAL 








Tilcul unei tulburări 
din Biserică 


De mult, dacă nu dintotdeauna, în Biserica noastră există, în afară de 

$ candalurile din Biserica Ortodoxă Română 


Claudiu Târziu 





din ultimii ani nu sînt, deci, cu totul inexpli- 

cabile. Dar nu sînt nici o constantă a vieții 
religioase de la noi. Se întîmplă doar ca nici BOR 
să nu fie alcătuită integral din îngeri. 

Pentru a ne convinge că acum nu sînt mai 
multe putregaiuri în BOR decât altădată, e sufi- 
cient să trecem niţel prin publicistica religioasă a 
lui Nae Ionescu. 

Constant e doar felul în care reacționează 
ierarhia în fața faptelor proaste comise de unii 
slujitori ai Bisericii. Parte dintre ierarhii noştri 
sînt „prizonierii“ unor clanuri de popi dedulciţi la 
banul public, care trag toate sforile posibile spre 
a se căpătui ei şi pînă la a şaptesprezecea spiță. 
Drept care, cu excepţiile cunoscute, chiriarhii 
noştri nu ştiu ce să facă mai întâi cînd dau nas cu 
scandalul: să acopere totul, sub pretextul că 
apără imaginea Bisericii, sau să ia măsuri de ochii 
lumii. Uneori, excesul de zel - căruia nepricepe- 
rea îi este tată, iar viclenia - mamă - duce la deci- 
zii radicale tocmai cînd nu e nevoie de aşa ceva. 
Rare sînt momentele în care ierarhia BOR a ştiut 
să rezolve cum se cade anumite probleme inter- 
ne. Glazura de pe această fisticeală vinovată o 
constituie neştiința comunicării, despre care am 
mai vorbit cîndva. 

Această aserțiune mi-a fost prilejuită de cele 
mai recente tulburări din Biserică. Întâi a fost bil- 
biiala stînjenitoare a ÎPS Pimen, Arhiepiscopul 


preoți, şi popi. Acei purtători iliciți de barbă şi sutană, care cîntă pe 
nas deopotrivă imnuri de slavă lui Hristos și cîntece de petrecere, 
bagă adînc mina-n bănuțul văduvei și, în general, ştirbesc reputația 
clerului şi smintesc poporul. 


Sucevei, şi a pr. Costel Stoica, purtătorul de cu- 
vînt al Patriarhiei, în cazul stareţului de la mănăs- 
tirea Plutonița, Liviu Lupu, care a conceput un co- 
pil cu o maică de la mănăstirea Pasărea. Oficialii 
au negat inițial că cei doi sînt monahi, pentru ca 
apoi să încerce alte explicaţii, care n-au făcut decât 
să alimenteze bănuielile presei. Pînă la urmă, pă- 
cătoşii au fost scoşi din monahism. 
Apoi, părintele Alexandru Moţoc (preot cu 
20 de ani vechime), inspector general patriarhal, 
a fost acuzat că a oficiat un „botez satanist“ la bi- 
serica Sf. Treime - Tei din Capitală. O familie de 
bucureşteni s-a plins la un post TV - axat pe bîrfe, 
crime şi violuri - că la slujba de încreştinare a 
pruncului ei pr. Moţoc şi-a făcut cruce invers şi a 
rostit de trei ori formula „te lepezi de Hristos?“ 
în locul celei „te lepezi de satana?“ Postul TV a di- 
fuzat câteva fragmente dintr-un film, editat în re- 
dacţie, dar nu a pus încă la dispoziţia Bisericii în- 
treaga înregistrare pe peliculă de la botez. Există 
nare imbecilă, prin care i se plăteşte vreo poliţă 
preotului; fie la botezul acela preotul a greşit for- 
mula, în mod nepermis, din neatenţie. Patriarhia 
a anunţat că a declanşat o anchetă şi că, pînă la fi- 
nalizarea ei, îl susține total pe pr. Moţoc. 
Oricum se va termina tărăşenia, ne este clar 
un lucru: Dumnezeu nu bate cu parul. Pr. Moţoc a 
fost unul dintre cei care s-au declarat oripilaţi de 
comportamentul părintelui Daniel Corogeanu - 
fostul duhovnic de la mănăstirea Tanacu (Vaslui), 
acuzat că ar fi omorit o femeie într-un ritual de 
exorcizare - şi a cerut pedepsirea lui. Nu ne putem 
continuare în pagina 7 

Fapte, vorbe, ginduri 


Continuă războiul politic 

Băsescu a fost reconfirmat în funcţia de 
preşedinte prin referendum, la 19 mai a.c. 
Marinarul a mai câştigat o bătălie pe muchie de 
cuţit. Războiul însă continuă. Au votat aproape 
45% dintre cetăţenii cu drept de vot, din care 
75% în favoarea menţinerii în funcție a lui 
Traian Băsescu. Foarte important: un sfert din 
electoratul PSD şi aproape 60% din cel al PNL şi 
din cel al UDMR au votat pentru menţinerea în 
funcţie a lui Băsescu. În aceste condiţii, cele 
două partide aflate la guvernare vor avea mari 
probleme la următoarele alegeri. După 
anunțarea rezultatului, Băsescu a ţinut un 
discurs în care promisiunile legate de cele mai 
fireşti nevoi (drumuri, irigații, asistență 
medicală, independenţa Justiţiei) s-au împletit 
cu cele care vizează primenirea clasei politice şi, 
prin aceasta, profesonalizarea actului politic şi 
săvirşirea lui în mod moral. Băsescu a spus că va 
face tot ce îi va sta în putință pentru adoptarea 
unei noi Constituţii, a votului uninominal şi a 
legii lustraţiei. Nimic din toate acestea nu poate 
fi făcut doar prin voința preşedintelui României. 
EL trebuie să determine, pe de o parte, guvernul 
să ia anumite măsuri, iar pe de alta, o majoritate 
parlamentară să voteze un set de legi. Ne îndoim 
că Băsescu va reuşi să mişte ceva în această 
direcţie în următorul an şi jumătate, pînă 
dincolo de alegerile generale a termen. 
Alegerile anticipate nu sînt dorite de nici un 
partid parlamentar, în mod real. În plus, o 
coabitare a preşedintelui cu parlamentul şi 
actualul guvern e foarte puţin probabilă. În 
continuarea ostilităţilor, avem două variante de 
scenariu. Prima, guvernul Tăriceanu II cade prin 
moţiune de cenzură, iar PSD intră la guvernare 
alături de PD şi PLD (pe faţă sau susținut de 
facto în parlament de aceste două formațiuni). 
Dacă se adevereşte acest scenariu, Băsescu îşi dă 
foc la valiză. Nucleul lui dur de susţinători se va 
împrăştia într-o clipă. Căci aceşti sprijinitori l-au 
votat pentru lupta lui contra PSD - considerat 
întruchiparea corupției instituționalizate. 


A doua variantă: Băsescu mimează negocierile, 
dar întreţine conflictul, atacă în forță în 
continuare guvernul şi partidele care îi sînt 
ostile, iar în 2008 aduce la guvernare PD şi PLD 
(poate comasate într-un singur partid). În acest 
caz, va utiliza un slogan mai vechi, de pe cînd 
era la Primăria Capitalei, uşor modificat: 
„Daţi-mi un parlament şi voi rezolva toate 
problemele!“. Probabil că pe urmă va obţine un 
nou mandat de preşedinte, iar de respectarea 
sau nerespectarea promisiunilor nu va mai da 
seamă în fața electoratului niciodată, ci poate în 
fața istoriei. 


Dumnezeu să-l ierte! 





Scriitorul Octavian Paler a murit, la 7 mai, în 
urma unui atac cardiac. Născut în 1926, în 
judeţul Braşov, Paler a absolvit Facultatea de 
Litere şi Filosofie şi simultan pe cea de Drept. 
Între 1974 şi 1979 a fost membru supleant 

al CC al PCR, iar în perioada 1965-1970 - 
vicepreşedinte al Comitetului de Radiodifuziune 
şi Televiziune. În 1976 a fost preşedinte al 
Consiliului Ziariştilor, iar în perioada 1970-1983 
a fost redactor-şef al cotidianului România 
Liberă. O carieră care, orice s-ar spune, stă sub 
semnul compromisului. Paler a devenit, încă din 
timpul comunismului, una dintre figurile 
proeminente ale culturii româneşti. Printre 
cărțile sale cele mai cunoscute se numără Umbra 
cuvintelor, Viaţa pe un peron, Scrisori 
imaginare, Don Quijote în estşi Polemici 
cordiale. După revoluţie, Octavian Paler a fost şi 

o conştiinţă civică. Prin atitudinele sale publice 
şi-a răscumpărat păcatele de tinereţe şi şi-a 
salvat posteritatea. În ultimii ani, Octavian Paler 
a colaborat constant cu postul de televiziune 
Antena 3 şi şi-a publicat editorialele în ziarul 
„Cotidianul“. A fost indiscutabil o valoare 

a presei şi a literaturii noastre. De aceea merită 
omagiat şi pomenit. Dumnezeu să-l ierte şi să-l 
odihnească în pace! 


Legăturile lui Tăriceanu 

cu Masoneria 

Cu prilejul referendumului din 19 mai, războiul 
s-a purtat inclusiv pe internet. În spaţiul virtual 
au circulat informaţii diverse şi interesante. Iată, 
de pildă, câteva despre relația premierului 
Tăriceanu cu Masoneria: e Tăriceanu a speculat 
zece milioane de acțiuni Rompetrol (unde-i tătic 
Patriciu) pe bază de pont (9 aprilie 2004). 

e Nevasta lui Chirovici (Marele Maestru de grad 
33 şi şef al unei aripi a Masoneriei române) este 
director în holdingul lui Patriciu. e Dan Amedeo 
Lăzărescu - tatăl vitreg al lui Tăriceanu - a fost 
mason de grad 33 şi colaborator al Securității. 

e Marea Lojă a României are sediul pe Strada 
Edgar Quinet nr. 7, în casa unde avea sediul 
înainte firma lui Bogdan Buzăianu, Energy 
Holding. La aceeaşi adresă se află şi sediul 
fundaţiei culturale „Delta“, condusă de masonul 
Corneliu Vişoianu. e Potrivit lui Valeriu Stoica, 
Tăriceanu este membru al Marii Loje a României 
(condusă de Vişoianu). Stoica a afirmat că 
Vişoianu a încercat să-i racoleze pe toţi liderii 
PNL încă din 2000. e În Marea Lojă a 

României a lui Vişoianu mai este membru Radu 
Boroianu, naşul de cununie al lui Tăriceanu şi 
fost partener de afaceri al lui Bogdan Buzăianu, 
în firma B&C Consulting. e Fostul şef de la 
RENEL Aurelian Leca a declarat că Boroianu a 
făcut lobby pe lingă Tăriceanu că firma VA Tech 
(al cărei reprezentant în România a fost 
Buzăianu) să primească un contract de 
retehnologizare a Porţilor de Fier de peste un 
miliard de euro. e Avocatul lui Bogdan 
Buzăianu, Doru Boştină, este şi el membru al 
aceleiaşi loje masonice. e Radu Boroianu a fost 
ambasadorul României în Elveţia şi se bănuieşte 
că era „frate“ cu Buzăianu în cadrul Lojei Alpine 
din Elveţia. Unele dintre aceste informaţii sînt 


dovedite deja, iar pentru altele rămîne ca timpul 
să dovedească dacă sînt inventate. 


Folk pentru biserica Pr. Calciu 
Ducu Bertzi şi Florian Pittiş au susţinut, 

la 20 mai, un spectacol de muzică şi poezie la 
Washington, în scop caritabil: strîngerea 

de fonduri pentru o nouă biserică ortodoxă a 
românilor de acolo. „Banii de pe urma acestui 
concert îi vor ajuta pe românii din Washington 
să continue ceea ce părintele Calciu a început: 
construirea unei biserici“, a explicat Ducu Bertzi. 
Institutul Cultural Român a sponsorizat 
deplasarea. 


„Mineriada, un act civic“ 

Ion Iliescu a declarat într-o emisiune la 
Realitatea TV, la 15 mai, că în 1990 minerii au 
avut o atitudine civică! „Nu minerii au inițiat 
acțiunile violente. Minerii au fost efectul şi nu 
cauza. Ei au făcut un act civic şi au săvârşit, 

la rîndul lor, violenţe“, a spus preşedintele 
primelor mineriade. EI a pretins că intervenția 
minerilor a fost necesară întrucât forțele de 
ordine nu făceau față Ia atacurile „golanilor“ (cu 
miinile goale şi gurile mari, zicem noi). Iată cât 
de ticălos trebuie să fii ca să-ți împaci conştiinţa 
după crimele din '89 şi '90. 


Vestigii de sec. XVII 
în centrul Iașiului 


TUI d ss =] 














La Iaşi, săpăturile efectuate pentru realizarea 
unui pasaj pietonal au scos la iveală o 
construcţie de secol XVII (probabil un han), 
avînd la fundaţie elemente constructive de secol 
XVI. Descoperirea - care ar trebui să aducă 
bucurie cetăţenilor unei urbe atestată din 1395, 

dar lipsită de dovezi arhitectonice grăitoare în 
ceea ce priveşte clădirile civile - a produs multă 
supărare constructorului, care vrea să dărîme 
„ruinele“ şi să continue lucrările, pe baza 
proiectului inițial şi costurilor aferente. Primarul 
PSD Gheorghe Nichita a declarat că nu ştie dacă 
să se bucure sau să se întristeze de această 
descoperire, căci pentru conservarea ei ar trebui 
modificat proiectul, alocat mai mult timp şi 
presupune cheltuieli suplimentare. Arheologii 
Centrului de Civilizație Europeană şi Direcţia 
Judeţeană de Cultură cer conservarea 
construcţiei. Nu se ştie cu ce şanse. 


e luni se la despar ere 











La 20 mai, la mănăstirea Petru vodă - Neamţ, a 
fost slujită o slujbă de pomenire a Părintelui 
Gheorghe Calciu, care este înmormîntat acolo. 
Puhoi de lume, din toată ţara, a venit şi acum, la 
şase luni de la mutarea Părintelui la Domnul, 
pentru a se ruga pentru sufletul marelui preot. 
Părinţii care au oficiat slujba ne-au mărturisit că 
mormîntul părintelui a devenit loc de pelerinaj 
permanent. Pentru faptele lui creştineşti 

şi pentru iubirea dovedită față de Dumnezeu 

şi de neam, în veci fie pomenit numele 
Părintelui Gheorghe. Dumnezeu să-l odihnească 
în ceata drepţilor săi! 


Croaţii și polonezii 

vs homosexualitate 

Parlamentul European a trimis un protest 
Croaţiei după ce acest stat a elaborat un 
program de educaţie sexuală, care se opune 
homosexualității şi promovează abstinența 
înainte de căsătorie. Deputaţii europeni spun că 
programa ar putea încuraja „stigmatizarea 

şi discriminarea“ şi că promovează „atitudini 


negative față de homosexualitate, acest fapt 
fiind în contradicţie cu legile croate“. Programa, 
care a primit deja avizul Ministerului Educaţiei, 
a fost elaborată de Asociaţia GROZD, formată 
dintr-un grup de părinţi creştini. Iniţiativa a fost 
susținută şi de Biserica Romano-Catolică, 
aproape 90 la sută dintre croaţi fiind de religie 
romano-catolică. Acţiunea PE împotriva Croaţiei 
vine la două săptămîni după adoptarea unei 
rezoluții pentru chemarea în justiției a statelor 
„homofobe“. Prima ţintă a fost Polonia, pe care 
parlamentarii europeni au declarat-o „plină de 
ură“ pentru că a interzis propaganda 
homosexuală în şcoli. 


Victoria imensă 

a filmului românesc 

Tînărul regizor român Cristian Mungiu 

(39 de ani) a cîştigat marele premiu la Festivalul 
de Film de la Cannes, Palme d'Or, pentru 

filmul „4 luni, 3 săptămîni şi 2 zile“. 
Performanța lui Mungiu nu are corespondent în 
filmografia din România, doar Liviu Ciulei 
reuşind să cîştige premiul pentru cea mai bună 
regie, în 1965, pentru filmul „Pădurea 
Spânzuraţilor“. Pînă acum, filmul nu a fost 
prezentat în România. Tema sa este însă una 
controversată: avortul în timpul regimului 
comunist. Regretatul regizor Cristian 

Nemescu (ucis într-un accident rutier acum 
nouă luni) a primit, post-mortem, premiul 

„Un Certain Regard“ pentru filmul „California 
dreamin' (nesfârşit)“. 


Documentar onest despre Noica 

În mai, TVR Cultural a difuzat un documentar în 
trei părți despre personalitatea 

gînditorului român Constantin Noica. 

Scenariul este semnat de Radu Găină şi Sorin 
Lavric (care a luat şi interviurile). 

Filmul surprinde modul în care viaţa şi opera lui 
Constantin Noica sunt receptate la 20 de ani de 
[a trecerea filozofului la cele veşnice. 
Personalitatea lui Noica a fost evocată de Gabriel 
Liiceanu, Andrei Pleşu, Horia Roman Patapievici, 
Răzvan Codrescu, Ion Papuc, Ion Dur, Mircea 
Nicolau, Gheorghe Jijie, Şerban Milcoveanu, 
Cătălin Buciumeanu, Nicolae Noica, Simina 
Mezincescu. 

Efemeritate și divin 

Scriitorul Dan Lucinescu, fost deţinut politic 
sub comunişti, şi-a lansat cea de-a paisprezecea 
carte, Efemeritate şi divin, la 1 iunie a.c., la 
Uniunea Scriitorilor. Autorul, membru al 
Grupării ROST, a spus că, prin acest volum, mai 
face „un efort disperat pentru a conştientiza 
lumea asupra Adevărului, într-o vreme 

în care despărțirea omului de divin devine 
dureroasă şi amenință să fie definitivă“. 

Între cărțile publicate de Dan Lucinescu se află: 
Lupta (1941-1944) [1997], Voievodul (Mihai 
Viteazul) [1998], Spre război (1939-1941) 
[1998], Întoarcerea din neguri (1963-1987) 
[1998] şi Ștefan cel Mare și Sfint [2002]. 


Curs de jurnalism creștin 

Facultatea de Teologie „Sf. Nicodim“ din cadrul 
Universităţii din Craiova organizează, începând 
cu anul universitar 2007-2008, ciclul de studii 
postuniversitare de specializare Comunicarea 
socială a Bisericii (Curs de jurnalism creştin). 
Înscrierea candidaţilor se va face pe baza unui 
dosar personal. Sînt 40 de locuri, toate cu taxă: 
1.600 de lei. Durata şcolarizării este de două 
semestre. Perioada de înscriere: 

10-21 septembrie 2007. Relaţii suplimentare 

la tel.: 0251/413.396. 


Biserica și presa 

Arhiepiscopia Tomisului a organizat la 
Constanţa, între 10 şi 12 mai a.c,, a treia ediţie 
a Simpozionului naţional „La început a fost 
Cuvintul...“, avînd ca temă raportul dintre 
Biserică şi mass-media. Manifestarea s-a aflat 
sub directa coordonare a ÎPS Teodosie Petrescu, 
Arhiepiscopul Tomisiului, şi a încercat o 


Editorial 


abține să nu ne gândim că Dumnezeu a rînduit 
acum ca însuşi pr. Moţoc să fie supus oprobriului 
public şi batjocorii ateilor. Diferenţa este că pr. 
Corogeanu a fost pus la zid de BOR înainte să se 
pronunțe Justiţia, iar de astă dată Biserica aşteap- 
tă probele pentru a hotărî dacă se leapădă de pr. 
Moţoc. Să fie din cauză că pr. Moţoc e inspector pa- 
triarhal, ori a învăţat ceva Biserica din cazul Tana- 
cu? Sperăm că a doua variantă. 











abordare a relaţiei Biserică - presă dinspre toate 
cultele monoteiste, alături de preoți ortodocşi 
fiind prezenţi şi lideri ai altor confesiuni 
creştine, ca şi ai comunităţilor musulmane şi 
evreieşti. A fost una dintre rarele ocazii 

de dialog inter-etnic şi inter-confesional de la 
noi. Rămînînd mai departe consecventă poziţiei 
sale anti-,ecumeniste“, ROST crede 

în valoarea, în puterea şi în necesitatea 
dialogului. Între participanţi - lideri religioşi, 
ziarişti, cercetători şi oameni politici - s-au 
numărat şi Răzvan Codrescu, redactor-şef al 
revistei „Lumea credinței“, dar şi vicepreşedinte 
al Asociaţiei ROST, şi Claudiu Târziu, director al 
revistei ROST. Primul a conferenţiat pilduitor 
despre jertfelnicia ortodoxă în anii 
comunismului şi despre cum se reflectă ea, doar 
parțial şi deseori în chip insultător, în presa 
românească. Al doilea a prezentat un 
documentar despre decimarea elitei ortodoxe 
sub comunism. Publicăm cele două intervenţii 
în paginile următoare. 


(urmare din pag. 3) 


Evident, necazul pr. Moţoc ne întristează, 
chiar dacă înțelegem că aşa l-a pedepsit Dumnezeu 
pentru greşelile lui. Ar fi însă ideal ca acest impas 
să-i determine pe clerici să cerceteze mai îndelung 
înainte de a condamna. Şi poate n-ar fi rău ca ierar- 
hii care lau asuprit pe pr. Daniel Corogeanu să-i 
ceară acestuia iertare. Căci n-ar vrea să ştie cine ur- 
mează după pr. Moţoc, dacă într-adevăr încercarea 
sfinției sale este un semn al scadenţei divine. 

Biserica de după gratii 


Regimul comunist a gîndit simplu și crud reorganizarea societății 
românești: distrugerea elitelor şi susținerea unora noi, formate din 
„Oameni noi“. Biserica nu putea scăpa de la epurare. 


Claudiu Târziu 


ă voi referi în continuare doar la Bise- 
M rica Ortodoxă Română, nu din motive 

confesionale, ci de documentare. Istoria 
Bisericii Ortodoxe sub comunism este o preocu- 
pare mai veche a mea şi am colectat şi prelucrat, 
de-a lungul vremii, toate informaţiile pe care 
le-am putut găsi din surse publice, pentru a-mi 
face o imagine cât mai completă asupra acestei is- 
torii. N-am pretenţia că ale mele concluzii au 
valoare ştiinţifică, decât în măsura în care ele se 
sprijină pe cercetări laborioase făcute de istorici 
profesionişti. În vara anului trecut, cu mijloace 
jurnalistice, am căutat, pus cap la cap, sintetizat şi 

















Foto: Omni Press & Desigr 


exprimat într-un documentar toate datele dispo- 
nibile pînă în acel moment în privinţa represiunii 
comuniste asupra Bisericii. 

Documentarul a fost publicat inițial în ziarul 
„Cotidianul“. 

Intelectualitatea, Biserica, Armata au fost 
epurate drastic, iar burghezia - cum am zice 
astăzi „mediul de afaceri“ - şi partidele politice 
au fost zdrobite. Biserica era cu atit mai primej- 
dioasă cu cât, prin însăşi existența sa, nega dogma 
comunistă atee. 

În privinţa Bisericii Ortodoxe, comuniştii au 
început, în 1948, prin a mazili ierarhii incomozi. 
Majoritatea au fost înlocuiţi din funcții, unii au 
fost arestaţi, alţii au fost pensionaţi şi au primit 
„domiciliu obligatoriu“ la anumite mănăstiri, alții 
au murit în condiții suspecte. Peste 2.400 de pre- 
oți ortodocşi de mir şi un număr încă necunoscut 
de călugări au fost arestați. Dintre aceştia, cel pu- 
țin 200 - găsiţi în documente pînă în această fază 
a cercetărilor istorice - au murit în temniță sau 
imediat după eliberare, ca urmare a condiţiilor 
de detenţie. Prin teroare, comuniştii şi-au asigu- 
rat colaborarea sau cel puţin lipsa de opoziţie a 
arhiereilor rămaşi în scaun şi a celor nou-numiți. 


Cel mai mare dușman: BOR 


După zece ani de măsuri luate împotriva Bi- 
sericii, tot de ea se temeau comuniştii cel mai 
tare. 

La 6 octombrie 1958, ministrul de Interne 
Alexandru Drăghici avertiza, într-un raport către 
Comitetul Central al PCR, că singurul duşman in- 
tern al „statului de democraţie populară“ este 
BOR, în frunte cu patriarhul ei de atunci, Justi- 
nian Marina, şi cu cei doi vicari ai săi, Antim Nica 


* Acest text a fost prezentat în cadrul simpozionului „La început a fost Cuvîntul...“ organizat de Arhiepiscopia 
Tomisului în perioada 10-12 mai a.c., pe tema raportului dintre Biserică şi mass-media. 





anul V e nr. 52 


DOCUMENTAR 





ROST 





şi Teoctist Arăpaşu, actualul patriarh al Bisericii. 
Drăghici cerea: „Desființarea seminariilor mona- 
hale şi interzicerea frecventării cursurilor Institu- 
tului Teologic de către călugări şi călugărițe; pe 
viitor, intrarea în monahism să se facă numai cu 
avizul împuterniciților regionali pentru culte; in- 
terzicerea cu desăvirşire a înființării de noi mă- 
năstiri sau schituri, numărul de mănăstiri fiind 
prea mare, să fie redus la jumătate; interzicerea 
elementelor tinere în mănăstiri, fixîndu-se limita 
de vârstă de la 50 de ani în sus“. 

În 1959, Securitatea şi Departamentul pen- 
tru Culte au redus cu două treimi numărul mă- 
năstirilor şi al călugărilor, pe motiv că aşeză- 
mintele monabhiceşti ascundeau partizani din 
munți şi elementele reacționare. Peste 5.000 de 
călugări şi călugăriţe au fost scoşi din mănăstiri şi 
siliți să trăiască „în lume“. Unele mănăstiri au fost 
evacuate prin forță armată. Între 1959 şi 19600 au 
fost arestaţi sute de preoţi pe motiv că răspîndesc 
misticismul, predică împotriva materialismului 
dialectic sau se opun orînduirii socialiste. 


Valurile de represiune 


Istoricul Adrian Nicolae Petcu, care s-a ocu- 
pat din partea BOR de întocmirea fişelor preoți- 
lor ortodocşi din Martirologiul recent editat de 
Editura Institutului Biblic şi de Misiune al BOR, a 
făcut o periodizare a represiunii comuniste asu- 
pra slujitorilor altarului. Potrivit acestuia, repre- 
siunea Bisericii începe la sfirşitul lui martie 1945, 
sub pretextul desfascizării țării. Numeroşi preoți, 
alături de oameni de cultură, acuzaţi cel mai ade- 
sea fără temei de apartenență la mişcarea legio- 
nară, erau trimişi în lagărele speciale de la Cara- 
cal, Slobozia, Tg.-Jiu şi Lugoj. 

Alte arestări în mediul preoţesc au mai fost 
operate în preajma alegerilor din noiembrie 1946 
şi în timpul procesului lui Iuliu Maniu, atunci cînd 
majoritatea clericilor ortodocşi au refuzat să-l 
condamne pe Maniu în predicile care le rosteau la 
altar. În mai 1948 a fost declanşat un alt val de 
arestări masive în rîndurile preoţilor consideraţi 
„legionari“. Arestările aveau să continue în 1949. 

La 4 septembrie 1952, după eliminarea „de- 
viaţioniştilor“ Ana Pauker, Teohari Georgescu şi 
Vasile Luca, Dej afirma că trebuiau arestaţi 
12.600 de „duşmani ai poporului“. În noaptea de 


15/16 august 1952 - celebra „noapte a Adormirii 
Maicii Domnului“ -, la ordinul ministrului Aface- 
rilor Interne, au fost arestaţi mulţi preoţi cu func- 
ţii în Biserică înainte sau după 1948. Majoritatea 
au fost trimişi în colonii de muncă pentru cel 
puțin 24 de luni. Mulţi au fost masaţi la Poarta 
Albă, în celebra „brigadă a hoţilor“, şi la Coasta 
Galeş, unde au şi murit o mare parte dintre ei. 

O etapă distinctă a represiunii a fost vînătoa- 
rea preoţilor care ajutau grupurile de rezistență 
anticomunistă din munți. Ei cădeau pe măsură ce 
erau lichidate grupurile de rezistență. Amintesc 
în treacăt cazurile unor preoţi morţi în închisoare 
în urma acestei acțiuni prelungite: Dumitru Mi- 
hăilescu din Dobrogea, arestat în 1949 pentru că 
îl sprijinise pe Gogu Puiu, conducătorul rezisten- 
ței din Dobrogea; Nicolae Mănescu, Nicolae An- 
dreescu, Ion Drăgoi şi lon Constantinescu, pen- 
tru căi-au ajutat pe fraţii Arnăuțoiu, erau arestați, 
anchetați, umiliți şi deținuți, primul decedînd în 
1961 în Penitenciarul Botoşani, iar ceilalți execu- 
taţi prin sentinţă la Jilava în 1959. 


După '64, opoziţie minimă, 
represalii sporadice 


Ultimele arestări în masă în preoțime s-au 
consumat după revoluția de la Budapesta (1956), 
pe fondul epurărilor din partid şi al retragerii tru- 
pelor sovietice din România. 

În mediul bisericesc, presiunile din parte a 
politicului erau foarte mari, pe fondul cererilor 
repetate de diminuare a vieţii monahale, refuza- 
te de fiecare dată de patriarhul Justinian, pentru 
care a cunoscut un scurt exil la Dragoslavele şi 
două încercări de otrăvire din partea credincioşi- 
lor regimului comunist, după cum avea să afirme 
părintele Ilie Cleopa după 1990. Refuzurile pa- 
triarhului s-au soldat cu încercări de scoatere din 
scaun a acestuia şi prin arestări masive. 

Represiunea brutală, cu anchete sîngeroa- 
se, umilințe şi reeducări, se va încheia în 1964, 
cînd deţinuţii politici vor fi eliberaţi, în contex- 
tul relativei destinderi pe care regimul comunist 
o va adopta pînă spre sfîrşitul anilor '70. Dar au 
mai fost arestaţi preoți pe motive politice şi 
după aceea. De pildă, părintele Gheorghe Cal- 
ciu, care a îndrăznit să se opună regimului în 
anii '80. 

Preot = anticomunist, 
iar anticomunist = legionar 


În România, acuzaţia cea mai la îndemînă 
contra preoților a fost cea de legionarism. Ea se 
sprijinea pe militantismul religios al mişcării le- 
gionare şi pe realitatea că o parte dintre preoți fu- 
seseră legionari. Documentele din arhivele Secu- 
rității arată că, în timpul represiunii carliste îm- 
potriva legionarilor, în 1938, fuseseră arestaţi 34 
de preoţi, iar în decembrie 1942, sub cea antones- 
ciană - 115. Dar acest număr este extrem de mic 
dacă ţinem cont că BOR avea peste 10.000 de 
clerici. Comuniştii se ghidau însă după logica 
exprimată fidel în timpul anchetării, din anul 
1959, a marelui teolog Teodor M. Popescu: „Eşti 
legionar pentru că eşti teolog şi fiind teolog eşti 
anticomunist, iar a fi anticomunist înseamnă a fi 
legionar“. 


Comuniștii s-au folosit 
de legislaţia lui Carol al II-lea 


În privința încadrărilor juridice, regimul co- 
munist s-a folosit, cel puţin la început, de legisla- 
ţia penală care îi viza pe legionari din timpul re- 
gelui Carol al II-lea. Este vorba despre Codul pe- 
nal din 1936, cu celebrul articol 209 privind 
„uneltirea contra ordinii sociale“, alături de Înal- 
tul Decret Regal nr. 856/1938, care se referea la 
siguranța ordinii în stat. În aceste articole erau în- 
cadrați „duşmanii poporului“, unii dintre ei fiind 
acuzaţi şi înainte de 1944. Acestei legislații, comu- 
niştii aveau să-i adauge în Codul penal articolul 
193, privitor la „activitatea intensă contra clasei 
muncitoare“, într-o exprimare vagă ca şi încadra- 
rea juridică, dar mai ales hotărtrile guvernamen- 





tale privitoare Ia coloniile şi lagărele de muncă, 
dar şi cele privitoare la „bandiții din munţi“ şi 
„socializarea agriculturii“ cu cotele şi sabotajul. 


De ce-au murit în pușcării 


Istoricilor le este dificil să stabilească exact 
cauzele adevărate ale morţii în temniță a celor 
mai mulți deţinuţi politici. Întâi, pentru că Securi- 
tatea nu era riguroasă, iar diagnosticele erau de- 
seori mincinoase - după cum s-a vădit în unele 
cazuri, probate cu martori. În al doilea rînd, mai 
ales în cazul deceselor survenite în coloniile de 
muncă, acestea erau înregistrate şi mai tîrziu - 
chiar şi cu ani întârziere -, iar cauzele erau fictive. 
Multe decese surveneau în anchete, din cauza tor- 
turilor. De pildă, Sandu Tudor, potrivit unor măr- 
turii, a murit din cauza unei hemoragii provocate 
de o bătaie primită de la un gardian. Alţi preoți au 
fost executaţi cu sau fără judecată. Alţii şi-au dat 
duhul în timpul muncii forțate la care erau su- 
puşi, fie în colonii de muncă, fie în închisori. Bo- 
lile, mai cu seamă TBC, au ucis şi ele pe capete. Au 
fost cazuri de martiri care au decedat după ieşi- 
rea din închisoare, dar din cauza privaţiunilor şi 
torturilor la care au fost supuşi sau a bolilor con- 
tactate în detenție. 


Ierarhi lichidaţi 


Cercetările din ultimii ani ale unor tineri 
istorici dezvăluie că cel puţin şapte ierarhi orto- 
docşi au fost ucişi de către comunişti. Regimul s-a 
temut de o acţiune fățişă împotriva arhiereilor, 
care erau legaţi de popor. Şi a ales să-i lichideze în 
taină, în loc să-i trimită în puşcărie. 

De exemplu, episcopul Grigorie Leu al Huşi- 
lor, care, după ce i se desființase eparhia (1949), 
pentru atitudinea sa fățiş anticomunistă, avea să 
fie otrăvit. La fel a fost eliminat episcopul Nicolae 
Popovici - scos din scaun în septembrie 1950, 
pentru atitudinea anticomunistă în predici -, 
otrăvit în potirul euharisitic, în 1960. Deşi era fin 
al lui Petru Groza, Sebastian Rusan, mitropolit al 
Moldovei, nu ezita să se manifeste împotriva regi- 
mului atunci cînd acesta se amesteca în treburile 
Bisericii. A fost şi el otrăvit în martie 1956, pentru 
ca în august, paralizat complet, să treacă Ia cele 
veşnice. 

Jertfelnicia ortodoxă 
în anii comunismului 


Prejudecăţi şi mistificări curente 


Răzvan Codrescu 





in păcate, un gen imund de propagandă 
[) antiortodoxă (şi pînă la urmă - cu sau 

fără voie - antinaţională), provenind din 
anumite medii de secesiune confesională (îndeo- 
sebi greco-catolicii) sau intelectuală (îndeosebi 
așa-numiții „postmoderniști“), cu contribuţia 
unei părți însemnate a vechiului exil românesc, a 
reuşit să acrediteze în multe conştiinţe superfi- 
ciale sau neavizate, mai ales după 1989, ideea 
fixă că Biserica Ortodoxă Română ar fi fost, prin 
aproape toţi slujitorii şi diriguitorii ei, o simplă 
unealtă obedientă şi chiar monstruoasă a regi- 
mului comunist, față de care n-ar fi schițat nici o 
opoziție semnificativă, în timp ce alte confesiuni 
creştine, în frunte cu romano-catolicii şi greco- 
catolicii, ar fi rezistat eroic, umplind închisorile şi 
dînd cohorte de martiri. 

M-a pus pe gînduri, bunăoară, altercaţia pe 
care am avut-o relativ recent cu un prieten apro- 
piat, botezat ortodox şi declarat „om de dreapta“, 
care dezvoltase (într-un eseu pe care pînă la urmă 
a avut decenţa de a nu-l publica) o întreagă critică 
internă a Ortodoxiei româneşti contemporane, 
bazându-se pe o afirmaţie radicală şi veninoasă a 
nefericitului Onisifor Ghibu (altminteri persona- 
litate intelectuală de prim rang): „În epoca de 
teribile încercări inaugurată de ocupaţia comu- 
nistă, Biserica Ortodoxă Română, care nu a dat în 
întreagă această epocă nici un singur luptător 
eroic şi nici un singur martir, ci a scos la suprafață 
numai profitori şi trădători, îngrijaţi să se salveze 
numai pe ei înşişi, gata spre «slava lui Stalin» afi- 
şată chiar în localul aşa-zisului Sfînt Sinod al pa- 
triarhului roşu Justinian, Biserica Ortodoxă Ro- 
mână, ca organizaţie, s-a dovedit cea mai slabă şi 


mai meschină dintre toate Bisericile din cuprin- 
sul ţării, abandonînd aproape toate poziţiile sale 
de onoare de pînă aci şi împărţindu-şi activitatea 
între servilismul odios faţă de regimul comunist 
şi între un ritualism sterp, care, în ultimă analiză, 
nu este decît un pseudo-creştinism“ (0. Ghibu, 
Chemare Ia judecata istoriei, Ed. Albatros, Bucu- 
reşti, 1992, p. 186). În fața unei asemenea probe 
de rea-credință (autorul) şi de credulitate amne- 
zică (prietenul meu) îţi trebuie multă stăpînire de 
sine... L-am întrebat pe prietenul cu pricina dacă 
nu cumva s-ar fi cuvenit ca ziarist - nu evreu, nu 
mason, nu comunist, nu greco-catolic, nu sectant, 
ci român ortodox şi „de dreapta“! - să aibă prin- 
cipialitatea ca, mai înainte de a colporta aseme- 
nea abjecţii, să încerce un minimum de infor- 
mare profesională, iar nu să se lase furat de infla- 
ţia „zvonisticii“ curente. Dar, dincolo de orice de- 
mers documentar, să nu fi auzit el, om citit şi 
umblat, nici măcar de cazurile de mucenicie orto- 
doxă anticomunistă de care a auzit mai toată lu- 
mea: de otrăvirea arhiereului Irineu Mihălcescu, 
de moartea în temniţă a poetului-călugăr Sandu 
Tudor (ieroschimonahul Daniil) sau a Maicii Mi- 
haela de la Vladimireşti, de anii grei de închisoa- 
re ai unor mari duhovnici ca Arsenie Boca (spriji- 
nitor, între altele, al legendarei rezistențe armate 
anticomuniste din Munţii Făgăraşului), Sofian 
Boghiu, Arsenie Papacioc sau Iustin Pârvu, ai ma- 
relui teolog Dumitru Stăniloae sau ai viitorului 
ierarh Bartolomeu Valeriu Anania, de cazul pă- 
rintelui Calciu (21 de ani de detenţie, inclusiv Pi- 
teştiul!), sau de cel al lui N. Steinhardt (botezat în 
închisoare, apoi călugărit la începutul anilor'80), 
sau de cel al preotului Ilie Lăcătușu, fost deținut 
politic, descoperit nu demult cu moaştele întregi 
şi bine-mirositoare? Auzise, desigur, dar... „nu se 


* Comunicare susținută la Simpozionul „La început a fost Cuvintul...“, ed. a III-a: „Biserica şi Mass-media“, 


în dimineața zilei de 9 mai 2007. 

gîndise“! Acum, „gîndindu-se“, şi-a amintit că ştia 
că „pînă şi blîndul părinte Galeriu a făcut vreun 
an de puşcărie“... Or, chiar şi numai prin aceste 
câteva nume şi ar fi trebuit să se sesize, lucid şi 
onest, împotriva minciunii sfruntate a lui O. Ghi- 
bu că BOR „nu a dat în întreagă această epocă nici 
un singur luptător eroic şi nici un singur martir, ci 
a scos la suprafaţă numai profitori şi trădători, în- 
grijaţi să se salveze numai pe ei înşişi...“! Ce se în- 
tîmplă oare, sub presiunea unui anumit tip nou 
de manipulare ideologică, importat din Occident, 
cu „luciditatea“ şi „onestitatea“ atitora dintre in- 
telectualii noştri (Şi, în ultimă instanță, cu bunul 
simț românesc)?! 


Adevărul probat documentar 


Să vedem însă ce spun datele statistice efec- 
tive, atâtea câte s-au putut inventaria deocamdată. 
Prietenului meu îi stătea la îndemînă, încă din 
1998, cu răceala şi precizia documentului pur, 
dicționarul statistic intitulat Biserica întemnițată. 
România: 1944-1989, alcătuit de Paul Caravia, 
Virgiliu Constantinescu şi Flori Stănescu (Şi apă- 
rut sub egida Institutului Naţional pentru Studiul 
Totalitarismului, fără limitări confesionale, ceea 
ce dă posibilitatea unor comparații foarte rele- 
vante), unde se află înregistrate 2.544 de persoa- 
ne, între care 2.398 de preoți (ortodocși - 1.725; 
greco-catolici - 226; romano-catolici - 165; pro- 
testanţi şi neoprotestanți - 90; de alte religii - 
36). Deşi neincluşi în corpul dicționarului, sînt 
menţionaţi în studiul introductiv şi 31 de ierarhi 
ortodocși scoşi din scaun (sechestraţi sau exilați, 
unii morți în împrejurări pe cât de obscure, pe atât 
de suspecte, ca Irineu Mihălcescu sau Nicolae Po- 
poviciu), peste 1.500 de cazuri de personal ecle- 
ziastic epurat, precum şi 60 de monahi despre 
care se ştie cu certitudine că au sprijinit mişcarea 
naţională de rezistență. Un caz aparte este cel al 
deţinuţilor politici preoțiți după ieşirea din închi- 
soare, printre care aflăm nume ilustre: N. Stein- 
hardt, Constantin Voicescu, Gheorghe Calciu-Du- 
mitreasa (acesta din urmă rearestat în 1979, pen- 
tru protestul său deschis împotriva ateismului ofi- 
cial şi a dărîmării bisericilor, şi eliberat abia în 
1984, iar în 1985 constrîns să părăsească țara) etc. 

Mai nou, au apărut cel puţin încă trei lucrări 
mai mult decît lămuritoare: George Enache, Orto- 

doxie și putere politică în România contempora- 
nă (Ed. Nemira, Bucureşti, 2004), Adrian Nicolae 
Petcu (coord.), Partidul, Securitatea și Cultele: 
1945-1989 (Ed. Nemira, Bucureşti, 2005) şi mai 
ales Martiri pentru Hristos, din România, în peri- 
oada regimului comunist, E.L.B.M.B.O.R., Bucu- 
reşti, 2007, volum de aproape o mie de pagini, 
realizat, sub formă de dicţionar, de un colectiv 
multiconfesional de specialişti, în frunte cu tînă- 
rul istoric Adrian Nicolae Petcu (cercetător 
CNSAS). În recentul martirologiu sînt înregistraţi, 
conform actualului stadiu al documentaţiei, cei 
morţi în închisori sau ca urmare directă a prigoa- 
nei anticreştine. „Lucrarea de față cuprinde un 
număr de peste 240 de martiri creştini care şi-au 
dat viața pentru Hristos în timpul persecuției co- 
muniste, atee. Dintre aceştia, menţionăm că sînt 
207 martiri ortodocşi (din care 96 cu biografii în- 
tocmite), 30 de martiri romano-catolici şi 4 pro- 
testanți evanghelici [greco-catolicii - cu victime 
destul de numeroase - nu şi-au definitivat materi- 
alul pînă la ieşirea acestei prime ediţii]. Din punct 
de vedere socio-profesional, majoritatea sînt cleri- 
ci (preoţi şi episcopi), profesori de teologie, avo- 
caţi, un general de divizie, studenţi, călugări şi 
călugărițe...“ (Studiul introductiv, pp. 39-40). 

Da, prietene, vor fi existat şi ierarhi manipu- 
labili, şi preoţi nevrednici, şi monahi compro- 
mişi; nu pretinde nimeni că Ortodoxia româneas- 
că n-a avut uscăturile ei, numai că pădurea nu se 
judecă prin uscături. Miile de deținuți şi sutele de 
morți, zecile de ierarhi înlăturați din scaun (ba 
chiar lichidaţi) sau de monahi subversivi (cople- 
şind cu mult, cum era şi firesc, numărul celor de 
alte confesiuni adunaţi la un loc) nu reprezintă 
tot Ortodoxia?! Mai degrabă se poate spune că 

majoritatea covirşitoare a ortodocşilor în sînul 
naţiunii române a făcut ca Biserica strămoşească 
să aibă, proporțional, şi mai mulți virtuoşi, dar şi 
mai mulți păcătoşi decât minoritatea catolică sau 
decât confesiunile de dată recentă, uneori cu totul 
nesemnificative numeric. Faptul că „virtuoşii“ 
sînt cu cerbicie ignorați, iar „păcătoşii“ tenden- 
țios invocați, ţine de lipsa de rectitudine a adver- 
sarilor. În orice caz, Paul Caravia avea toată drep- 
tatea să conchidă, în studiul introductiv al Bi- 
sericii întemnițate: „Se vede că Biserica nu a fost 
numai contemplativă, ci şi luptătoare“ (p. 30). 


Memorialistica mărturisitoare 


Există astăzi o uriaşă literatură memorialisti- 
că despre închisorile comuniste, iar ea este plină 
de figuri exemplare de preoți sau călugări ce au 
înfruntat, în numele lui Dumnezeu şi al poporu- 
lui român drepteredincios, „fiara roşie“, majori- 
tatea fiind condamnaţi cu sentința formală de 
„uneltire împotriva ordinii sociale“. Ba mai mult: 
mulți dintre aceşti slujitori ai Bisericii au scris ei 
înşişi cutremurătoare relatări despre anii de lup- 
tă anticomunistă şi de detenție. Înşir în continua- 
re, în ordine alfabetică, o parte dintre aceste cărți 
mărturisitoare (cerînd iertare că nu le-am putut 
înregistra pe toate): loan Bărdaş, Calvarul Aiudu- 
lui. Din suferinţele unui preot ortodox, Ed. Anas- 
tasia, Bucureşti, 1999; Dimitrie Bejan, Oranki. 
Amintiri din captivitate, Ed. Tehnică, Bucureşti, 
1995 (despre perioada prizonieratului la ruşi, ca 
preot militar; ulterior a făcut închisoare şi în țară, 
din 1950 pînă în 1964), şi Vifornița cea mare, Ed. 
Tehnică, Bucureşti, 1996; Liviu Brânzaş, Raza din 
catacombă. Jurnal de închisoare, Ed. Scara, Bucu- 
reşti, 2001, şi Martor într-un proces moral, Ed. 
Brad, 2000; Gheorghe Calciu-Dumitreasa, Șapte 
cuvinte către tineri, Ed. Anastasia, Bucureşti, 
1996, sau Războiul întru Cuvînt. Cuvintele către 
tineri şi alte mărturii, Ed. Nemira, Bucureşti, 
2001; Nicolae Ciolacu [Monahul Nectarie], Haidu- 
cii Dobrogei. Rezistența armată anticomunistă 
din munţii Babadagului, Col. „Omul Nou“, Hallan- 
dale [Florida], 1995; N. Crăcea, Dezvăluiri legio- 
nare, 5 vol., [în regie proprie], Bucureşti, 1994- 
2001; Mina Dobzeu (botezătorul lui N. Stein- 
hard), Trei strigări împotriva lui Antihrist. ISto- 
ria adevărată a pustnicului de la Brădicești, Ed. 


Anastasia, Bucureşti, 1999; Nicolae Grebenea, 
Amintiri din întuneric, Ed. Agora, laşi, 1998 (ed. a 
II-a completată, Ed. Scara, Bucureşti, 2000); Pă- 
rintele Marcu de la Sihăstria, Mărturisirea unui 
creştin, |Mînăstirea] Petru Vodă, 2007; Zosim 
Oancea, Datoria de a mărturisi. Închisorile unui 
preot ortodox, Ed. Harisma, Bucureşti, 1995 
(reed.: Ed. Christiana, Bucureşti, 2004); N. Stein- 
hardt, Jurnalul fericirii, Ed. Dacia, Cluj-Napoca, 
1991 (numeroase reeditări ulterioare). 

Mulţi dintre aceşti prigoniți şi-au reluat activi- 
tatea slujitoare după 1964, cînd închisorile poli- 
tice au fost lichidate. Securitatea a continuat să-i 
urmărească, mai mult sau mai puţin discret, dar 
nu le-a putut curma, cu mici excepții lăturalnice, 
zelul şi vrednicia. Ei au lucrat, sub oblăduirea lui 
Dumnezeu, ca mari duhovnici, sau mari predica- 
tori, sau mari cărturari; unii au ajuns ierarhi, alții 
arhimandriți, alții parohi exemplari, iar ţara este 
plină de ctitoriile lor, putînd fi considerați nişte 
adevăraţi răscumpărători ai vremurilor. 

Lor li s-au adăugat o mulțime de alți preoți 
care n-au trecut prin închisori, dar care au înfrun- 
tat vremurile cu o rectitudine discretă, lăsînd o 
amintire de neşters în minţile şi inimile credin- 
cioşilor. Sînt de neuitat, cu neostentaiva lor sub- 
versivitate întru Hristos, figuri precum cea a pă- 
rintelui Athanase Negoiţă (ce a fost deopotrivă 
un mare orientalist), care niciodată, în vremea 
comuniştilor, n-a folosit cunoscuta formulă litur- 
gică de rugăciune „pentru conducătorii Republi- 
cii Populare - sau Socialiste - România, pentru 
sănătatea şi mântuirea lor, Domnului să ne ru- 
găm“, înlocuind-o firesc, curajos şi invariabil cu 
„Şi pentru conducătorii țării noastre, ca să le în- 
drepte Dumnezeu paşii numai pe căile cele 
bune“, sau care sărea mereu, sub privirile compli- 
ce ale credincioşilor, peste balastul ideologic im- 
pus de regim pastoralelor patriarhale... 

Mă opresc aici, cu regretul de-a nu fi putut 
pomeni decât în parte şi în treacăt de numeroşii 
păstori sufleteşti vrednici şi jertfelnici pe care 
Dumnezeu i-a dăruit neamului românesc în ulti- 
mii 60 de ani, adevăraţi cruciați ai secolului XX 
împotriva terorii bolşevice. Biruind cu strălucirea 
lor beznele atitor nevrednicii mărunte, ei dau 
adevărata măsură a Ortodoxiei românești con- 
temporane şi îşi aşteaptă, rugători în ceruri, har- 
nicul iconar de miine. 

Aromânii. Rădăcini 





e câţiva ani (1997), se sărbătoreşte la Bu- 


si interese* 
9 
cureşti „Ziua aromânilor“, în amintirea 


Dr. Emil Ţircomnicu 
D „iradelei imperiale“ din 5/22 mai 1905, 
promulgată de sultanul Abdul Hamid al II-lea, 
prin care aromânii erau şi ei recunoscuți ca naţio- 


nalitate distinctă (evident românească) în Im- 
periul otoman. 


Istoricul problemei 


La acea vreme funcționau în Balcani, în Im- 
periul otoman, peste o sută de şcoli şi zeci de bise- 
rici finanţate de statul român. În fapt, prin aceas- 
tă iradea se legifera o stare de fapt, existența învă- 
țământului românesc la aromânii din Balcani, 
existând precedentul de la 5 septembrie 1878, or- 
dinul viziral al lui Savfel Paşa prin care se preve- 
dea libera exercitare a învățământului şi a cultu- 
lui în limba română. 

Iradeaua (decret) a fost obținută de statul ro- 
mân astfel: ]. Lahovari, ministru român al Afaceri- 
lor Străine, şi Mihai Vlădescu, ministrul Instruc- 
țiunii Publice, au convenit la Constantinopol nu- 
mirea a doi inspectori, Nicolae Tacit şi A. Bala- 
maci, pentru şcolile şi bisericile româneşti din 
Macedonia, care până la 1905 erau considerate ca 
funcţionând particular, fiind practic tolerate. 
Autoritatea otomană din Ianina, în persoana lui 
Osman Paşa, a interzis accesul celor doi inspec- 
tori şi a ordonat închiderea şcolii din Metova şi a 
bisericii din Băiaşa. În urma ultimatului adresat 
de statul român, care a amenința cu ruperea rela- 
țiilor diplomatice, sultanul a promulgat celebra 
iradea. 

Rezultatul practic al acestei iradele a fost 
dezastruos pentru comunităţile aromâne din Bal- 
cani pe care statul român le sprijinea cultural. 


“ Preluat de la agenţia Romanian Global News 


Această iradea a provocat prigoana naţională, co- 
mandouri de terorişti (antarți) greci trecând la 
executarea de asasinate în rândul fruntaşilor aro- 
mâni (peste 400 de victime), ceea ce a condus la 
ruperea relaţiilor diplomatice între Grecia şi Ro- 
mânia (1906-1911). 

De fapt, revoluţia Junilor turci, din 1908, 
avea să producă pentru aromânii din imperiul 
otoman o stare favorabilă, doi reprezentanţi ai 
aromânilor, Nicolae Batzaria şi Filip Misa ajun- 
gând în Parlamentul turc. În perioada 1908-1912, 
aromânii au şansa de a accede în funcţiile publi- 
ce, a urma cursurile universitare în imperiu, a-şi 
organiza comunităţile etnice în eforii şi a se expri- 
ma în Congrese naționale. Războaiele balcanice 
duc însă la dezmembrarea Imperiului otoman, 
aromânii intrând în componenţa Greciei, Alba- 
nici, Bulgariei şi Regatului Sârbo-Croato-Sloven. 
La Pacea de la Bucureşti (1913), care punea capăt 
războaielor balcanice, miniştrii de externe ai Gre- 
ciei, Bulgariei şi Regatului Sârbo-Croato-Sloven 
dădeau asigurări, prin scrisorile schimbate cu 
Titu Maiorescu (ministru de Externe), că vor res- 
pecta drepturile minorităţilor aromâne, prote- 
jând şcolile şi bisericile. Ceea ce în fapt nu s-a mai 
întâmplat, cu excepția Greciei (până în 1947). 

Numeroşi aromâni din statele balcanice au 
cerut patriei-mame, România, să-i primească în 
Cadrilater, după 1925. Astfel, peste 25.000 de 
persoane, au primit cetățenie, pământ şi credite 
pentru a se repatria, garant al lor fiind Societatea 
de Cultură Macedo-Română. La cedarea Cadrila- 
terului (septembrie 1940), s-a realizat schimbul 
de populaţie cu bulgarii din Dobrogea de Nord, 
românii (peste 130.000) fiind strămutați în jude- 
țele Tulcea şi Constanta. 

În statele balcanice, aromânii (care se consi- 
derau de naţionalitate română, existând şi o facţi- 
une grecomană) au pierdut drepturile etnice, 

după 1945, astăzi, nefiindu-le recunoscute decât 
în R. Macedonia (existând două păreri, una că 
sunt români, alta că sunt armâni). 

La 14 iunie 1997, Parlamentul European 
vota Recomandarea 1333 (recomandare şi nu im- 
punere), rămasă fără urmări, prin care se cerea 
statelor balcanice să creeze condiții pentru afir- 
marea culturallingvistică (nu naţională) a aro- 
mânilor, cu respectarea Cartei Europene a lim- 
bilor minoritare. 


Situaţia actuală 


Începând încă din 1994, mai amplu din 
2005, s-a încercat, din partea unor asociații aro- 
mâneşti din România, acreditarea ideii că aromâ- 
nii trebuie să devină minoritate naţională. Cazul 
ar fi asemănător cu al saşilor plecaţi în Germania 
sau al evreilor plecaţi în Israel, care ar cere, în 
patriile lor, să devină minoritari. 

Evident, există şi alte asociaţii aromâne, mai 
vechi ca reprezentare, cum ar fi Societatea de Cul- 
tură Macedo-Română, care au protestat vehe- 
ment la această idee. 

Încă din 1994, în revista „Dimândarea“, nr. 
3, Zahu Pană, într-un articol intitulat „Nostalgia 
robiei sau abject oportunism“, atrăgea atenţia 
asupra unei asociaţii intitulate „Comunitatea 
Aromânilor din România“, care la acea vreme 


avea aderență, dupa spusele autorului, doar la 


E Ea: 





câteva familii din jurul familiei Barba, stabilite la 
Freiburg (Germania), portavocea unei „societăţi 
fantomă - Uniunea Culturală Aromână“. În publi- 
caţia „Cuvântul“, nr. 30, din 27 iulie 1993, autor 
Irina Tudor, se atrăgea atenţia că „principalul vi- 
novat de această psihoză („etnie minoritară“) ar 
fi Vasile Barba, licenţiat în Drept, fost profesor de 
economie politică la Institutul de Silvicultură din 
Braşov, stabilit de 6-7 ani în Germania. DI. Barba 
a venit de mai multe ori în România, cerând aju- 
tor pentru «frații aromâni». Ba chiar, la un mo- 
ment dat, obținuse un ajutor financiar din partea 
Fundaţiei Culturale Române, pentru a scoate la 
Freiburg un buletin trimestrial în dialectul aro- 
mân“. lar Zahu Pană comenta: „Acest buletin se 
numeşte «Zborlu a nostru» şi are drept scop să 
distrugă orice legătură între scrierea românească 
şi scrierea în dialect, întrebuințând un alfabet ab- 
surd, sârbo-nemţesc, antiromânesc în spirit“. În 
1997, profesorul Gheorghe Zbuchea publică într-o 
lucrare dedicată aromânilor că „Esenţa acțiunii 
promovate, în acest caz (se referă la organizaţia 
Uniunea pentru limba şi cultura aromână - n.n.), 
a fost şi este recunoaşterea, atât în țările de origi- 
ne, cât şi pe plan internațional, a identității etnice 
distincte a aromânilor precum şi acordarea de 
drepturi culturale garantate“. Iar acad. Petar Ata- 
nasov, de la Skopje, relata că „s-a încercat fără suc- 
ces o standardizare a aromânei în condiţiile în 
care dialectul are şase variante locale, unele situ- 

ate în ţăi diferite şi supuse unor împrumuturi de 
termeni moderni şi necesari din limbi diferite“. 

Lucrurile au stagnat până la 16 aprilie 2005 
când, la adunarea anuală a Comunităţii (Fara) 
Aromânilor din România (CAR) s-a votat un docu- 
ment numit „Vrearea aromânilor“, prin care se 
cerea explicit statului roman ca aromânii să fie 
recunoscuţi ca minoritate naţională in România. 
Din acest moment a început propaganda acestei 
asociaţii pentru împlinirea scopului propus. Alte 
asociaţii aromâne au protestat vehement împo- 
triva acestui demers. Acţiunile şi demersurile di- 
versioniste ale CAR au fost publicate în revista 
„Armânamea“, sprijinită financiar chiar de Minis- 
terul Culturii. Preşedintele CAR, militant fervent 
pentru transformarea aromânilor în minoritate 
naţională, este deputatul PD Costică Canacheu. 

Personalități marcante ale aromânilor din 
România, oameni de ştiinţă şi academicieni, chiar 
şi Academia Română, s-au pronunţat în privința 
absurdităţii ca aromânii să fie consideraţi minori- 
tari în țara lor. 

Şi Vasile Barba revenea într-un articol din 
„Curierul Naţional“, la 18 martie 2006, expri- 
mând ideea că speranța de supravieţuire a 
aromânilor stă tot în statul român: „Eu sunt azi în 
vârsta şi privesc cu mare teamă la evoluţia desti- 
nului aromânilor. Peste tot în Balcani soarta lor 
este îngrijorătoare: o splendidă cultura apune în- 
cet, fără să trezească regrete nimănui. Nu am ce 
face şi trebuie să-mi pun speranțele tot în Româ- 
nia. Ea este, dacă nu patria noastră natală, pre- 
cum în cazul daco-romanilor, în schimb singura 
noastră patrie pe acest pământ. Iar istoria şi cul- 
tura noastră sunt depozitul vechi - şi, credem 
noi, stimabil - al înseşi originilor şi culturii sale.“ 

În timp ce în tarile de origine, europene, sau 
aspirante de a se integra în Uniunea Europeană, 
aromânii sunt asimilați etnic, pare evident că se 
doreşte ca statul român să fie pus în defensivă, 
spre a nu mai acorda un sprijin cultural comuni- 
tăților de aromâni care doresc şi solicită acest lu- 
cru. Întrucât, dacă în România aromânii ar fi mi- 
noritari, în Balcani ei, evident, ar fi greci, alba- 
nezi, bulgari şi macedoneni. 

Nu putem să nu semnălăm asemănarea de 
conținut între „ideea moldovenistă“ şi cea „armâ- 
nă“, precum şi faptul că se încearca confiscarea 
de către o grupare a simbolisticii şi idealurilor 


culturale şi naționale ale românităţii balcanice şi 
transformarea în contrariul lor, cum este cazul 
iradelei imperiale, considerată astăzi drept motiv 
de „zi naţionala“, a poeziei lui Costa Belimace 
(Părinteasca Dimândare), „imn naţional“, a jert- 
fei naţionale a românismului balcanic ca fiind o 
chestiune „circumstanţiată de epocă“. Citez din 
Vrearea aromânilor. „România a fost de la înce- 
putul existenţei sale ca stat național un sprijin 
pentru armâni, în forme astăzi depășite, circum- 
stanţiate de epocă. Strategia de supravieţuire a 
străbunicilor noştri, care, la sfârşitul secolului al 
XIX-lea, sacrificau propria identitate pentru a 
găsi protectori puternici, era şi ea circumstanţia- 
tă de epocă. Strategia noastră de salvare şi dez- 
voltare a limbii, a culturii aromâne este cea de 
afirmare a propriei identități şi de participare la 
concertul multicultural European şi universal“. 
Ciudată logică, ştiut fiind faptul că, fără sprijinul 
material şi cultural al statului român, aromânii ar 
fi dispărut (ca aromâni) din peisajul balcanic. 
Enigma şi miracolul istoric al supravieţuirii aro- 
mânilor poate fi găsita şi în românismul nord-du- 
nărean, cum de altfel, şi aromânii şi-au adus obo- 
lul la cultura naţională dând personalităţi ca An- 
drei Şaguna, Emanoil Gojdu, Evanghelie Zappa, 
Jean Mihail, Elie Carafoli, George Murnu, Theo- 
dor Capidan, Tache Papahagi s.a. 

Marele lingvist Tache Papahagi s-a înşelat 
profeţind că: „Acest al douăzecilea secol va fi se- 
colul stingerii aromânilor, cunoscuți mai mult 
sub numele de macedo-români: treptat, treptat 
va. dispărea graiul acestei populaţii romanice, 
care - fără ecouri în viata istorică şi politică a Eu- 
ropei - a îndeplinit anumite misiuni în evoluția 
generală a popoarelor conlocuitoare din Penin- 
sula Balcanică.“ 

Evident, cheia nu este transformarea aro- 
mânilor în minoritate în patria adoptivă, ci acolo 
unde ei sunt autohtoni. Și amintim că Emanoil 
Gojdu lăsa averea sa pentru înființarea Fundaţiei 
care-i poartă numele (confiscată de statul ma- 
ghiar) prin următoarele rânduri din testament: 
„Ca fiu credincios al Bisericii mele, laud dumne- 
zeirea, căci m-a făcut român; iubirea ce am către 
Natiunea mea mă îmboldeşte a stărui în faptă, ca 
încă şi după moarte să erump de sub gliile mor- 
mântului, spre a putea fi pururea în sânul 
Națiunii mele“. 

Reforma clasei politice 


Despre Constituţie nu se discută decât în momentele de criză. E firesc să fie 
așa cât timp un organism funcționează, legile lui se împlinesc oarecum de la 
sine. Cum trebuie să se întâmple un lucru, la aceasta nu ne gândim decât 
atunci când el nu se întâmplă cum trebuie. Evoluţia din ultimul timp de pe 
scena politică arată din ce în ce mai clar lacunele unei Constituţii create 
parcă pentru anumite persoane - şi ştim foarte bine Ia cine ne referim, o 
Constituţie fasonată după tipare bolşevice, o constituţie strâmbă care 
strâmbă şi mai mult aşezarea politică românească. 





Constantin Mihai 





gurarea corectă a spaţiului politic îl repre- 

zintă schimbarea acestei Constituţii, care 
trebuie atent croită, într-un spirit modern, cât se 
poate de european. Stabilirea formei de guverna- 
re: prezidențială sau parlamentară este un alt cri- 
teriu de plecare în alcătuirea noii Constituţii. 
Eroarea fundamentală ce va trebui evitată în 
viitor stă probabil în faptul că se consideră Con- 
stituția ca un act bilateral, ceea ce este fals. Con- 
stituția nu este un simplu contract de obligații şi 
drepturi, ci o cartă a unui stat. Constituţia nu este 
o instanță normativă, impusă de cineva, ci formu- 
la după care o ţară ființează în mod natural. Con- 
stituția este, deci, legea fundamentală a țării, dar 
legea care constată, nu cea care normează; lege 
naturală pur şi simplu, nu lege naturală degene- 
rată în lege juridică. Constituţia se modifică exact 
în acelaşi fel în care se modifică legile naturale. 
După cum în politică se schimbă Constituţia pen- 
tru a o face mai aptă de a asigura o viață normală 
societății, tot astfel se schimbă legile ştiinţei, în 
efortul permanent de a se apropia de o expresie 
cât mai adecvată a realității. Prin urmare, Con- 
stituția este lege naturală, de constatare; nu nor- 
mă, ci unitate de măsură şi orientare a acţiunii 
politice. 


E ste evident că un pas esenţial pentru confi- 





Se tot vorbeşte, de asemenea, de introduce- 
rea votului uninominal ca unica soluţie de prime- 
nire a clasei politice, uitându-se un fapt esenţial: 
actorii să rămână aceaşi şi să difere numai moda- 
litatea de alegere. Cu alte cuvinte, se înlocuieşte 
principiul turmei (al listei clasice de partid) prin 
care au pătruns în viața politică o serie de troglo- 
diți, cu un fals principiu de elecţie directă, prin 
care aleşii capătă legitimitate, asemenea votului 
direct dat Preşedintelui. Nimic mai eronat. Pe 
aceeaşi portiţă vor pătrunde, ce-i drept într-o pro- 
porție mai mică, alţi troglodiţi. Prin urmare, votul 
uninominal nu constituie decât a doua jumătate 
de măsură dintr-un proces mult mai complex. 

Criteriul unic de reformare a clasei politice 
este introducerea legii lustraţiei, într-o variantă 
optimă care să îngrădească accesul foştilor se- 
curişti, activişti comuniști şi informatori la 
orice funcţie publică. Aplicabilitatea ei - nu nu- 
mai în spaţiul politic, ci şi în cel cultural, social, 
universitar etc - va asigura mult aşteptata revi- 
gorare a acestei țări, care va reintra pe făgaşul 
ei firesc, rupt brutal de comunism. De abia 
după ce această lege a lustraţiei îşi va face efec- 
tul scontat, votul uninominal va veni organic, 
în prelungirea procesului de primenire. Preva- 
larea actualei clase politice de temeiurile con- 
stituționale de care abuzează în repetate rân- 
duri nu face decât să umbrească valoarea reală 
şi rostul unor instituţii fundamentale în proce- 
sul de funcționare a unui stat. Trebuie să recu- 
noaştem că funcţia esențială şi definitorie a 
Parlamentului este aceea de a face legi. Prin 
urmare, puterea legiuitoare, conform Constitu- 
ției, este una dintre cele trei puteri ale statului, 
una, şi nici măcar prima. 








Condamnarea comunismului, care trebuie 
să angajeze şi sancțiuni penale pentru toţi cei vi- 
novaţi de săvârşirea unor crime împotriva națiu- 
nii române, implică, ca o consecință logică fireas- 
că, adoptarea legii lustraţiei pentru a conferi o va- 
loare reală acestui act politic major. În lipsa intro- 
ducerii acestei legi vitale pentru buna funcţiona- 
re a corpului statului, riscăm să avem de-a face cu 
o altă formă de iniţiativă care nu se concretizează 
realiter, ci rămâne la stadiul de intenţie. Urgența 
unei asemenea legi este justificată din plin de 
evoluţia actualei clase politice al cărei interes cen- 
tral este constituirea într-o castă prosperă, ex- 
trem de bine organizată, care împiedică reforma 
instituțională. De aceea, pentru a spera la un revi- 
riment al societăţii româneşti, legea lustraţiei, ur- 
mată de modificarea Constituţiei şi de votul uni- 
nominal sunt priorităţile României. Prin adopta- 
rea acestor măsuri, putem vorbi realmente de o 
reformă a clasei politice şi a mediului instituţion- 
al românesc, încă tributar reflexelor şi practicilor 
clientelare comuniste. 

„Leul Ardealului“ 


Răzvan Codrescu 





ÎPS. Bartolomeu Valeriu Anania, Mitropo- 
litul Clujului, Albei, Crişanei şi Maramureşului, a 
împlinit în primăvara aceasta 86 de ani. O vîrstă 
pe care o onorează şi o sfidează deopotrivă. O 
onorează prin înțelepciune, prin autoritate, prin 
rotunjimea operei (atât teologice, cât şi literare). O 
sfidează prin robusteţe, prin luciditate, prin dina- 
mism (atit pastoral, cât şi creator). Sînt oameni 
pentru care cărunteţea nu-i decât o a doua tinere- 
țe, mai echilibrată şi mai consistentă: vlădica de 
la Cluj se numără printre ei, ca o imagine vie a 
duhului care prisoseşte asupra vremii. 

Dincolo de prestanţa sa teologică şi arhie- 
rească, Părintele a fost şi rămîne un mare cărtu- 
rar şi un creator harismatic (poet, dramaturg, 
prozator), răscumpărînd fără emfază şi cu sacră 
vrednicie complexele pe care uneori clerul orto- 
dox le resimte în faţa culturii şi a provocărilor 
modernităţii. O dată în plus, înaltul ierarh - îm- 
părtăşit în tinereţe din spiritul de aprofundare 
mistică, dar şi de emulaţie culturală al „Rugului 
Aprins“ - s-ar cuveni să fie un model asumat pen- 
tru tinerele generaţii de teologi ortodocşi. Dacă 
vrem să putem înfrunta eficient, pe limba noas- 
tră, cultura modernă, cu sofisticatele ei superbii, 
trebuie să avem priceperea de a o face cu ea cu 
tot, fără a-i ignora, adică, nici problematica, nici 
mijloacele. Altminteri riscăm să ne definim prin 
proverbul cu „vulpea“ şi cu „strugurii acri“... 

Este regretabil şi în acelaşi timp simptomatic 
pentru vremurile proaste pe care le trăim că o 
personalitate atît de marcantă şi de complexă 
poate să rămînă destul de superficial cunoscută 
în afara cercurilor teologice şi tradiționaliste, fa- 
miliarizate cu literatura şi problematica religioa- 
să. Şi este încă şi mai regretabil că o presă decere- 
brată şi semianalfabetă, înstrăinată de Dumne- 
zeu şi de Biserică, s-a străduit să-i creeze mai de- 
grabă o popularitate cu semn negativ, îndeosebi 
după evenimentele şi frământările bisericeşti din 
iarna şi primăvara anului trecut (alegerile mitro- 





politane şi reorganizarea teritorială a Ardealului 
ortodox). 

În pofida acestei campanii furibunde, ce a 
angajat şi complicităţi indigne din lumea bise- 
ricească, timpul a dovedit deja că n-a fost vorba 
de nici o „sciziune“ sau „secesiune“, ci - la prop- 
unerea unui grup de 7 episcopi locali, în frunte cu 
ÎPS. Bartolomeu - de o simplă reorganizare teri- 
torială internă a Bisericii Ortodoxe Române, 
unice şi indivizibile, căruia Sf. Sinod îi este garant 
de unitate şi de autoritate. În această nouă reîm- 
părțire teritorială, scontată de mai mulți ani şi 
impusă de raţiuni pastoral-misionare, dar adop- 
tată cu o anume precipitare conjuncturală, Mitro- 
polia cu sediul la Sibiu, păstorită de Î.PS. Lauren- 
țiu Streza, are în subordinea sa 583 de parohii, 
617 biserici şi 575 de preoţi (acoperind județele 
Sibiu, Braşov, Covasna şi Harghita), iar noua Mi- 
tropolie cu sediul la Cluj-Napoca (de departe, cea 

mai importantă metropolă transilvană de azi), 
păstorită de Î.PS. Bartolomeu Anania, are 2.205 
parohii, peste 2.000 de biserici şi aproape 2.000 
de preoți. 

Episodul s-a consumat, consfințindu-se în 
cele din urmă îndreptăţirea demersului primeni- 
tor, dar s-au creat în contextul respectiv câteva 
precedente reprobabile, care trebuie semnalate 
cu o anume îngrijorare. 

Este vorba, mai întâi de o campanie dema- 
gogică fără precedent în istoria Bisericii noastre 
(cu retorica găunoasă şi patetică despre un presu- 
pus „diktat de la Cluj“ şi despre o presupusă „ru- 
pere a Ardealului lui Şaguna“), prin care s-au 
transferat în viața bisericească practici imorale şi 
chiar perverse din recuzita politicianismului laic, 
interesele (personale sau de grup) ajungând să 
eclipseze fără scrupule principiile morale sau 
deontologice. 

Este vorba, apoi, de enormitatea - iarăşi fără 
precedent - de a putea trece prin mintea cuiva (în 
speță a domnului/tovarăşului Antonie Iorgovan, 
mai ieri comunist sadea, iar astăzi ditamai juris- 
tul şi parlamentarul, pe care s-au grăbit să-l sus- 
țină decerebrat mulți alți mărunței isterizați de 
„secesiune“) că Biserica ar putea fi chemată în 
fața Justiţiei laice pentru ceva ce ţine strict de or- 
ganizarea ei internă, fără nici o atingere - directă 
sau măcar tangențială - cu ordinea de stat sau cu 
Constituţia „moşită“ de iorgovanii democraţiei 
noastre „originale“. 

În fine, încă şi mai grav decât cele de mai sus 
rămâne faptul că s-a creat precedentul unei insub- 
ordonări ostentative față de autoritatea Sf. Sinod 
(pe care tradiţia îl pune sub tutela Duhului Sfânt) 
nu dinspre cine ştie ce adunătură de poporeni ig- 
noranţi, ci chiar dinspre nişte reprezentanți ai 
clerului ortodox (profesori de Teologie, preoți şi 
chiar vlădici!), care nu s-au sfiit să se poarte - mu- 
tatis mutandis - asemenea acelor pseudo-călugă- 
rițe itinerante care au tulburat ani întregi, abu- 
zând de numele Vladimireştiului, slujbele şi adu- 
nările bisericeşti, cu lozinci maniacale împotriva 
Părintelui Patriarh. Acest puseu de protestantism 
înlăuntrul ortodoxiei va trebui atent „exorcizat“, 
căci el este adevărata amenințare actuală a „Ar- 
dealului lui Şaguna“. 

E vremea acum, când lucrurile s-au reaşezat 
oficial şi definitiv, să fie lăsate la o parte tensiu- 

















Bartolomeu Anania în 1964 
nile inutile şi orgoliile lezate ale unor grupuri de 
interese, trecându-se creştineşte Ia treabă - căci, 
după un deceniu de derivă instituţională, pe fon- 
dul bolii de care a suferit răposatul mitropolit An- 
tonie, este multă treabă de făcut pe toată întinde- 
rea Ardealului, pentru bunul mers al întregii or- 
todoxii româneşti. 

Se întîmplă însă că, pe fondul de mai sus, „că- 
lugărul Anania“ a fost atacat nu doar ca om al Bi- 
sericii şi în raport cu prezentul, ci şi ca fost deți- 
nut politic, cu raportare mistificatoare la pretin- 
sele „păcate ale tinereții“. Astfel, Î.PS. Bartolo- 
meu Anania - pînă deunăzi „leul Ardealului“, 
„marele scriitor şi cărturar ortodox“, s-a pomenit 
devenind peste noapte nu doar vrăjmaşul „Ar- 
dealului lui Şaguna“, ahtiatul de putere şi privi- 
legii, Antihristul în straie arhiereşti, ci şi „legiona- 
rul“, „torţionarul de la Aiud“, „securistul“, 
„masonul“! Delirul denigrator al presei (în care a 
excelat din nou fostul lăutar al Cenaclului „Flacă- 
ra“, lon Zubaşcu, antiortodoxul monomaniacal 
de pînă mai ieri al României libere ) se vădeşte în 
tot penibilul lui fie şi numai din simpla alăturare 
a acestor etichete contradictorii: oricît s-ar stră- 
dui un om într-o viaţă, e cam greu să fie atât de 
multe lucruri la un loc! 

Între altele, în apărarea fostului deţinut 
politic Valeriu Anania s-au pronunţat în Puncte 
cardinale două voci unanim respectate pînă azi 

în mediile de dreapta: inginerul Traian Popescu 
(„Macă“), în numărul pe luna martie 2006, şi isto- 
ricul Demostene Andronescu (redactor-şef ad- 
junct al publicaţiei), în numărul pe luna aprilie a 
aceluiaşi an, la rîndul lor foşti deţinuţi politici 
(dar şi poeți marcanţi ai închisorilor comuniste), 
trecuți inclusiv prin „reeducarea“ de la Aiud. 
Dacă d- Traian Popescu punea problema în ter- 
meni mai generali şi cu accent pe mărturia per- 
sonală, d-l Demostene Andronescu (desigur şi în 
virtutea profesiei sale) proceda mai punctual, 
analizînd sursele denigrării (preluate necritic şi 
tendenţios de d Zubaşcu, fie din aluziile parşive 
ale unui Ion Pacepa, fie din elucubraţiile „ure- 
chiste“ ale unui Aurel Sergiu Marinescu) şi adu- 
cînd contraargumente pertinente, dacă nu chiar 
zdrobitoare, susținute numai în fundal de pro- 
pria sa experiență concentraţionară de 12 ani 
(dintre care ultimii 7 petrecuți chiar la Aiud). As- 
tăzi, cînd au început să fie publicate, ca o amară şi 
nobilă spovedanie, chiar memoriile din acei ani 
ale viitorului arhiereu, se pot cîntări mai bine atât 
contextul istoric respectiv, cât şi cazul său perso- 
nal, relevîndu-se adevărata statură morală a unui 
om care va fi avut şi omeneştile lui slăbiciuni, dar 
care n-a trădat niciodată nici Ortodoxia, nici ro- 
mânismul, nici ierarhia valorilor eterne. 

Ceea ce se cade să rămînă în conştiinţa publi- 
că românească de azi şi de miine este traseul unei 
vieţi de vrednicie slujitoare şi creatoare, de om al 
Bisericii, dar şi de om al Cetăţii, a cărui operă 
(scrisă şi nescrisă) amendează prin ea însăşi tur- 
pitudinile şi circumspecţiile unei lumi încă ulcer- 
ate de experiența comunistă şi neocomunistă. 

Născut pe meleaguri vilcene, la 18 martie 
1921, viitorul monah a primit la botez numele de 
Valeriu. Părinţii săi, oameni simpli, au fost Vasile 
Anania şi soţia sa Ana (n. Mărgăritescu). Clasele 
elementare le-a făcut în comuna natală (Glăvile), 
după care a urmat Seminarul Central din Bucu- 
reşti (1933-1941), cu cursuri de diferență şi baca- 
laureat la liceele „Dimitrie Cantemir“ şi „Mihai 
Viteazul“ (1942-43). 

Tuns în monahism la Mănăstirea Antim din 
Bucureşti (2 februarie 1942) şi hirotonit ierodia- 
con (15 martie, acelaşi an), a făcut studii supe- 
rioare de Teologie la Bucureşti şi Sibiu (unde a ob- 
ținut licenţa în 1948), dar şi de Medicină şi Muzică 
la Cluj (rămase incomplete). A fost diacon la mă- 


năstirile Polovragi şi Baia de Arieş, stareț la Topliţa, 
iar din 1948 a îndeplinit diferite funcţii pe lingă 
Patriarhie şi Institutul Teologic din Bucureşti. 

În 1958, cînd a fost arestat de comunişti, era 
director al Bibliotecii patriarhale. Condamnat 
abuziv la 20 de ani de muncă silnică, execută 6, 
eliberîndu-se în urma decretului general de 
grațiere din 1964, după ce trecuse prin aresturile 
Securităţii şi penitenciarele de Ia Jilava, Piteşti şi 
mai ales Aiud. 

Pe relativul fond de destindere politică şi cul- 
turală de după 1965, a îndeplinit, ca reprezentant 
oficial al B.O.R., diferite funcţii în cadrul Arhiepis- 
copiei ortodoxe misionare din Statele Unite, 
unde a ţinut conferinţe în mai multe oraşe şi a pu- 
blicat în presa emigrației române (Credința şi Noi 
din Detroit, Destin din Madrid). În 1967 a devenit 
ieromonah şi arhimandrit. A călătorit în mai 
multe țări din Orient, cu delegația oficială a 
B.O.R. (1969). Întors în ţară, a fost director al In- 
stitutului Biblic şi de Misiune al Bisericii Orto- 
doxe Române (1976-1982), după care a ales să se 
retragă la Mănăstirea Văratec, spre a lucra masiv 
la revizuirea traducerii româneşti a Sfintei 
Scripturi (reînnodînd tradiţia Septuagintei)). 

La 21 ianuarie 1993 este ales Arhiepiscop al 
Vadului, Feleacului şi Clujului, fiind înscăunat la 7 
februarie în catedrala arhiepiscopală din Cluj (pe 
care o va restaura între 1997-2000). Pe lîngă res- 
taurarea catedralei arhiepiscopale (ale cărei mo- 
zaicuri îţi taie răsuflarea prin frumuseţea lor), 
sub arhieria sa s-au restaurat numeroase alte bi- 
serici şi s-a iniţiat construirea a aproape o sută de 
lăcaşuri noi. Pe de altă parte, revistei Renașterea 
(din ce în ce mai consistente cu trecerea anilor, 
iar astăzi fără îndoială cea mai vie publicaţie bise- 
ricească de la noi) i s-a adăugat, începînd de la 1 
mai 1999, postul de radio omonim. 

În ziua Înălţării Sfintei Cruci, la 14 septem- 
brie 2000, a avut loc slujba de sfințire a mau- 
soleului de la Ripa Robilor din Aiud („Mormîntul 
celor fără de morminte“), săvârşită de Î.P.S. Barto- 
lomeu Valeriu Anania, împreună cu un sobor de 
preoți ortodocşi şi greco-catolici, toți trecuţi pe la 
Aiud şi prin alte temnițe comuniste. În cuvîntul 
rostit cu acel prilej, Î.PS. Sa a spus, între altele: 
„Iată, am venit să sfinţesc acest prestol realizat 
prin grija deosebită a Asociaţiei Foştilor Deținuți 
Politici din Sibiu. [...] Şi am făcut sfințirea după ri- 

tualul întreg, socotind că este bine ca această 
masă să nu fie doar un simbol, un jertfelnic pe 
care să se oficieze doar parastase, ci, cel puţin din 
cînd în cînd, să se săvirşească pe ea şi Sfinta Litur- 
ghie. Pentru aceasta este nevoie de o sfințire spe- 
cială. În piciorul Sfintei Mese am aşezat Sfinte 
Moaşte ale unui martir - în acest loc al martiraju- 
lui - şi documentul care s-a citit în faţa frăţiilor 
voastre, şi care rămîne aici, sub pecete, atât cât va 
dura acest jertfelnic şi cât va dura acest monu- 
ment. [...] În numele lui Dumnezeu şi în numele 
morților noştri, vă mulțumesc tuturor celor ce ați 
jertfit şi aţi ridicat acest monument memorial, 
celor ce aţi zidit acest jertfelnic pe care astăzi s-a 
săvirşit, pentru întîia oară, Sfinta Liturghie a 
Sfintului loan Gură de Aur“. 

Din martie 2006 a devenit Mitropolit al Clu- 
jului, Albei, Crişanei şi Maramureşului. 

În ceea ce priveşte vasta şi variata operă scri- 
să, debutul absolut şi l-a făcut în revista Orto- 
doxia (cu poezia „Pămînt şi cer“), încă din 1935, 
continuînd apoi cu contribuţii diverse la Vremea, 
Dacia Rediviva (unde a fost redactor principal la 
o vârstă foarte fragedă), Gândirea, Convorbiri li- 
terare, Glasul Bisericii, Telegraful român, Gazeta 
literară (ulterior România literară), Luceafărul, 
Tribuna, Magazin istoric, Renașterea (unde a fo- 


losit uneori pseudonimul Vartolomeu Diacul) etc. 
Ca dramaturg a debutat în 1938, cu scenariul ra- 
diofonic în versuri Jocul fulgilor. Cu un poem dra- 
matic (prefaţat de Tudor Arghezi) va debuta şi 
editorial: Mioriţa (1966), ce s-a şi jucat la Bucu- 
reşti şi Piteşti (1969-1970; în intervalul 1969- 
1974 i-au mai fost puse în scenă piesele Meșterul 
Manole şi Steaua Zimbrului ). Au urmat volume- 
le: Meșterul Manole (1968), Du-te vreme, vino 
vreme! (1969), Geneze (poezii, 1971), Steaua 
Zimbrului (1971), Poeme cu măști (teatru în ver- 
suri, 1972), File de acatist (Detroit - 1976; Bucu- 
reşti - 1981), Istorii agrippine (poezii, 1976), 
Străinii din Kipukua (roman fantastic-parabolic, 
1979), Greul pămîntului. O pentalogie a mitului 
românesc (poeme dramatice, 2 vol., 1982 - Pre- 
miul Uniunii Scriitorilor), Rotonda plopilor 
aprinşi (memorii şi evocări, 1983), Anamneze 
(poezii, 1984), Cerurile Oltului. Eseuri teologice 
(1990), Amintirile peregrinului Apter (proză 
scurtă, 1991), Imn Eminescului, în nouăsprezece 
cînturi (1992), Pro memoria. Acțiunea Catolicis- 
mului în România interbelică (1992), Cartea 
deschisă a Împărăției. O însoţire liturgică pentru 
preoți şi mireni (2005) ş. a. Deşi nepublicată în 
volum, nu trebuie uitată lucrarea „Poezie religi- 
oasă românească modernă“, apărută în Altarul 
Banatului, nr. 4-6/1992, pp. 14-28 şi 7-9/1992, pp. 
33-50 (vezi şi „La possie religieuse moderne en 
Roumanie“, în Contacts, nr. 2/1993). La toate 
acestea se adaugă, ca o încununare deopotrivă li- 
terară, teologică şi erudită, seria de volume suc- 
cesive cu noua versiune românească a corpusului 
biblic - începînd cu Noul Testament, versiune re- 
vizuită, redactată şi comentată de... (1993) - edi- 
tate fie de Institutul Biblic, fie de Fundaţia Anas- 
tasia, şi în cele din urmă articulate în monumen- 
tala ediţie jubiliară a St. Sinod: Biblia sau Sfinta 
Scriptură. Versiune diortosită după Septuaginta, 
redactată şi adnotată de Bartolomeu Valeriu 
Anania, Arhiepiscopul Clujului, sprijinit pe nume- 
roase alte osteneli, E.I.B.M.B.O.R., Bucureşti, 
2001. 

Fie ca Înalt Prea Sfinţia Sa să-şi rotunjească 
în tihnă opera exemplară, să aducă pe mai depar- 
te în Sf. Sinod al B. O. R. duhul forței primenitoare 
şi să-şi păstorească turma întru mulți ani, sub 
semnul „tinereţii fără bătrînețe şi vieţii fără de 
moarte“! 

Dorul după Cuvântul 
din Cartea Impărăţiei 


Adrian Cherhaţ 





al Clujului trecea la cele veşnice şi multă lu- 

me se întreba cine va ocupa scaunul vacant 
al importantei eparhii ardelene. Fără îndoială 
trebuia să fie cineva potrivit pentru aerul aca- 
demic al metropolei transilvane, mai ales că vre- 
murile s-au deschis în urma risipirii pojghiței 
roşii şi intelectualii clujeni aşteptau cu sete din 
partea Bisericii Ortodoxe o mână întinsă după 
măsura lor. La începutul lui 1993 prevederile 
tuturor s-au adeverit şi în scaunul arhiepiscopal 
al Vadului, Feleacului şi Clujului a fost aleasă o 
personalitate de prim rang a Bisericii noastre 
strămoşeşti şi o figură aproape legendară a vieţii 
româneşti: eruditul arhimandrit Bartolomeu 
Valeriu Anania. 


$ pre sfârşitul lui 1992 arhiepiscopul Teofil 














Părintele Anania, cum era cunoscut în medi- 
ile teologice şi scriitoriceşti, pe lângă faptul că era 
un teolog de prestigiu şi un mare orator, purta în 
mod tainic şi chipul de poet, dramaturg şi proza- 
tor cu pana adânc înfiptă în seva vitală a credinței 
strămoşeşti şi a crezului național. Nu era o per- 
soană străină de mediul clujean, întrucât în vre- 
mea studenţiei urmase aici studii de teologie, 
medicină şi muzică, având strânse relaţii cu spiri- 
tul academic al Clujului pe linie teologică, litera- 
ră, ştiinţifică şi artistică. Pe de altă parte, deşi s-a 
născut sub cerurile Oltului pe plaiuri vâlcene, pă- 
rintele Anania poartă în sine, după descendență 
paternă, gustul tainic al spiritului transilvan cu 
toate frământările şi năzuințele sale. 

Dar faptul care l-a impus cel mai mult în con- 
ştiinţa generaţiei sale a fost, fără îndoială, greva 
anticomunistă a studenților clujeni din 1946 pe 
care părintele Anania a condus-o cu un devota- 
ment energic din dragoste de neam şi țară pe 
când era student medicinist. Acest lucru l-a făcut 
să devină proscris în fața autorităţilor comuniste, 
care sugrumau încă de atunci conştiinţa naționa- 
lă, atrăgându-i nu numai exmatricularea din Uni- 
versitate, dar ulterior chiar şi ani de temniță. Însă 
iubirea de Dumnezeu şi de patrie, corectitudinea 
şi disciplina în muncă, cultivarea adevărului şi 
spiritul de sacrificiu erau valori fundamentale pe 
care tânărul monah le dobândise printr-o educa- 
ție aleasă în familie, în şcoală şi cu deosebire în 
„Frăţiile de Cruce“, acele „şcoli“ ale spiritului na- 
țional interbelic. Toate acestea l-au marcat esen- 
țial pentru întreaga viață, după cum însuşi măr- 
turiseşte, determinând rezistenţa sa asiduă sub 
vremurile ostile abătute asupra Bisericii şi a naţi- 
unii române. 

În ziua alegerii sale ca arhiepiscop al Cluju- 
lui, cuviosul arhimandrit își asuma cu același de- 
votament energic întreaga povară a arhieriei, ros- 
tind emoţionat cu profundă credință în pronia 
Duhului, Care suflă unde vrea: „Biserica m-a che- 

mat sub drapel, pe mine, bătrânul oștean“. Era 
pregătit să înceapă o lucrare complexă a slujirii 
lui Dumnezeu şi a neamului în inima arzândă a 
Ardealului: „Acolo, în Transilvania, mai mult de- 
cât în alte provincii româneşti, suntem îndatoraţi 
să lucrăm şi să luptăm deopotrivă pentru Biserică 
şi pentru Neam. Ar fi prea puţin să spun că sun- 
tem doar oameni ai Bisericii; acolo în inima Ar- 
dealului, în hotarele Transilvaniei, ni se cere să 
fim în întregime oamenii Bisericii şi oamenii Nea- 
mului; altfel, nu ne facem datoria“(Revista „Re- 
naşterea“, nr. 1-3/1993). 

Slujirea de arhiereu ortodox în cel mai 
important oraş al Transilvaniei, într-un mediu 
pluriconfesional, multicultural şi de o aleasă 
prestanţă intelectuală cerea o muncă complexă 
de zidire şi revigorare a sufletului ardelean toro- 








> AEZ N ARE 
pit de otrăvitoarea flacără roşie a comunismului 
ateu. Bătrânul oștean a început cu răbdare şi ab- 
negaţie marea lucrare cu uneltele Duhului, pu- 
nând câte o cărămidă şi înlăturând câte un scaie- 
te în peisajul neroditor până când edificiul înce- 
pea să crească, iar spiritul ardelean devenea tot 
mai viguros. Intelectuali şi oameni simpli însetați 
de credinţă din toate categoriile intrau voluntar 
în această vâltoare a lucrării harului care răspân- 
dea viaţa în pustiul arid al morţii. Bătrânul oștean 
devenise arhiereul mereu tânăr prin care lucra 
Marele Arhiereu reînnoind şi rostuind sensul 
existenței într-o lume tot mai încercată de ispitele 
libertăţii. Mişcarea întregitoare a harului a de- 
păşit granițele Clujului, revărsându-se din plin în 
întreaga Transilvanie, iar rezultatul a fost împlini- 
rea unui vis de veacuri a românilor de aici: a doua 

Mitropolie ardeleană, a Clujului, Albei, Crişanei şi 
Maramureşului. 

Lucrarea cea mai importantă a ierarhului 
clujean în ridicarea spiritului ardelean a fost, 
însă, cea la nivel liturgic, prin cuvântul care zideş- 
te şi transformă. Efortul monumental de diortosi- 
re a textului scripturistic, finalizat prin apariția 
Bibliei Jubiliare în 2001, ne-a oferit un cuvânt re- 
velat ascuţit în stare să spargă zidul de piatră al 
cunoaşterii teologice şi culturale, pătrunzând şi 
luminând multe unghere întunecate ale ființei. 
Predicile şi pastoralele arhiepiscopului Bartolo- 
meu însuflețeau printr-o tainică chemare spre 
Cuvântul dătător de viață, anulând o anumită 
distanță de înţelegere în comunicarea dintre cler 
şi poporul credincios. Spiritul comuniunii orto- 
doxe fierbea de fiecare dată marea de oameni 
adunați duminica pentru a sorbi fiecare cuvânt al 
arhiereului ca pe apa cea vie a Ortodoxiei. 

Această implicare liturgică în folosul duhov- 
nicesc al credincioşilor a culminat cu Cartea des- 
chisă a Împărăției, ca o însoţire liturgică pentru 
preoți şi mireni, o explicare punctuală a Sfintei Li- 
turghii spre înţelegerea tuturor celor aflaţi pe că- 
rarea Împărăției. Despre aceasta părintele Dumi- 
tru Ichim spunea: „Slova lui Anania întotdeauna, 
mai ales în această poimenică livadă, aduce de 
departe înfiripări din aurul vegetal al spicului de 
grâu şi şoaptele rotunjite ale Duhului Sfânt pe 
praful lunar al strugurelui de potir. Spre deose- 
bire de alţi teologhisitori ai Duhului, scrisul teo- 
logului Bartolomeu ne trece întâi prin grădina lui 
Akademos spre luminişul de prisacă al Părinților, 
apoi spre cărarea isihastă a schitului din bobul de 
grâu. Ca un tei duhovnicesc se scutură de toate di- 
dascaliile scolasticilor de la catedra seacă a per- 
soanei a treia şi dă binecuvântare florilor să-şi în- 
ceapă utrenia cădelnițând cu ramii de bună 
mireasmă rusalină, iar el îşi proscomidiază uce- 
nicul spre ioaninul Logos când buchea devine 
prescure“ (Rev. „Renaşterea“, nr. 2/2007). 

Privind şi păşind în această carte deschisă, 
fiecare credincios devine un peregrin Apter aflat 
în căutarea cetăţii veşnice, observând şi înțele- 
gând drumul adevărat al pelerinajului său. Sfân- 
ta Liturghie nu ne mai apare ca un ritual neînțeles 
în care preotul se roagă, iar credincioşii asistă 
inerţi la invocările lui şi la răspunsurile corului, ci 
ca un mod de viaţă în care toţi venim de acasă să 





ne rugăm împreună, participând activ la desfăşu- 
rarea ritualului care devine viu. Ea este o par- 
curgere inițiatică în şi cu Hristos a Jertfei răscum- 
părătoare, o participare directă la viaţa lui Hris- 
tos şi la toate actele Sale mântuitoare. Cartea des- 
chisă a Împărăției descoperă credinciosului sem- 
nificația profundă a ritualului sacramental litur- 
gic şi îi provoacă dorul neostoit al împărtăşirii cu 
Trupul şi Sângele lui Hristos, care este, de fapt, 
scopul final al Liturghiei. Şi poate aruncând spo- 
radic privirea în această carte, ne vom întoarce 
treptat la credința primilor creştini care nu pu- 
teau participa la Sfânta Liturghie fără să se împăr- 
tăşească de fiecare dată. 

Arhiepiscopul şi mitropolitul Bartolomeu 
Anania al Clujului a pus astfel într-o mişcare per- 
manentă viața bisericească ortodoxă în mediul 
academic al metropolei ardelene. După cum în pe- 
rioada interbelică părintele Dumitru Stăniloae îl 
numea pe marele Nichifor Crainic „misionarul de 
prestigiu al credinţei bisericeşti în mijlocul intelec- 
tualilor români“, la tel arhiereul clujean poate fi so- 
cotit puntea care leagă credința de cultură prin cul- 
tul Cuvântului, mâna întinsă a Ortodoxiei către in- 
telectualul român care se urneşte tot mai greu din 
scepticismul său searbăd. Prin cultul Cuvântului 
care pătrunde şi transformă imposibilul toți străi- 
nii din Kipukua din hoți de mărgăritare pot deveni 
plopi aprinşi în rotonda Împărăției cerurilor. 

Note despre Rotonda 
plopilor aprinși 


„6 
Li" va 


Mircea Platon 





înainte la Rotonda plopilor aprinși (1983)!, 

Valeriu Anania explică astfel titlul cărții sale: 
„Mi s-a dat mai întâi bucuria de a avea prieteni lite- 
rari mult mai în vîrstă decât mine şi apoi tristețea 
de a fi rămas prea devreme singur.//Singurătatea 
mea este aceea a luminişului străjuit de lujere 
înalte, opt şi mai multe de opt, cu frunza veşnic 
foşnitoare. Cînd jos la mine e noapte, virfurile 
ard împrejur şi freamătă, într-un amurg prelung, 
sub lună plină şi uneori, în aurorele polare. Amin- 
tirea e rugul cel nemistuit al omului răzleț“. 

Întîmpinat astfel, cititorul prepuielnic - şi 
care cititor român tînăr nu şi-a pierdut deja ino- 
cența sub asaltul unui Ion fractalic sau al vreunui 
Valmont de cenaclu?! - ar putea crede că îl aşteap- 
tă două sute de pagini de aromiri paseiste şi mo- 
țăieli patericale (confundate în general cu „ve- 
ghea“ din „privegheaţi şi vă rugaţi“), de proster- 
nări confucianiste la moşii literari şi de peripa- 
tetism prin „coclauri şi pîrloage“. Pe scurt, bă- 
nuind că are în față un „păşunist“, cititorul cu „de- 
gete mici“ ar putea da repede şi fără să semnali- 
zeze în marşarier, iar cititorul îmbrobodit, fie şi 
numai în propria-i barbă, ar putea fi ispitit să-şi 


PIE 


mai arunce în spate o „boandă“ înainte de a 
„Păşi“ cu obligatorie „sfială“ pe „potecile lumina- 
te de lună“ ale cărții. 

Din fericire, şi cei care întorc spatele, şi cei 


care-şi dau, a isihasm de la Islaz, ochii peste cap, 


N 
] n primele două paragrafe ale cuvîntului 


greşesc. Departe de a fi „păşunistă“, cartea lui Va- 
leriu Anania este o lecţie de urbanitate, de civili- 
tate mai bine zis, pentru că mă gîndesc aici la „ce- 
tatea lui Dumnezeu“, la Raiul ai cărui „cetăţeni“ 
ne rugăm să ajungem şi la toate acele zidiri inti- 
me, exterioare şi cereşti a căror refracție nu e 
„oraşul furnicar“, ci oraşul cu grădini şi clopotni- 
țe. Mă gîndesc la oraşul fruct, cu zidurile, stră- 
juind nepieritorul, în mijloc, la cetatea ale cărei 
creneluri au fost de mult interiorizate pentru a 
lăsa loc „mahalalei celeste“ de care scria Mihai Ur- 
sachi, dar pe care a locuit-o parcă şi Valeriu Ana- 
nia cât timp a ucenicit pe lîngă Arghezi, într-un Bu- 
cureşti vechi în care cerul se povirnea odată cu is- 
toria peste garduri şi salcîmi şi în care „lumea lar- 
gă“ era departe şi nici n-o căta nimeni: „Lumea 
din jur de Mărţişor era bîntuită, pînă la margini, 
de război, sărăcie şi moarte. Unele imperii se clă- 
tinau a prăbuşire, altele luau muntele pieptiş şi se 
găteau să-l încalece. Soldaţii, de toate felurile, îm- 
pînziseră meridianele şi puteau fi văzuţi oriunde, 
pînă şi pe maidanul de peste drum de Văcăreşti, 
unde cantonaseră lîngă gardul poetului. Seara, 
cînd ofiţerii erau duşi într-ale lor, ostaşii se aşter- 
neau pe lîngă tăciunii camuflați, îşi fumau rația 
de țigări şi cîntau încet, pe sub mustață, fără să 
ştie că urechea vecinului îi adulmecă de dincolo 
de grădele şi că scriitorul citeşte lumea mai mult 
din cîntecele lor decit din ceea ce publicau ziarele 
şi vesteau posturile de radio“. 

Avem, în aceste rînduri, motivul pentru care, 
în România, postmodernismul nu va fi niciodată 
mai mult decât o minusculă celulă de partidă aca- 
demică. Pentru că postmodernismul presupune 
o modernitate - definită prin dogmatism ştiinți- 
fic, pozitivism, urbanizare, îmburghezire, progre- 
sism, reificare - împotriva căreia se produce o 
„insurecție a cunoştinţelor subjugate“ (apud Mi- 


! Valeriu Anania, Rotonda plopilor aprinşi, Editura Limes, Cluj-Napoca, 2005, ediţia a cincea, cu o pătrunzătoare 
prefaţă de Dan C. Mihăilescu şi o utilă cronologie de arhid. Ştefan Iloaie. Rotonda plopilor aprinși apare ca al 
treilea volum al unei integrale a operei literare a lui Valeriu Anania, integrală inițiată de poetul Mircea Petean. 





26 


anul V e nr. 52 


REPERE 





ROST 





chel Foucault). Or, românii, şi întreg corpusul lor 
socio-cultural, au trăit mai tot timpul ca nişte 
„cunoştinţe? subjugate“, sub zodia Cancerului. 
Românii nu au avut timp să-şi construiască 0 mo- 
dernitate în toată puterea cuvîntului, şi de aceea 
succesul postmodernismului la noi va fi cam cât 
cel al marxismului la americani: sectar, de scurtă 
durată, şi fără a reuşi să înlocuiască varianta 
neaoşă prin ideologia de import. Întregul maidan 
românesc, cu dragoste sau fără, „mahalaua celes- 
tă Țicău“, groapa lui Barbu, ciulinii Bărăganului, 
eroii Blocadei lui Pavel Chihaia - evoluînd în 
afara orizontului către care tind, pe o plajă perife- 
rică a unei mări minore - nu pot deveni brusc re- 
pere ale modernităţii contestabile de pe poziţiile 
„fragmentarului“ şi „crizei de autoritate auctoria- 
lă“ postmoderne. 
* 

Îmi vin în minte aici eroii nuvelelor Poteca 
de argint, Orbul, Friguri, Datoria şi Fugă în para- 
dis din volumul lui Pavel Chihaia Înfăptuiri pon- 
tice (Ex Ponto, Constanţa, 2005). Dacă nuvelele 
respective, împreună cu tot restul volumului, me- 
rită o discuţie mai largă, nu mă pot opri să nu le 
citez aici ca exemplu de scriitură a „omului sub 
vremi“, a destinelor care au ştiut a trăi demn la 
periferie, într-o margine din care au făcut centru 
nu prin abandon moral, milă de sine, şi spirit vin- 
dicativs, ci prin trăirea de fiecare clipă a adevăru- 
lui care „pe toate le mișcă“. Un destin asemănă- 
tor, de tinerețe clandestină şi de reînflorire târzie, 
la avut şi Nicolae Stroescu-Stînişoară, congener 
şi prieten şi al lui Pavel Chihaia, şi al lui Valeriu 
Anania (trecut şi el prin puşcărie politică), care 
povesteşte în romanul său cu cheie Vremea încer- 
cuirii încercările prin care a trecut, în libertate 
conspirativă fiind. Cînd ai în față destine şi sub 
ochi pagini mărturisind despre glisajul semiotic 
ridicat la rangul de artă a supraviețuirii - precum 
în clandestinitatea lui Pan M. Vizirescu, a lui Nico- 
lae Stroescu-Stinişoară, a lui Alexandru Paleolo- 
gu („Crăifăleanu“), sau a lui Pavel Chihaia - îţi dai 
seama că nu poți substitui haiduciei premoderne 
patetismul de import al victimizării postmoder- 














ne, experimentul nominalist. Nu e un centru in- 
stituțional, nu e întreg burghez, nu e o instituţio- 
nalizare a comodităţii în paginile sus-pomenite. 
Istoria, literară şi cotidiană, a românilor e făcută 
nu din consecvenţe şi învirtoşări instituțional- 
conceptuale, ci din trăirea cu nobleţe a margina- 
lului - considerat bună postură de comentariu, 
reflecţie, birfă -, din generaţii după generații de 
„crai de Curtea-Veche“, de fanţi de mahala şi de 
țărani care practică evazionismul fiscal ca o for- 
mă de atletism spiritual. 
* 

Singurii care militează pentru instituții, dic- 
ționare şi sisteme sînt tocmai postmodernii, care 
dovedesc astfel că sînt consumați de o patimă a 
făptuirii care e mai degrabă modernă decit relati- 
vist postmodernă. În societatea românească, isto- 
ricizată tîrziu şi sovăielnic, nu are rost o revoltă 
sincron-programatică împotriva centrului, a „gîn- 
dirii tari“, a istoriei, pentru că asta e deja struc- 
tura organică, de rezistență, a românilor. Nu are 
rost să inventăm labirinturi livreşti şi periferii psi- 
hedelice de vreme ce scepticismul, marginalita- 
tea, goticul mahalalei, inadecvarea cunoaşterii la 
obiectul cunoscut, zgomotoasa gilceavă a semnu- 
lui cu semnificatul şi semnificantul sînt deja lu- 


2 Şi mă gîndesc aici şi la „cunoştinţele“ pe care trebuia să le ai în comunism ca să supravieţuieşti. Eram, unii 


pentru alţii, nişte „cunoştinţe“ virtual utile. 


3 Ovidiu Hurduzeu, în esenţialul său îndreptar de rezistență spirituală Sclavii fericiți (Editura Timpul, Iaşi, 2005, 
ediție revăzută şi adăugită), defineşte omul postmodern, rindeluit de corectitudinea politică, drept un „individ 


x 


«diminuat» ce se percepe în chip de victimă, supravieţuitor şi persoană vulnerabilă“. Nu e nimic din această 
atitudine nombrilistă şi chiar infantilă în atitudinea martirilor şi rezistenţilor noştri anticomunişti. 

cruri trăite cotidian. Perpetua fugă, vertijul dog- 
matic între antic şi modern, între clasic şi roman- 
tic, modern şi postmodern, apolinic şi dionisiac, 
sînt doar abuzul de rațiune sau de instinct, exce- 
sele firii descumpănite. Ceea ce e organic unit nu 
poate fi livresc deconstruit, şi ceea ce e organic 
despărțit - precum bărbatul cu femeia - nu poate 
fi decât tainic reunit. A încerca să mărunţeşti prin 
sado-masochism textual ceea ce e întreg la nivel 
natural, şi a încerca să uneşti prin magie naturală 
ceea ce poate fi restaurat numai la nivel suprana- 
tural e o lipsă de bună-cuviință. 

Or, tocmai această bună-cuviință e ceea ce 
numesc eu „civilitate“ la Valeriu Anania. Însuşi- 
rea aceasta se manifestă mai ales în arta portretu- 
lui, acolo unde, operînd cu criterii fireşti şi supra- 
fireşti - duhovniceşti, dacă-mi dați voie - memo- 
rialistul ştie, nu „exact“ - pentru că acesta e un 
cuvînt chimic -, ci mai degrabă „bine“, unde să 
taie, unde să lege, unde să uite şi unde să ierte. 
Personajele, aşa cum ies ele din mîna lui Valeriu 
Anania, nu sînt noi, de o albeaţă clorotică speci- 
fică tezismului literar pios, dar nici de o negreață 
arsă în vipii savonarolice ori în bălțită fiere salie- 
rică, ci mai degrabă vii. Valeriu Anania nu ma- 
nipulează figura celor evocaţi, ci conviețuieşte cu 
ei, şi ne învaţă şi pe noi a conviețui cu valorile. Şi 





aceasta e o altă trăsătură a civilităţii de care vor- 
beam, şi care se manifestă şi în condiţii de margi- 
nalitate, de periplu „prin cenuşa imperiului“, pe 
muchea împărăţiilor despre care ne dă mărturie 
şi următoarea gravură de peregrinări de Halima: 
„Am prînzit la stăreţia nouă, o casă care acum nu 
mai există, lîngă poarta cetăţii, împreună cu câţiva 
călugări bătrîni. Arghezi mînca fără poftă, cu gîn- 
durile Ia ai lui cei de demult. Îşi amintea câte un 
nume, întreba de el şi răspunsurile erau cam ace- 
leaşi, atunci cînd bătrânii nu ridicau din umeri: A 
murit demult. A plecat la Sfîntul Munte şi nu s-a 
mai întors. Şi el a murit. L-au tăiat hoţii în pădure. 
S-a strămutat la Căldăruşani şi e-ngropat acolo. 
Poetul devenea din ce în ce mai trist, pe măsură 
ce-şi da seama că e ultimul supraviețuitor din ge- 
neraţia lui monahală“. 

În paginile lui Valeriu Anania nu întâlnim o 
lume făcută, precum frumusețile lui Arghezi, din 
„bube, mucigaiuri şi noroi“ - deşi poate că şi 
această formulare e prea mult judecată în context 
simbolist, şi nu în cel al hirsutei asceze stilpnice, 
al kenozei paterical-franciscane -, ci din margina- 
le“ scheletelor şi cadavrelor studiate de Victor Pa- 
pilian cu conştiinţa că „în fiecare dintre ele a lo- 
cuit un suflet omenesc“, pînă la nemărturisitele 
căderi ale lui Gala Galaction care anunta că: „Ade- 
văruri cutremurătoare se vor descoperi după 
moartea mea...“, de la lacrimile - „senile“ le nu- 
meşte Şerban Cioculescu - şi adăstarea nocturnă 
ale lui Arghezi peste rînduiala tunderii în cinul 
monahal, la ochii halucinaţi ai lui Anton Holban 
mărturisindu-le elevilor săi spaima de moarte, de 
la rezerva orgolioasă a unui Lucian Blaga frăgezit 
de anii de persecuție politică, la megalomania 
nestrunită a lui Ion Luca, toate mărturisesc pen- 
tru o lume fragilă, dar neînvârtosată, fremătind, 
căutînd, trăind ceea ce a găsit dejat, o lume pe 
care tînărul Anania o caută şi o iubeşte, dar pe 
care sexagenarul arhimandrit (la vremea publică- 
rii primei ediţii) încearcă parcă, smerit şi iubitor, 
empatic şi cu umor, dar şi cu fermitatea pe care o 
dă harul, să o mîngiie izbăvitor în amintire. 


4 Tată, de exemplu, cum descrie Valeriu Anania efectul pe care l-au avut prelegerile lui Daniil Sandu Tudor asupra 
scriitorilor adunaţi în jurul său, la Antim: „Se pare că atunci şi acolo a avut Voiculescu revelaţia unei alte 
dimensiuni a spiritului şi de acolo şi-a deprins noile sale lecturi şi meditații, cu efecte radicale în poezia lui de 
mai tîrziu. Mai mult, cred că el a fost, pînă la urmă, singurul beneficiar al acelui început de iniţiere isihastă; lon 
Barbu s-a speriat şi a fugit, Al. Mironescu şi lon Marin Sadoveanu s-au refugiat într-un ritualism aproape bigot, 


ceilalți s-au păstrat în limitele onorabilității“. 

Mitropolitul Bartolomeu: 
„Omul liber nu 
târăşte umbre după el“ 


Personalitate complexă, în care harul preoţiei și cel al scriitorului se vădesc 
deopotrivă, aspru şi deseori incomod, ÎPS Bartolomeu al Clujului lasă o 
ampretă puternică pe viața Bisericii noastre din ultimii 17 ani. Cu prilejul 
închinării acestui număr din ROST, am găsit de cuviință să-i rotunjim 
portretul şi printr-un dialog pe probleme de actualitate, dar şi pe subiecte care 
Lau avut în prim-plan şi au născut polemici. De Ia scandalul politic din ultima 
vreme, integrare europeană şi ecumenism, până la viața literară, „dosariada“ 
preoților şi cum a încercat Securitatea să-l recruteze ca informator. 


Biserica şi problemele vremii 


- Părinte Mitropolit, sunteți inițiatorul hotă- 
rârii Sfântului Sinod al Bisericii Ortodoxe 
Române privind interzicerea preoților de 
a face politică. Totuşi, prin unele gesturi 
publice pe care le-aţi făcut recent, i-ai de- 
terminat pe unii comentatori să vă acuze 
că faceți politică. E adevărat că politica în- 
seamnă întâi de toate implicarea în viaţa 
cetăţii. Care este politica preoților noştri? 

- Preotul (ca şi ierarhul său) nu trebuie să 

facă politică, pentru că el este păstorul tuturor 
enoriașilor săi, fără nici o discriminare. Or, aceş- 
tia au opțiuni politice diferite, iar diferenţele - 
aşa cum ştim şi, din păcate, vedem - nasc deseori 
pasiuni, rivalități, încrâncenări şi chiar ură. În 
acelaşi timp, însă, preotul este şi cetățean al pa- 
triei, oraşului sau satului său, elector cu drept de 
vot, factor al păcii şi stabilităţii sociale, precum şi 
participant activ la tot ceea ce priveşte binele 
obştesc, inclusiv apărarea principiilor democrati- 
ce, care cu anevoie îşi croiesc drum prin era post- 
comunistă. Aceasta e politica lui. 


Democraţia, văzută prin ochii 
totalitarismului 


- Există glasuri, mai ales dintr-o „anumită 
parte a intelectualității“, să zic așa, care 


critică intervenţiile publice, pe lângă anu- 
mite instituţii ale statului, făcute de Sino- 
dul Mitropolitan al Clujului, Albei, Crișanei 
şi Maramureşului, ca fiind politice. Ce anu- 
me credeţi că-i îndeamnă la asta? 

- Din câte ştiu, nu e vorba de „o parte a inte- 
lectualității“, ci de o parte a politicienilor (prin- 
tre care pot fi, desigur, şi intelectuali), iritați de 
prezumția că recentul nostru demers l-ar sprijini 
pe preşedintele suspendat Traian Băsescu. Nimic 
mai fals. Aşa cum am precizat şi pentru agenţia de 
ştiri Mediafax, noi am protestat împotriva unui 
abuz legislativ al parlamentului, pe care l-am cali- 
ficat drept imoralitate politică, cerând Curţii 
Constituţionale să-l sancționeze (ceea ce, de alt- 
fel, s-a şi petrecut, dar nu neapărat ca efect al Ape- 
lului nostru, ci prin coincidența dintre inserția 
acestuia şi agenda Curţii). Demersul nostru nu a 
vizat o persoană, ci un principiu. În ceea ce pri- 
veşte reacţia taberei anti-Băsescu, nu cred că e un 
fruct al ignoranței, ci mai degrabă al unei cauze 
mai profunde, şi anume forma mentis, de care nu 
sunt ei vinovaţi. Marea majoritate a politicienilor 
noştri de astăzi sunt crescuţi şi şcoliți în sistemul 
totalitarist. Chiar când sunt sinceri în adoptarea 
democrației, ei nu o pot concepe decât în vechile 
tipare mentale. Aşa se explică, pe de o parte, uşu- 
rința cu care o parte din ei au încercat să legifere- 
ze domnia bunului plac şi, pe de alta,violenţa ver- 
bală cu care resping un demers corectiv din par- 

tea celor care i-au ales. Toate acestea decurg din 
mentalitatea că, odată ajunşi la putere, au drep- 
tul să facă ce vor, fără să dea socoteală nimănui. 
Electoratul nu mai contează. 

Noi, semnatarii Apelului, am precizat că o fa- 
cem nu atât ca ierarhi ai Bisericii, cât mai ales în 
calitate de membri ai corpului electoral din opt 
județe transilvane. Argumentul nu a contat: - Oa- 
menii Bisericii să-şi vadă de treburile lor, pe mi- 


Ba mă priveşte, domnule deputat, mă priveşte, 
domnule senator. Domnia ta eşti acolo şi prin vo- 
tul meu, pe care ți l-am dat în virtutea programu- 
lui politic cu care m-ai convins în campania elec- 
torală. Dacă observ un derapaj de la acest pro- 
gram, am dreptul să mă simt înşelat şi să-ți atrag 
atenţia. Iată însă că dacă eu şi colegii mei am 
făcut-o decent, fără să jignim pe nimeni, domnia 
ta ne răspunzi prin invective şi injurii. Creştinul 
din mine te-a iertat de pe acum, dar cetățeanul se 
va cumpăni bine în fața viitorului buletin de vot. 
- Unii ziarişti cred că prin intervenţia Stin- 
țiilor Voastre în cazul suspendării preșe- 
dintelui Băsescu le-aţi sugerat oamenilor 
cum să voteze. Până la urmă, este de dato- 
ria preotului să le dea o direcţie enoria- 
şilor, sau măcar să le-o sugereze? 
- Nu e adevărat, preoţii nu au primit nici un 
fel de instrucţiuni în acest sens. Dimpotrivă, în 
aceeaşi declaraţie pentru Mediafax am precizat 











că Mitropolia noastră nu va deveni agent electo- 
ral al nimănui şi, ca atare, vom respecta dreptul şi 
libertatea fiecărui cetăţean de a vota după cum îi 
va dicta conştiinţa. Nici nu ar fi nevoie de preoți; 
un instructaj asupra modului de vot îl face, efi- 
cient şi la o scară incomparabil mai largă, televi- 
ziunea publică. 

- De ce credeți că ierarhii din alte Mitropolii 
nu S-au raliat gestului făcute de Sinodul 
Mitropoliei Clujului, Albei, Crișanei şi Ma- 
ramureșului de a responsabiliza clasa 
politică? 

- Nu s-au „raliat“ pentru că nici nu i-am pof- 
tit. Dar nici fraţii noştri nu ne-au dat semne că 
s-ar delimita. La noi nu funcționează principiul 
solidarităţii sindicale. Biserica Ortodoxă Română 
are o administraţie descentralizată, fiecare epar- 
hie şi fiecare eparhiot bucurându-se de autono- 
mie, inclusiv la nivel mitropolitan. Cred însă că 
zbuciumata istorie a Transilvaniei i-a făcut pe ar- 
deleni mult mai veghetori decât sunt fraţii lor din 
celelalte provincii. 

- Nu s-a cuveni ca instituțiile Statului să aibă 
un dialog mai profund cu Biserica? De pildă, n-ar 
fi mai bine dacă Parlamentul ar solicita opinia 
Bisericii atunci când ar pregati o lege cu impact 
social, moral sau cultural important? 

- Cu câţiva ani în urmă l-am vizitat, ca oaspe- 
te, pe preşedintele parlamentului landului Wiir- 
ttenberg, în Germania, şi am avut plăcuta surpri- 
ză să-l cunosc şi pe pastorul acreditat de Biserică 
pe lângă acest for legislativ, tocmai pentru con- 
sultările de care vorbiţi. Aşa ceva nu se concepe la 
noi, deoarece parlamentul, prin acea forma men- 
tis de care vorbeam mai sus, consideră că-şi este 
suficient sieşi şi că nu are nevoie de consultanţi. 
Aşa se face că azi după amiază votează o lege şi 
mâine dimineață îşi dă seama că a scrântit-o. 


„Dintr-o istorie a Bisericii 
nu poate lipsi capitolul 
dosarelor de la Securitate“ 


- Schimbăm subiectul, dar rămânem în 
sfera gravului. „Dosariada“ s-a mai potolit. 
A rămas însă o chestiune în discuţie care 
revine mereu şi mereu: dosarele de Ia Se- 
curitate ale preoților. În opinia Înalt Prea 
Stiniției Voastre, este justificat acest inte- 





30 


anul V e nr. 52 


REPERE 





ROST 





res al presei şi al oamenilor politici, în pri- 
mul rând? 

- În primul rând, însăşi Biserica ar fi trebuit 
să fie interesată de dosarele slujitorilor ei, preoţi 
şi ierarhi, aşa cum a făcut-o cea catolică din Polo- 
nia. Toţi suntem cetăţeni ai aceleiaşi patrii, toți 
trăim sub autoritatea aceloraşi legi, toți împărtă- 
şim aceeaşi soartă cu a poporului, şi nu văd de ce 
am pretinde exceptarea noastră de la deschide- 
rea dosarelor, de la legea lustraţiei sau de la aceea 
a controlului averilor. Pe de altă parte, e adevărat 
că o seamă de politicieni au vânturat cu mare zel 
afirmaţia că un preot care a acceptat să devină in- 
formator al Securităţii şi-ar fi trădat secretul pro- 
fesional al spovedaniei, ceea ce este absolut inad- 
misibil. Sub o astfel de circumstanță şi sub o ase- 
menea prezumție, eu însumi am pledat în Sfântul 
Sinod pentru exceptarea clerului. Dacă excepția 
va fi cândva anulată, articolul de lege respectiv 
trebuie să cuprindă, neapărat, prezumția de nevi- 
novăţie a duhovnicului. 

- Aţi fost unul dintre ierarhii care au susti- 

nut ideea înființării unei comisii de istorici 
a BOR, care să cerceteze în detaliu istoria 
Bisericii noastre sub comunism. Va căuta 
aceasta comisie şi prin dosarele de Ia Se- 
curitate? 

- Da, am susținut ideea înfiinţării unei astfel 
de comisii, dar, fiind foarte prins cu multe alte 
treburi şi răspunderi, nu m-am implicat nici în de- 
semnarea persoanelor, nici în alcătuirea proiec- 
tului general, nici în regulamentul de funcțio- 
nare, lăsând totul pe seama Patriarhiei, mandata- 
tă în acest sens. Desigur, dintr-o istorie a Bisericii 
sub comunism nu poate lipsi capitolul „dosare- 
lor“, cu condiţia ca studiile şi concluziile să fie ex- 
haustive, sub semnul exclusiv al adevărului şi 
obiectivităţii. Nu cum a făcut-o Comisia Tismă- 
neanu! Absența mea se datorează şi suferinţei fi- 
zice din ultimele luni. 


Bariere în calea unităţii 
creștine 


- Înălțarea Catedralei Mântuirii Neamului - 
mereu amânată, marşurile homosexualilor, 
campania pentru scoaterea icoanelor din 
scoli, intenţia de eliminare a religiei din pro- 
grama şcolară, disputele pe tere imobiliare 


cu greco-catolicii, cazul Tanacu, atacurile la 
nivel mondial asupra credinţei creştine 
(apariția în marile posturi a cărții Evanghe- 
lia după Iuda sau a filmului chipurile „docu- 
mentar“ despre Mormântul lui lisus etc.) - 
s-au înmulțit provocările la adresa Bisericii? 
Dacă da, care să fie pricina? 

- Nu e nimic nou. De două mii de ani, înce- 
pând cu epoca apostolică, Biserica lui Hristos nu 
a dus lipsă de duşmani. Și nici nu va duce. E posi- 
bil ca în vremile noastre să întrezărim prelimi- 
nariile venirii lui Antihrist. 

- Parcă e totuşi O intensiticare a atacurilor. 
Cauza poate fi chiar în pântecele lumii 
creştine. Iată, Părintele Arsenie Boca, unul 
dintre marii noștri duhovnici, spunea de- 
spre „ecumenism“ că este erezia ereziilor. 
Ce părere aveţi? 

- A spus-o pentru cei care cred că ecumenis- 
mul e un fel de horă a unirii cu finalul „pupat toți 
piața endependenţi“. Ignorând sau ocolind posi- 
bila formulă a unei unități în diversitate, ei se bu- 
lucesc cu inconştiență spre mult mai lejera soluție 
a unității prin confuzie. Ceea ce, desigur, este o 
erezie. Or, idealul refacerii unităţii primordiale a 
Bisericii e o problemă mult prea serioasă spre a fi 
abordată cu uşurinţă şi iresponsabilitate. Lansat 
de către protestanți la începutul secolului trecut, 
ecumenismul a început a se defini de abia în 1910 
prin formularea celor trei direcţii operative: 
evanghelic, diaconal şi doctrinar, dar a rămas un 
bun al protestantismului până în 1920, când 
Athenagora I, patriarhul ecumenic al Constanti- 
nopolului, a lansat o enciclică prin care i-a che- 
mat pe toţi creştinii la unitate. Acesta este, de 
fapt, începutul Mişcării Ecumenice, devenită mai 
târziu, până în zilele noastre, Consiliul Ecumenic 
al Bisericilor. Bisericile Ortodoxe au răspuns po- 
zitiv, devenind membre ale Consiliului. Biserica 
Catolică a stat în rezervă până în 1959, când papa 
Ioan al XXIII-lea a înscris problema unităţii bi- 
sericeşti pe agenda Conciliului Vatican II. 

- Există vreo posibilitate de retacere a unită- 

ţii Bisericii creştine? 

- Dorinţa de unitate e generală (în fond, ea 
este o poruncă a Domnului), dar întâmpină nu 
puţine dificultăți de ordin doctrinar şi practic. 
Ortodocşii şi protestanții nu vor admite niciodată 
primatul papal, catolicii şi ortodocşii nu vor fi 

niciodată de acord cu hirotonia femeilor la pro- 
testanţi şi anglicani, şi aşa mai departe. Cel puţin 
pentru o vreme, ecumenismul va consta în dialo- 
gul dintre cele trei mari ramuri ale Bisericii, ceea 
ce este, fără îndoială, un mare câştig în raport cu 
adversităţile de altădată. Între Biserica Romei şi 
Bisericile Ortodoxe există un dialog teologic la 
nivel înalt, iar vizita papei loan Paul al II-lea în 
România, ca oaspete al Bisericii noastre, e un fapt 
istoric de importanţă capitală. Arhiepiscopia pe 
care o conduc întreține de unsprezece ani un dia- 
log - şi chiar un parteneriat ecumenic - cu Biseri- 
ca Evanghelică Luterană din Wiărttenberg, cu 
rezultate foarte bune, nu doar în ceea ce priveşte 
cunoaşterea reciprocă, dar şi cooperarea într-o 
seamă de proiecte umanitare. Dar împlinirea ma- 
relui ideal al regăsirii creştinilor într-o singură 
sfântă, sobornicească şi apostolică Biserică este 
foarte îndepărtată, aşa cum afirma nu de mult, la 
Cluj, Cardinalul Walter Kasper, preşedintele Con- 
siliului Pontifical pentru Promovarea Unităţii 
Creştinilor (citez din memorie): „Noi toţi - creşti- 
nii - milităm pentru refacerea unității Bisericii, 
dar în final ea va fi opera Duhului Sfânt“. 

- O altă preocupare a „ortodoxului practi- 
cant“ asupra căreia am dori să vă pronun- 
țați: în ce fel va fi influențată viața noastră 
spirituală de integrarea României în UE? 

- În faza ei actuală, Uniunea Europeană încă 

nu şi-a definit identitatea, continuând să pluteas- 
că în derivă printre variante şi aproximaţii. Cel 
puţin deocamdată, două sunt profilurile ei funda- 
mentale: cel politic şi cel economic. Cultura e pe 
undeva pe la periferie, iar religia, nici atât. Iată de 
ce, în zilele acestea (jumătatea lunii mai a.c. - 
n.red.), a avut loc la Stuttgart întâlnirea reprezen- 
tanţilor a peste 250 de mişcări creştine romano- 
catolice, ortodoxe, protestante şi anglicane, sub 
lozinca „Împreună pentru Europa“, cu scopul de 
a-i face pe liderii politici să-şi amintească de 
rădăcinile creştine ale bătrânului continent şi de 
amprentele pozitive ale creştinismului în cultura 
şi civilizaţia europeană. Evenimentul a fost salu- 
tat de toţi conducătorii ecleziastici, în frunte cu 
Papa Benedict al XVI-lea şi Patriarhul Bartolo- 
meu I. Menţionez participarea Arhiepiscopiei 
Clujului prin formaţia corală Psalmodia Tran- 
sylvanica a Facultăţii noastre de Teologie, care, pe 
lângă piesele prezentate în nume propriu, a fost 


încorporată şi în marele ansamblu muzical (or- 
chestră-cor) ca parte a programului urmărit de 
peste zece mii de spectatori. Aşadar, nu poate fi 
vorba de o influență a Uniunii Europene (cel pu- 
țin în actuala ei configuraţie) asupra vieții noas- 
tre spirituale, ci, sperăm, invers. 


Viaţa literară 


- Oricât ar fi de mare distanţa dintre poli- 
tică, administrație bisericească şi artă, îmi 
permit să mut din nou discuţia, cu nădej- 
dea că ai noștri cititori vor ieși îmbogătiţi 
din urmărirea acestui dialog. Aşadar, tre- 
burile arhiereşti vă mai lasă timp pentru 
literatură? Mai citiţi literatură nebiseri- 
cească? Mai scrieţi? 

- Din 16 decembrie 1990, când am început 
munca la noua versiune a Bibliei (apărută în 
2001 ca ediţie jubiliară a Sfântului Sinod) nu am 
mai scris nici măcar o pagină de literatură perso- 
nală, considerând că toate cărțile mele nu sunt 
altceva decât un lung exerciţiu, de şase decenii, 
pe brazda limbii române, în vederea a ceea ce 
Dumnezeu îmi rezervase pentru amurgul vieții. 
Aşadar, vreme de unsprezece ani nu am mai citit 
nimic altceva decât ceea ce era în legătură directă 
cu munca mea, atât asupra textului biblic, cât şi 
pentru alcătuirea celor peste opt mii de note in- 
frapaginale care îl însoțesc. E de la sine înţeles că 
am rămas mult în urmă cu lecturile mele zilnice, 
iar recuperarea o fac încet, pe apucate, deseori 
prin mijlocirea recenziilor din reviste. Din când 

în când îmi rezerv voluptatea de a reciti pagini 
din Dostoievski, Bacovia sau Caragiale. Continui 
să-mi scriu Memoriile (care însă, potrivit unei cu- 
tume, nu vor apărea decât cel mai devreme la 
cinci ani după moartea mea). 

- Din tot ce aţi scris, ce vă este cel mai aproa- 

pe de inimă? 

- Editura Limes, din Cluj, condusă de poetul 
Mircea Petean, îmi tipăreşte Opera Literară com- 
pletă, ajunsă acum la volumul VII. Recitesc tex- 
tele, intervin, amendez, mă întreb şi eu dacă îmi 
mai place ceva şi-mi aduc aminte de un văr al 
meu de la ţară, bărbat paralitic în urma unei boli 
infantile, pe care maică-sa îl iubea cel mai mult 
din cei nouă copii pe care-i născuse. 


„Universul meu ficțional 
este mitul“ 


- Aveţi vreun model în literatură? 

- Modelul Întâlnirii de Ia Vodița, al îngerului 
căzut. 

- Dacă ar fi să faceţi un clasament foarte 
scurt, de trei poziţii, care ar ti scriitorii cei 
mai importanți, din punctul de vedere al 
Înalt Prea Sfinţiei Voastre? 

- Poetul Adrian Maniu, pe care lam cunos- 
cut în casa lui Vasile Voiculescu, a fost întrebat 
odată de nişte foarte-tineri confraţi: „- Maestre, 
care este, după dumneavoastră, cel mai mare 
scriitor contemporan? - După mine, toţi ceilalți!“ 

- Când aţi început să scrieți, probabil că 
aveaţi deja o țintă... Ați reuşit să vă atingeţi 
de imaginea inițiala în opera dvs? 

- Prima poezie am compus-0, instinctiv, la 
vârsta de zece ani, adică în clasa a treia primară. 
Evident, nici atunci şi nici multă vreme după 
aceea nu am avut un program literar, nici nu 
m-am aliniat unui anume curent. Singura mea ţin- 
tă a fost aceea de a scrie într-o limbă românească 
frumoasă, bogată, expresivă, ceea ce cred că am 
izbutit. Pe la 17 ani mi-am dat seama că universul 
meu ficțional este mitul. Mi l-am organizat prin 
lecturi şi l-am abordat cu iubire, de-a lungul a pes- 
te şase decenii, prin vârful peniței. 

- Este arta o uşă spre Dumnezeu? Poate fi 
interpretată arta şi ca un mod de căutare a 
lui Dumnezeu? Şi-apoi: un artist, chiar ne- 
credincios, poate să se apropie de Dum- 


nezeu prin artă, poate să-L descopere pe 
Domnul? 
- Răspund printr-un citat din Arghezi: 
„Doamne, izvorul meu şi cântecele mele!“ 


Controverse 


- Ar fi încă multe de discutat despre viaţa Ii- 
terară, dar e clar că nu le putem cuprinde 
într-un interviu de gazetă. Aşa Că vă pro- 
pun să încercăm să lămurim mai multe 
chestiuni delicate, care vă tot urmăresc. Aţi 
explicat de mai multe ori cum aţi fost trim- 
is de Biserică în SUA. Totuşi, anumiţi publi- 
ciști, mai ales dintre adversarii BOR, con- 
tinuă să exprime suspiciunea în ceea ce vă 
priveşte. De aceea, vă rugăm să mai arătați 
o dată contextul în care aţi ajuns în SUA, în 
timpul regimului comunist. 

- M-am săturat să repet la nesfârşit că nu am 
fost colaborator al Securității, nici cu angajament, 
nici fără angajament, nici sub nume propriu, nici 
sub nume conspirativ, nici în libertate, nici în de- 
tenţie, nici în țară, nici în străinătate. Pentru că, în 
fond, asta e problema. Am declarat-o răspicat în 
numeroase rânduri, inclusiv pentru milioanele de 
telespectatori ai Eugeniei Vodă din „Profesioniş- 
tii“, emisiune reluată de nu ştiu câte ori. Bănuiam 
că mă bucur de crezământ ceva mai mult decât un 
fost general de Securitate, care, iată, după şais- 
prezece ani, nu şi-a descoperit dramul de onesti- 
tate în a recunoaşte că s-a înşelat afirmând con- 
trariul. Comisia Tismăneanu mi-a puricat, desigur, 
cele vreo şaisprezece volume ale dosarului de la 
CNSAS şi, negăsind nimic, a ţinut să mă bage în 
răcori printr-o notă de subsol, făcându-mi un 
semn ameninţător spre „misiunea“ cu care am 
fost „trimis“ în America. Ei bine, sunt primul care 
aşteaptă cu interes şi desecretizarea dosarelor 
SIE, dar asta nu depinde de mine. Până atunci, cer 
să fiu crezut pe cuvânt, cel puţin pe considerentul 
Că, la vârsta şi poziţia mea, nu aş risca o sinucidere 
morală prin aceea că spun astăzi o minciună care 
mâine poate fi infirmată de un document. 


Viza americană, 
un dar de la Dumnezeu 


- Cum de a acceptat regimul comunist să 
lase peste graniță, şi mai ales în SUA, un 

preot misionar care avusese ani grei de în- 
chisoare politică? 

- Repet: momentul politic din 1965 era cu 
totul altul decât cel din 1958, când Episcopia 
noastră din America, cu sediul în Detroit, mă ce- 
ruse oficial să merg în serviciul ei, ca monah tâ- 
năr şi cultivat. Securitatea a preferat să mă trimi- 
tă la puşcărie cu o condamnare la 25 de ani mun- 
că silnică. Acum, însă, guvernul comunist de la 
Bucureşti se desprindea de Moscova şi se orienta 
spre Occident, în special spre Statele Unite. Eu o 
aflasem cu un an înainte, de la nişte muncitori 
braşoveni urcați în trenul cu care eu şi Aurel 
State, atunci eliberaţi de la Aiud, călătoream spre 
Capitală. Mai bine decât mine însă o ştia secreta- 
rul Episcopiei Române din Detroit, care, de înda- 
tă ce a aflat că sunt liber, a venit la Bucureşti şi a 
făcut demersurile prin Consulatul american, 
ştiind că guvernul comunist nu-şi mai poate per- 
mite să refuze o intervenţie de la acest nivel. Aşa 
a şi fost. Formalităţile au durat mai bine de un an. 
„Bomba“ finală a fost aceea că americanii mi-au 
acordat, fără s-o fi cerut, viză pe viaţă. Ei bine, 
dragă domnule Claudiu Târziu, la sfârşitul lui oc- 
tombrie 1965 am plecat spre America nu cu vreo 
sarcină de la Securitate, ci purtând cu grijă la 
piept, aşa cum îmi recomandase consulul Tap- 
plin, un mare plic galben, sigilat, în care se afla 
statutul meu de rezident permanent al Statelor 
Unite. Era un dar al americanilor, dar eu sunt con- 
vins că venise de la Dumnezeu. Statutul acesta a 
fost pavăza care m-a apărat de inevitabilele asal- 
turi ale Securităţii, aceasta simțindu-se obligată 
să mă abordeze cu prudență şi să nu insiste mai 
mult decât i-am permis eu. 

- Ştim că şi altor foşti deținuți politici Li s-a 
permis să iasă în Occident, dar parte din ei 
sunt astăzi bănuiţi de colaboraționism. Şi 
cei mai mulți pe nedrept. Bunăoară, 
Noica... 

- Exact, plecarea mea în America nu a fost o 
excepție. În acelaşi climat politic din 1965, sute 
de foşti deţinuţi politici, născuţi în America şi 
proaspăt ieşiţi din puşcărie, au plecat în Lumea 
Nouă cu acte în regulă, şi s-au stabilit acolo. După 
mine au venit în slujba Bisericii româno-america- 
ne alți câţiva călugări foşti deţinuţi politici, pre- 
cum arhimandriţii Vasile Vasilachi, Felix Dubneac 
şi Roman Braga, asupra cărora nu există dubii. 


- Ajuns în SUA, ce aţi reușit să faceţi pentru 
credincioșii ortodocși de acolo? 

- Pe mine m-a chemat conducerea de atunci 
a Episcopiei noastre canonice cu scopul ca, după 
decesul episcopului Andrei Moldovan, să ajut la 
reorganizarea eparhiei. Am refuzat scaunul vlă- 
dicesc, dar i-am promis noului episcop, Victorin 
Ursache, că-i voi sta alături, ceeea ce am şi făcut în 
următorii unsprezece ani. În principal, am con- 
dus sectorul cultural, am editat revista şi almana- 
hul „Credinţa“ şi am reprezentat Episcopia în mai 
multe foruri bisericeşti internaționale. Am slujit 
şi predicat în toate bisericile Episcopiei, iar la 
nevoie am suplinit parohii vacante. Am activat în 
Conferința Permanentă a Episcopilor Ortodocşi 
din cele două Americi, şi anume în Comisia Ecu- 
menică şi în Comisia de Studii şi Proiecte (alături 
de celebrii profesori universitari John Mayen- 
dorff şi Alexandre Schmemann), am conferenţiat 
în mai multe centre culturale, printre care şi 
Universitatea din Honolulu, dar am dat şi lecţii de 
religie puilor de români în sistemul Sunday 
School. 


Disputa și împăcarea 
cu Episcopul Valerian Trifa 


- Ați avut vreun conflict sau aţi simţit O stare 
de tensiune între Sfinţia Voastră şi clericii 
din SUA? Puteau bănui, în suspiciunea ge- 
nerală de atunci, ca sunteţi omul regimului 
comunist, venit cu o anumită misiune... 

- Printre multele mele păcate, am şi darul de 

a deveni un om incomod, ori de câte ori reacțio- 
nez față de necinste, viclenie, minciună, hoţie, 
parvenitism, prostie, rea-credință. La rândul lor, 
reacţiile mele au darul de a-mi crea duşmani. Nu 
doar acum şi aici - precum se vede! -, ci şi acolo, 
în America, unde prezența mea l-a iritat teribil pe 
Valerian (Viorel) Trifa, episcopul celeilalte epar- 
hii româneşti, ruptă de Biserica-Mamă, precum şi 
pe adepţii acestuia. Le încurcam socotelile şi nu 
mi-au iertat-o. La început au încercat să mă ade- 
menească, apoi au trecut la amenințări şi atacuri. 
Provocat, am polemizat prin presă. Trifa era un 
polemist redutabil, dar eu aveam şcoala lui Ar- 
ghezi! Nu am avut conflicte, de nici un fel, cu 
preoții de sub jurisdicţia lui. Mai mult, preotul 
Vasile Haţegan din Cleveland, cred că cel mai va- 

loros şi mai apropiat de Trifa, a purtat corespon- 
dență cu mine chiar şi după ce s-a pensionat, 
până în ajunul morții. Pe ceilalți susținători, 
majoritatea fugari politici, oameni de adunătură, 
inculți şi vulgari, am preferat să-i ignor sau să le 
arunc, din când în când, o ironie. Atunci au năs- 
cocit povestea cu Securitatea, preluată cu plăcere 
şi de adversarii din țară ai Bisericii, şi - de ce nu? 
- întreţinută chiar de Securitatea însăşi, ca moda- 
litate perfidă de răzbunare. Acesta a fost prețul 
pe care l-am plătit pentru hotărârea de a nu mă 
ralia nici unei extreme, fie de dreapta, fie de stân- 
ga, ci de a rămâne un om liber, adică omul care 
poate fi calomniat, dar nu şantajat. Mi-am asumat 
această libertate şi am trăit-o din plin, stând egal 
de vorbă şi cu Trifa de la Vatra, şi cu Irinoiu de la 
Ambasadă, şi cu Uscătescu din Madrid, şi cu Baciu 
din Honolulu, şi cu Ierunca sau Boldeanu din 
Paris, şi cu Dulea sau Gyr din Bucureşti. Desfid pe 
cel care ar descoperi undeva vreo notă informa- 
tivă. Omul cu adevărat liber nu târăşte umbre 
după el. 

- Episcopul Trifa are şi astăzi, cel puţin prin- 
tre românii americani, o aură de legendă, 
crescută mai ales după plecarea sa torțată 
din SUA... 

- Trifa era un om inteligent, dinamic, ambi- 
țios, cu foarte multe calităţi, dar purtând povara 
unui teribil handicap: în primii nouă ani a condus 
o episcopie fără să fie episcop. În graba de a urca 
pe scaunul de la Vatra, acceptase să fie „hirotonit“ 











de un oarecare „arhiepiscop“ loan Theodorovici, 
din Philadelphia, şeful sectei ucrainene a samos- 
feaţilor, adică a autohirotoniților. Neavând succe- 
siune apostolică, nu avea har. Aşa se face că în 
1970 a acceptat oferta Mitropoliei Ruse din Ame- 
rica de a-i acorda hirotonie validă, dar cu prețul 
trecerii Episcopiei sale sub jurisdicția Bisericii Or- 
todoxe din America (numele schimbat al Mitro- 
poliei Ruse), unde se află şi astăzi. 

Mai târziu, imprudenţa lui de a oficia un ser- 
viciu divin în Congresul Statelor Unite i-a atras 
deschiderea dosarului personal de la Ministerul 
Justiţiei (Immigration), din care s-a constatat că 
obținuse cetățenia americană printr-un fals, 
declarând sub jurământ că nu fusese legionar - 
într-o vreme când legea interzicea pătrunderea 
„fasciştilor“ pe teritoriul american. Aşa ceva, aco- 
lo, nu se iartă (nu fosta apartenenţă politică, ci 
frauda morală). Înainte ca procesul intentat de 
Minister să se deschidă efectiv, Trifa şi-a depus 
actul de cetăţenie, a părăsit Statele Unite ca apa- 
trid şi s-a stins, ca tolerat, în Portugalia. 

În timp ce se pregătea să plece, aflându-mă eu 
temporar în America, m-a invitat la Vatra, ne-am 
întreținut îndelung toată după-amiaza, seara mi-a 
oferit o cină de rămas-bun la restaurantul We- 
ber's din Ann Arbor şi ne-am despărțit împăcați, 
în prezenţa succesorului său, arhiepiscopul Na- 
thaniel. Acum, gândind retrospectiv, mi se pare 
că destinul lui Trifa e măreț în tragismul său. 

- Naţi fost tentat să rămâneți în Statele 

Unite? 

- În calitate de rezident permanent al State- 
lor Unite - cu toate obligaţiile şi drepturile unui 
cetățean american, în afară de cele politice -, 
după cinci ani de rezidență puteam să obțin, la 
cerere, cetățenia americană, dar nu am făcut-o şi 
nici nu am avut de gând. Din 1954, când am înce- 
put să construiesc piesa de teatru Greul pământu- 
lui, mi-a intrat în sânge convingerea că doar pă- 
mântul patriei îţi ține de cald. 


„Securitatea a încercat 
să mă recuteze de cinci-șase 
ori, fără succes“ 

- Nu demult ați dat publicității un tragment 


din jurnalul Înalt Prea Stinţiei Voastre în 
care arătaţi cum, în timp ce eraţi închis, Se- 

i Bartolomeu Anania şi mama sa 
curitatea, sub presiune şi cu ajutorul unui 
drog, a reuşit să vă smulgă o declaraţie 
pentru care vă manifestați regretul. Acea 
declarație nu poate fi luată drept act de co- 
laborare. Vă întreb însă: Securitatea a în- 
cercat să vă determine să deveniți colabo- 
rator? Și dacă da, cum aţi rezistat? 

- În 1964, orice fost deţinut politic ştia că 
după eliberare este obligat să răspundă oricărei 
eventuale convocări din partea unui lucrător al 
Securităţii. Fratele meu, mai bătrân şi mai experi- 
mentat decât mine, m-a instruit: 

- Dacă te cheamă, fii atent şi nu te descum- 
păni. Ei încearcă să-şi recruteze informatori, dar 
nu pe toți foştii puşcăriaşi, că ar fi prea mulți şi nu 
i-ar putea stăpâni. Cred că mai mult de 5-6-10 la 
sută nu pot recruta. Discuţiile de la aceste întâl- 
niri au valoare de test individual, să vadă care e 
mai slab de înger şi cedează uşor, fie din timiditate, 
fie din frică, fie prin şantaj. Dacă însă constată, în 
final, că nu le dai apă la moară, te lasă-n pace. 

Aşa a fost. Un telefon, un punct de întâlnire 
la un colț de stradă, apoi condus de către un ins 
tânăr, în civil, stilat, într-o garsonieră conspira- 
tivă din blocul-turn, de lângă Piaţa Senatului, şi o 
conversaţie neangajantă, de genul: 

- Cum v-aţi acomodat cu starea de libertate? 
Cum găsiți, după ani de absenţă, patria? 

Şi răspunsuri de genul: 

- M-am acomodat relativ uşor. Găsesc că țara 
e înfloritoare, prosperă, industrializată, are fabri- 
ci, uzine, trenuri electrice, hidrocentrale, şosele 
asfaltate, popor mulțumit, bla, bla, bla... 





La sfârşit mi-a pus în faţă o coală de hârtie şi 
un pix: 

- Ştiţi, eu trebuie să raportez superiorilor 
mei. Scrieţi aici Notă informativă şi consemnați 
sumar doar ceea ce mi-aţi spus. 

Eu însă am scris: Declaraţie. Subsemnatul... 
născut... domiciliat... declar următoarele... Sem- 
nătura şi data. 

Insul a observat. 

- Titlul nu este acela pe care vi l-am spus eu. 

- Regret, dar eu nu semnez note informa- 
tive. 

A doua oară, cam peste vreo două săptă- 
mâni, în acelaşi loc, o conversaţie banală, ca şi 
prima. La sfârşit: 

- Nu e absolut necesar să scrieți Notă infor- 
mativă. E de-ajuns Notă. 

Eu însă am scris: Declaraţie. Şi toate celelalte. 

A treia oară (Sau a patra, nu mai ţin minte), 
un alt ins, în alt loc (0 străduță pe lângă Banca Na- 
țională). Conversaţie tot banală, nealarmantă, cu 
finalul: 

- Nu scrieți nici Notă. Nu scrieți nimic. Înce- 
peți direct cu textul. 

Atunci i-am spus, calm: 

- Domnule, doresc să ştiţi că din clipa în care 
dumneavoastră mă chemaţi la telefon, cu mă 
consider în stare de arest. Ca atare, conversaţia 
noastră are pentru mine caracterul şi valoarea 
unui interogatoriu. Or, ştiu din experienţă că răs- 
punsurile la un interogatoriu se consemnează 
într-un proces-verbal dacă sunt semnate de 
ambele părți, sau într-o declaraţie dacă semnează 
doar persoana interogată. Pe de altă parte, ca să 
nu pierdeţi vremea, vă mai rog ceva: Să nu încer- 
cați să mă trimiteţi pe la prieteni, cunoscuţi sau 
colegi de detenţie, că nu voi merge. 

Fratele meu avusese dreptate. M-au lăsat în 
pace. 

Am mai fost abordat peste aproximativ un 
an, când au aflat că urma să plec în America. 
Cules de pe stradă, am fost condus cu maşina într- 
o vilă conspirativă pe undeva în zona Otopeni 
sau Săftica. Erau mai mulţi, poate patru sau cinci. 
ştiau că eu eram deja rezident permanent al Sta- 
telor Unite, aşa că au fost destul de precauți în 
avansurile pe care mi le făceau în trepte. Au râs 
când le-am spus că eu nu voi face spionaj în țară 
străină, dar şi-au dat seama că eram imun la orice 

tentativă de a fi corupt prin bani, funcţii, onoruri 
sau huzur. 

În perioada celor unsprezece ani de rezi- 
dență americană, am mai fost abordat de două 
ori. Prima oară, în Detroit, de un așa-zis consul de 
la Amabasada României. 

- Ştim că duceţi o luptă dreaptă şi că aveţi 
dușmani periculoși care v-ar putea lovi fatal. O 
legătură cu noi ar fi în folosul dumneavoastră, 
deoarece noi avem legături peste tot şi putem să 
vă prevenim la timp. 

- Vă mulțumesc pentru grijă, dar o legătură 
cu dumneavoastră nu poate fi decât ascunsă, 
secretă, conspirativă, iar onoarea mă obligă să nu 
o fac într-o țară care, de la bun început, mi-a acor- 
dat încredere totală. Pe de altă parte, pe mine mă 
apără Dumnezeu. 

A doua s-a petrecut după câţiva ani, în 1972, 
la Bucureşti, unde venisem temporar cu treburi 
bisericeşti şi literare. Erau doi. Am refuzat invita- 
ţia telefonică de a mă întâlni cu ei într-un loc ne- 
cunoscut şi, simplu, i-am poftit în spaţiul meu din 
reşedinţa patriarhală, unde eram găzduit. Au ac- 
ceptat cu mare greutate, dar au acceptat. Se uitau 
mereu împrejur, parcă speriați de o capcană. 
Tema a fost aceeaşi. 

- Dumneavoastră sunteți un luptător pe un 
front important al spiritualităţii româneşti, stră- 
duindu-vă să-i convingeți pe românii americani, 
amenințați de asimilare rapidă, să-şi păstreze 
identitatea naţională, credința, limba, obiceiu- 


rile, să fie loiali patriei adoptive fără s-o uite pe 
cea de obârşie. Această luptă însă v-a creat duş- 
mani mulţi şi puternici, care vor fi în stare să vă 
lovească. O legătură discretă cu noi ar fi de natură 
să vă apere, fie şi numai prin faptul că, datorită 
sistemului nostru de informare rapidă, vă putem 
preveni la timp. 

- Domnilor, vă mulțumesc, dar trebuie să vă 
informez că am o psihologie complexă... 

- Ştim. 

- Pe de altă parte, e evident că şi dumnea- 
voastră vă aflați pe aceeaşi poziție de buni ro- 
mâni, că adică, sub comandamente diferite, ne 
aflăm pe un front comun, cu deosebirea că eu mă 
mişc descoperit, la suprafaţă, pe când dumneav- 
oastră lucraţi sub acoperire, la adăpost. Oricum, 
pe un front comun avem şi duşmani comuni. Așa 
cum ştiţi, arma lor cea mai puternică împotriva 
mea este învinuirea că eu aş fi fost instruit în 
„hrubele Securităţii“ şi că mă aflu în structurile 
acesteia. Ei bine, atâta vreme cât eu ştiu că învi- 
nuirea lor e o calomnie şi că adevărul este inte- 
gral de partea mea, mă lupt până-n pânzele albe. 
Dar de îndată ce cugetul meu îmi şopteşte că ade- 
vărul este, cât de cât, de partea lor, lăuntrul meu 
se demobilizează, îmi pierd elanul şi pot părăsi 
frontul. Şi acum, vă las pe dumnevoastră să apre- 
ciați dacă angajamentul pe care mi-l propuneţi ar 
fi în serviciul țelului comun. 

Mi-au strâns mâna şi, tăcuți, au plecat. 

Interviu realizat de Claudiu Târziu 





TRI 
Stii at 
4 iatatataa i 
“ Sire pe 
Mânia, a 


P | j 
Pi Piri 











Casa părintească a Mitropolitului Bartolomeu 





anul V e nr. 52 


37 





POLITICA, LA DESCUSUT 





Vedere de pe Centura Politicii 


Politica listacilor în ţara 


minunilor 


România este o țară unică în lume. Nu pentru că e patria mea, din 
care nu mă voi da dus niciodată. Alte sentimente mă bântuie acum. 
Este ţara unde e posibil să existe în același timp doi preşedinţi, doi 
regi (unul al românilor, fără tron, și unul al țiganilor, recunoscut 
numai de familia lui) şi un împărat (țigan, fără tron)! Fain! 





DP 


leşii poporului - mai pe scurt, listacii - au 
Â reuşit să-l suspende pe preşedintele ales 

prin vot universal, folosindu-se de Consti- 
tuţia echivocă a lui Cozmâncă. Nu este o şarjă aici. 
Aşa trebuie vorbit despre o lege fundamentală 
ambiguă, care a blocat practic întregul sistem po- 
litic şi administrativ al României. Asta au reuşit să 
ne ofere neocomuniștii lui Ilici în 17 ani: o Con- 
stituție strâmbă, care permite vânzarea pământu- 
lui către străini, dar şi golirea de conţinut a statu- 
lui naţional, cu simboluri care pot fi călcate în pi- 
cioare, fără să fii tras la răspundere. Aleşii noştri 
au votat şi o lege permisivă în acest sens. Arăta- 
ți-mi un singur american care distruge drapelul 
naţional, fără să fie pedepsit! 

Referendumul pentru demiterea preşedinte- 
lui României a fost stabilit pentru 19 mai. Într-o zi 
de sâmbătă, când nu toată lumea poate veni la 
urne, contrar legii. Este ziua sfântului mucenic 
Patrichie şi a cuvioşilor săi urmaşi. Patrichie, nu 
Patriciu, da? S-a evitat astfel duminica orbului din 
data de 20 mai, când a fost ales pentru prima dată 
Ion Iliescu în fruntea statului. În aceeaşi zi, s-a 
născut şi Hitler, a explicat Prostănacu. Iar a dat cu 
stângu-n dreptu: Hitler s-a născut pe 20 aprilie! 


Viorel Patrichi 





În ziua de sâmbătă, țăranii preferă să mear- 
gă la prăşit, nu la vot, iar to'aşu Cozmâncă ştie ce 
ştie! 

Una peste alta, au dat-o în gard şi cu strate- 
gia, şi cu campania electorală, şi cu rezultatul re- 
ferendumului. Băsescu s-a întors la Cotroceni. Ră- 
mâne de văzut pe câţi va popi. Dar până la finalul, 
din 19 mai, al bătăliei, am cules şi roadele domi- 
naţiei listacilor asupra democraţiei. 


Pupatul pe gură 


Mai întâi, listacii ne-au asigurat că există to- 
tuşi acolo, sus, un for care va oferi explicaţii şi jus- 
tificări pentru orice fac ei, pentru orice blocaj in- 
stituțional posibil: Curtea Constituţională. Numai 
că pe-acolo bântuie stafiile puse tot de Tataie: 
to'aşu Cochinescu, to'aşu Predescu, to'aşu Stă- 
noiu, to'aşa Aspazia şi tot neamul lor. Şi ei au răs- 
puns „Prezent!“, la fel ca toate conservele bolşe- 
vice. Iar presa prescurtează obsesiv „C.C.“: parcă 
am vedenii! A încălcat preşedintele Constituţia? 
Da, răspund stafiile. Dar nu aşa de grav. Să hotă- 
rască Parlamentul, adică listacii. Evident, ei au de- 
cis cu 322 de voturi că preşedintele a încălcat 
grav Constituţia. De la circul provocat de con- 
damnarea comunismului, nu am mai văzut atâta 
revărsare de ură, fiindcă este greu să te dezici de 
erorile din trecutul tău, iar de averea ciordită nu 
te laşi decât odată cu juvăţul! N-am auzit nici un 
argument raţional. Doar imprecaţii. Momentul a 
culminat cu discursul Tribunului: Marinelu ar fi 
sărit gardul de la Cotroceni ca s-o vadă pe Elena 

Udrea, ar fi căzut pe noadă şi tot nu s-a lăsat. A 
alergat mai departe, a luat-o pe blonda norvegia- 
nă şi au sărit cu limuzina în Fântâna Mioriţei de la 
Băneasa! Aşa a reuşit Marinelu să-şi fractureze 
coloana, iar Elena a ajuns cu mâna-n ghips. Ca 
pamflet este excelent, dar lucrurile au luat o în- 
torsătură dramatică. (Ceva este adevărat aici: în 
Fântâna Mioriţa a sărit cândva cu Dacia lui obo- 
sită actorul Ştefan Bănică-seniorul). 

Marinelu i-a reproșat Tribunului că „se pupă 
pe gură cu Marko Bela“. Tribunul reacționează: 
Marko nu este pe gustul lui fiindcă are barbă şi 
mustăți. Şi totuşi, de ce C.V. Tudor a mers cu Bu- 
ruiană cu tot alături de Prostănacu? Din două mo- 
tive. Primul ar fi dosarele de la Bătrâna şi Perver- 
sa. Al doilea, ni-l oferă chiar el: „Dacă voi fi candi- 
datul unic al Opoziţiei la Preşedinţie, în procent 
de 100% vom câştiga alegerile“. Gurile sparte sus- 
țin că Guzganu Rozaliu i-ar fi oferit această iluzie. 
Păcat! Numai că mulți poftesc Ia tort. Aşteptând la 
copcă, Nati Meir din Afula, băgat de Tribun în Par- 
lament, anunţă că vrea să fie preşedintele Româ- 
niei. Halal gheşeft! 


Guvernul-Heroină 


Votul a confirmat constituirea pentagonului 
negru: Partidul Social Democrat, Partidul Naţio- 
nal Liberal, Partidul Conservator, Partidul Româ- 
nia Mare şi Uniunea Democrată a Maghiarilor din 
România. Ighen! Pentru a-i determina să mai me- 
diteze asupra consecinţelor acestui act nesăbuit, 
Traian Băsescu avertizase că în următoarele cinci 
minute după vot îşi va da demisia. Din Cancelaria 
lui Finkelstein, au zburat imediat proiecte de lege 
care să-l împiedice pe Traian Băsescu să mai can- 
dideze la preşedinţia României. A fost diversiu- 
nea Partidului Democrat? Posibil, dar e greu de 
crezut că mai aveau bocii puterea să mai pună la 
cale diversiuni. Cine nu voia alegeri prezidenţiale 
anticipate? Cine nu avea nici o şansă în această 
perioadă să se confrunte deschis cu Marinelu? 
Motocicleanu şi Prostănacu! 

Ironia face ca tocmai în această perioadă, în 
garajul Guvernului să fie descoperită o limuzină 
cu 60 de kilograme de heroină. Maşina fusese 
confiscată la Nădlac de Ia doi turci pe timpul gu- 
vernării Năstase şi „întâmplarea“ face ca limuzina 
să stea la dispoziţia Executivului! Şi atunci, cum 


să evaluăm opinia lui Emil Boc? „Actualul Cabinet 
Tăriceanu-Heroină are cu totul alte preocupări 
decât interesul public, şi anume interese înguste, 
private, legate de afaceri şi de droguri“, a spus 
preşedintele PD. Dacă are dreptate? 


Cei 322, judecătorii de apoi! 


Înţelegând capcana levantină, Marinelu a 
refuzat să-şi mai dea demisia şi a intrat în cursă 
cu... el însuşi! Ce mai urlete: „Băsescu-Cinci-Mi- 
nute! Laşul! Răzgândescu!“ (Nu, nu, Răzgândacu 
este altcineva... Să-l imaginăm alergând singur 
între două tribune în care se află mogulii, oligar- 
hii şi listacii. Disperat, sarcastic uneori, stăpân pe 
situaţie, alteori, în ritm gâfâit de Ciuleandră, pen- 
tru a induce o stare de dinamism absurd unei so- 
cietăți întregi. Un dinamism al nimicului fiindcă, 
la adăpostul perdelei de fum, băieții papă banii 
din fondurile structurale europene şi de la buget. 
„Ia Ciuleandra la bătaie! / Înc-o dată, măi băieţi!“ 
Este chemarea la ciomăgeală generală fiindcă, la 
urma urmelor, după ce argumentele raționale, 
fie şi politice, nu se mai respectă, doar cu toroipa- 
nul mai poți face ordine. Numai că nici asta nu se 
mai poate! De-o parte şi de alta, listacii aruncă în 
capul lui cu tot ce apucă, cu argumentele lui, cu 
lozincile lui („Vă iubesc, români!“, susura Prostă- 
nacu), chiar şi cu ciolanele de Ia propriile festi- 
nuri din această tranziție spre nicăieri. „Ba el a fu- 
rat! El a furat Flota! EI este securist, nu noi! El a 
fost comunist, noi - nu!“ „Nu vă fie frică! Trăieni- 
că pică! Nu se mai ridică!“, striga Şerban Nicolae 
din Partidu lu Mucles, ca să-i îmbărbăteze pe orta- 
cii lui Tataie. Estimp, Edecu de pe Volga se dădu 
adânc la fund, să nu mai ştie de el nici vântu, nici 
pământu! Nu Vântu, el este un om bolnav, cu 
inima în by-pass-uri, dar cu inteligența brici, mai 
ales după ce vându acţiunile de Ia Petrom Service 
tot băieţilor de la OMV cu nostalgia Kremlinului. 
Văzând însă că Marinelu îl atacă pentru disimulă- 
rile lui, pentru supervizarea hoţilor, pentru dosa- 
rele morților din decembrie 1989, pentru mineri- 
ade, Tataie a ieşit pe covertă la Piteşti: „Şi-a per- 
mis să mă gratuleze, cu o apreciere, cu o jignire. 
Să mă facă el pe mine oligarh...“. Traian Băsescu 
s-a dus la Craiova tot pe ritmuri de Ciuleandră: 
„Se pare că domnul Ion Iliescu a trecut la mijloace 
mai moderne, de data asta fără să cheme minerii 

în apărarea ţării, ci a apelat la 322 de parlamen- 
tari pentru suspendarea mea. Sunt 322 de mi- 
neri-parlamentari, care, după 20 mai, ar trebui 
să-i ducem cu lămpaşul în minele din Valea Jiului, 
măcar să vadă cum se munceşte acolo“. 

Între timp, Motocicleanu este tot mai încân- 
tat de creşterea economiei lor, fiindcă nu mai pu- 
tem vorbi de economie naţională. Rata şomajului 
din România a avut cea mai mare creştere din 
rândul țărilor membre UE în ultimele 12 luni, po- 
trivit datelor Eurostat, biroul de statistică al Uniu- 
nii Europene. Astfel, rata şomajului a avansat în 
martie până la nivelul de 7,8%, comparativ cu 
nivelul de 6,9% înregistrat în perioada similară a 
anului trecut. Potrivit Institutului Naţional de 
Statistică, rata şomajului în luna februarie a fost 
de 5,2%, în raport cu populaţia activă, însă cele 
două instituţii calculează aceste date în mod 
diferit. Realitatea este sumbră însă. Numărul 
şomerilor este cu mult mai mare, fiindcă guver- 
nul nu-i are în evidență decât pe cei care primesc 
indemnizaţia de şomaj. Satele şi oraşele mici se 
confruntă cu un şomaj de peste 80%! Pentru sta- 
tul român, cetăţenii care lucrează în străinătate 
nici nu există din această perspectivă. Ei sunt 
buni doar să trimită valută în țară. Pentru Româ- 
nia, ei tot şomeri sunt, deoarece aici nu au de 
lucru şi mulți nu se bucură de nici un fel de asis- 
tență socială. 





Iată probleme adevărate pentru cei 322, 
judecătorii de apoi! 


„Să mă facă pă mine oligarh?“ 


Listacii au reuşit să tulbure şi să divizeze pro- 
fund întreaga societate românească. Dar cel mai 
mare deserviciu l-au adus democraţiei noastre in- 
cipiente: orbiți de disperare, aceşti indivizi au iz- 
butit să compromită definitiv în ochii populaţiei 
Parlamentul României, ca instituţie. Am afirmat 
de multe ori că presa noastră generalizează peri- 
culos atunci când prezintă câte un idiot care doar- 
me în fotoliul lui din Casa Poporului. Automat, 
pentru omul obişnuit, toţi parlamentarii dorm! 
Sau când aceiaşi jurnalişti folosesc formula „co- 
rupţia din Parlament“. Există acolo oameni se- 
rioşi, care-şi văd de treabă. Dacă ai putea să-i ex- 
tragi cu penseta din cercul de interese al hăulito- 
rilor-şefi, ai putea încropi un partid excelent cu 
unii aleşi. 

Cei 322 s-au solidarizat la fel de vinovat ca 
atunci când s-au opus ca Adrian Năstase să fie pi- 
păit la conturi şi la avere. Aşa că Mătuşa Tamara 
poate să bântuie liberă prin Casa Poporului, iar 
românii vor avea aceeaşi părere despre Parla- 
mentul lor. 

L-am auzit pe blândul mare artist Dan Puric 
făcând o afirmaţie pe care mi-am însuşit-o şi eu: 

La fel ca în decembrie 1989, simt nevoia irepresi- 
bilă să ies în stradă! De ce? Fiindcă o mână de 
indivizi sfidează o naţiune întreagă. 


Justiţia de la Purcica 


După ce Motocicleanu i-a dat nas lui Fene- 
chiu de la Purcica din Iaşi, Justiţia din România a 
ajuns pe mâinile pupilului Tudor Chiuariu. EI, la 
fel ca Cristian David, adică Troacă, după numele 
lui adevărat, sau ca Adomniţei - frumos nume! - 
ilustrează un fapt paradoxal: chiar şi promovarea 
tinerilor a devenit o lozincă în labele oligarhilor. 
Iată, noi promovăm tineri în viața politică, în ad- 
ministrație! Dar în spate rămânem tot noi! Fără 
probe şi intempestiv, Chiuariu a trecut la desti- 
tuiri în Departamentul Naţional Anticorupţie, 
adică acolo unde procurorii au început să cerce- 
teze dosarele stăpânilor lui. Toţi juriştii numiți de 
Monica Macovei trebuie să daţi afară! Şi atunci, 
dragilor, ce credit poate avea Alianța IGHEN? 
Până şi gânditorii de la Bruxelles îl acuză pe Mo- 
tocicleanu pentru ingerințe grosolane în proce- 
sul dreptăţii. L-am văzut pe Motocicleanu afir- 
mând că românii plătesc cel mai scump gaz din 
Europa fiindcă Traian Băsescu a vorbit urât 
despre ruşi. Este cea mai mizerabilă minciună pe 
care a spus-o vreodată, mai ales că oamenii lui 
Mucea de la el din Guvern au semnat contracte cu 
ruşii, iar nu preşedintele. 

Pe acest fundal, Regele Mihai a comunicat 
că el nu este cu nici o tabără, dar vrea o repu- 
blică parlamentară! Iar pe marginea Parlamen- 
tului regal, noi să vedem cum se prăsesc Varanii 
care ar putea avea nevoie la un moment dat de 
un „monarh constituţional“. Ar fi mult mai con- 
venabil pentru noi să-l vedem la Cotroceni pe 
Duda Întâiul! 


Moș Vrană la Cotroceni! 


Mulţi români s-au pişcat să vadă ce simt, şi-au 
muşcat mâinile, s-au zgâriat pe ochi, şi-au dat 
pumni în capete. Au vrut să vadă oamenii dacă nu 
cumva trăiesc un adevărat coşmar: Moş Vrană a 
ajuns preşedintele României! EI, care nu ar fi fost 
ales nici primar de Plopana, să fie conducătorul 
țării! Asta da revanșa lui Tataie împotriva tuturor 
românilor! 


Aduc mărturie că în 1990 nu ştiam cine era 
Nicolae Văcăroiu. Eram ignorant. Voiam să plec 
din fabrică şi să intru în presă, acolo unde activiş- 
tii lui Petre Ignat nu mi-au permis nicicum să 
ajung pe timpul comunismului: „Băi toa'şu Pa- 
trichi, dumneata nu eşti om al muncii!“ În sfârşit, 
lucram la „Tineretul Liber“, cel mai curajos ziar 
din acea perioadă în care credeam în minuni pen- 
tru România. Avea un tiraj de un milion de exem- 
plare pe zi, fiind pe locul al doilea după „România 
Liberă“, care tipărea un 1.200.000 de exemplare 
zilnic. La un moment dat, conducătorul ziarului 
ne-a adunat într-o şedinţă pe toți şi ne-a spus că 
trebuie să alegem în conducere „oameni care nu 
scriu“. „Nu trebuie să-i stricăm pe cei care scriu cu 
probleme administrative. Avem nevoie de un pre- 
şedinte - director general! L-am invitat aici pe 
domnul Nicolae Văcăroiu, un economist consa- 
crat“. Și apare un uncheş care semăna cu o vrană 
de balercă. Aşa am simțit atunci pe loc. Îşi drege 
glasul şi începe: „Dragi colegi, eu am fost finanţist 
la Comitetul de Stat al Planificării. Deci ştiu ce în- 
seamnă economia reală. Părerea mea! Eu cred că 
societatea Tineretul Liber poate fi eficientă dacă 
ziariştii respectă programul de lucru. Ziariştii tre- 
buie să vină la servici la ora şapte dimineață. 
Părerea mea!“ Rumoare generală în sală. 

După care, un scurt moment de tăcere. Şi se 
ridică Nicolae Iliescu, nici o legătură cu... „Auzi, 
tataie?! Dumneata ştii că un ziarist nu are pro- 
gram? Ştii că el gândeşte şi scrie oricând? Și ziua, 
şi noaptea, şi pe frig, şi pe ceaţă? Ia du-te matale, 
tataie, la şaibe, că acolo eşti bun cu ideile dumi- 
tale!“ L-au aplaudat colegii pe Nic Iliescu. Şi a ieşit 
Văcăroiu frecându-şi dorsala de perete. Nu l-am 
mai văzut. Nu a reuşit să se impună la „Tineretul 
Liber“, ziar pe care băieții lui Ilici l-au şi îngropat 
- tot ca o revanșă! — dar este bun de preşedinte 
pus la Cotroceni! El este bun dacă este „pus“ de 
cineva acolo! Şi apoi, tăcere! Putem face orice cu 
el acolo, sus! Putem fura în liniște, aşa cum s-a 
întâmplat când era şef de Guvern. Nici o adiere 
nu l-a atins. 

Individul este originar din Basarabia. Ei 
bine, niciodată nu l-am auzit vorbind despre ro- 
mânii abandonaţi dincolo de sârma ghimpată. 

Ne-am procopsit cu Moş Vrană din cauza lui 
Motocicleanu şi a Varanului, care au trădat primii 
coaliția de guvernare. 

Şi ce acte de interes naţional semnează Moş 
Vrană? Oferim doar un exemplu. 

Procurorul-şef Laura Kovesi l-a informat ofi- 
cial pe preşedintele interimar Nicolae Văcăroiu 
de începerea anchetei penale în cazul unui mem- 
bru al Guvernului. Conform Legii 115/1999 pri- 
vind răspunderea ministerială, în cazul în care 
s-a început urmărirea penală față de un ministru, 
preşedintele României poate dispune suspenda- 
rea lui din funcţie. 

Ministrul Zsolt Nagy nici nu se gândeşte să 
demisioneze. EI a declarat că este nevinovat şi că 
nu există motive pentru a demisiona. „Voi sta la 
dispoziţia anchetatorilor“, a declarat, sec, mi- 
nistrul Nagy. 

Conform purtătorului (provizoriu) de cu- 
vânt al Administraţiei Prezidenţiale, Andrei Ale- 
xandru, ministrul Zsolt Nagy nu va fi suspendat 
din funcţie. EI este acuzat de acțiuni care aduc 
atingere siguranței naţionale. Nagy ar fi avut, 
printre altele, sarcina de a verifica dacă membrii 
grupului condus de bulgarul Stamen Stancev 
sunt monitorizați în ceea ce priveşte convorbirile 
telefonice. Mai mult, în referatul procurorilor se 
arată că ministrul, „prin acte de complicitate inte- 
lectuală şi materială, a făcut posibilă realizarea 
scopului țintit de gruparea infracţională, organi- 
zată cu caracter transnaţional“. 

Este un caz de spionaj, pe care Văcăroiu l-a 
tolerat. De unde concluzia că Traian Băsescu este 
un dictator dacă i-a cerut ministrului cercetat să 
plece. 


Sare și discreta Masonerie! 


A trebuit să asistăm la suspendarea lui Tra- 
ian Băsescu pentru a afla un alt lucru extrem de 
grav despre cei care ne conduc țărişoara. Motoci- 
cleanu şi Radu Stroe l-au primit pe Saşa Kondia- 
kov la Palatul Victoria înaintea suspendării preşe- 
dintelui. Cine cunoaşte istoria relațiilor cu Mosco- 
va şi istoria masoneriei înțelege foarte bine că un 
asemenea personaj nu zbura până la Bucureşti 
doar ca să vadă ce zâmbet fermecător are Motoci- 
cleanu. Stroe a declarat că au discutat cu secre- 
tarul general al masoneriei din Rusia despre cam- 
pania electorală în slujba PNL. Fals! Îi aveau pe 
Finkelstein, pe Silberstein şi, mai presus de toți, 
pe Dan Andronic! Captivul Motocicleanu l-a con- 


trazis într-un mod penibil pe supusul său: Radu 
Stroe nu ştie englezeşte şi a înțeles greşit. „Noi am 
discutat cu Aleksandr Kondiakov dacă nu am 
putea obține gaz metan la un preţ mai mic din 
Rusia“. Cu alte cuvinte, vedeţi, berbecilor, că noi 
ne ocupăm de necazurile voastre chiar şi cu Saşa? 
Cine minte? Evident, Călin Filă-dă-Poveste. De ce? 
Simplu, pentru că Saşa Kondiakov nu face parte 
din Guvernul de la Moscova, deci nu se ocupă de 
contractele Gazpromului. Fie şi numai pentru 
această minciună sfruntată, individul nu are ce 
căuta pe scaunul Brătienilor. 

La Bucureşti, Saşa s-a întreținut cu junele 
Cosmin Guşă, o mare speranță a politicianismu- 
lui de pe sub sălciile noastre. Omul, care spunea 
că Rusia este a doua lui patrie, insista recent că 
trebuie să formăm un fel de confederație pra- 
voslavnică, alături de ruşi, pentru a obţine ... 
gaze mai ieftine! Acelaşi laitmotv ca la Tări- 
ceanu! Să coacă domnul Guşă o asemenea 
strategie pentru România şi să fie sănătos, dar 
noi avem încă destule rezerve față de fraţii de la 
răsărit. A sărit şi venerabilul Eugen Ovidiu 
Chirovici în apărarea lui Saşa care poate să facă 
orice vizită privată la sediul Guvernului 
României. N-aşa?... 

Am asistat astfel la o lovitură de stat de tip 
parlamentar, cu toate aparențele democratice. 
Au pus umărul şi băieţii cu şorțuleţe. Sigur, putem 
să ne întrebăm, după vorba veche, de ce preşe- 
dintele nu se duce a culcare dacă 322 i-au spus că 
este beat... de putere. Dar oare majoritatea parla- 
mentară are totdeauna dreptate? Mai ales când 
formează un fel de cartel politic? Nu cred. Prin 
toate mijloacele interne şi externe, aceşti indi- 
vizi, aflaţi în relaţie cu mafia transnaţională, ne- 
au oferit imaginea unui adevărat linşaj. Să ne fe- 
rească Dumnezeu de ororile fundamentate pe de- 
mocrație! Am cunoscut acea perioadă. 


Strălucitorul Cioroianu 


Privindu-l pe Adrian Cioroianu aruncat deja 
în arenă, mă conving tot mai mult că Mihai Răz- 
van Ungureanu era un geniu la Ministerul Aface- 
rilor Externe. Iar trebuie să-i dau dreptate Mari- 
nelului care a refuzat să-l accepte ca ministru. 
Imediat ce Motocicleanu i-a dat drumul prin 
lume, ministrul Cioroianu a suflat spre pleata re- 

belă de deasupra sprâncenii şi şi-a prins urechile 
rău de tot în hăţişurile diplomaţiei. Mai întâi, 
androginul a promis că experţii lui vor elabora un 
tratat politic de bază dintre România şi Republica 
Moldova. De ce nu am face şi un tratat cu Transil- 
vania, unul cu Oltenia şi altul cu Dobrogea? Ge- 
niul lui Tăriceanu nu s-a oprit însă aici: şi-a mani- 
festat regretul că armata rusă se va retrage de pe 
Nistru. Ca să nu fiu acuzat de instrumentare, iată 
citatul exact: „Mă tem că armata rusă se va retra- 
ge. Să nu vi se pară paradoxal, mă tem că nu ştiu 
care este prețul acestei retrageri. Vă dau doar o 
variantă de lucru: e aşa-numitul plan de soluţio- 
nare a problemei transnistrene despre care se 
vorbeşte în presa serioasă internațională“. Politi- 
cienii basarabeni l-au considerat „bizar“ pe stră- 
lucitul Cioroianu. Iată ce a spus Dorin Chirtoacă, 
vicepreşedintele Partidului Liberal de la Chişi- 
nău: „Adrian Cioroianu a pornit de la o premisă 
greşită - aceea că prezența militară rusă nu ar fi 
însoțită şi de o influenţă politică. Ocupaţia mili- 
tară a Republicii Moldova este trista realitate pe 
care o avem... şi a spune că aceasta ar putea fi în- 
locuită cu o prezenţă politică este o premisă gre- 
şită, pentru că prezenţa politică a Moscovei în Re- 
publica Moldova a existat şi există, prin nomen- 
clatura sovietică şi comunistă, care din păcate 
mai este activă astăzi, în plan politic, la Chişinău. 


De aceea, noi, în prezent, avem şi ocupaţie mili- 
tară şi influență politică din partea Moscovei în 
egală măsură“. 

Dragă domnule Cioroianu, că ministru mi-e 
greu să-i spun, dacă nu te pricepi, taci, domnule! 
Lasă-i pe alţii, mai ales pe românii de la Chişinău, 
să-şi dea cu părerea despre problemele lor. Taci şi 
ascultă-i! Poate mai înveţi câte ceva. Dacă nu vrei, 
lasă-ne, copilu”! Nu ducem lipsă de agarici! 

Ca să vedeți că nu exagerez, a peste o săptă- 
mână de la consumarea evenimentului, Cioroia- 
nu încă nu ştia dacă Ucraina a inaugurat Canalul 
Bistroe-Chilia. Acesta este specialistul lui Motoci- 
cleanu! Pentru a testa lucrarea, peste 20 de vase 
au navigat pe canal între 18 şi 28 aprilie, fără pro- 
bleme. Un singur vapor s-a blocat. 

Construirea canalului Bistroe a provocat 
critici vehemente din partea autorităţilor româ- 
ne, a Comisiei Europene şi a organizaţiilor de 
protecţie a mediului din Romania si străinătate. 

În prezent, constructorii ucraineni susţin că 
au încheiat o etapă prin adâncirea canalului 
până la cinci metri. Ei şi-au propus ca adâncimea 
canalului Bistroe să fie de aproximativ 8,5 metri, 
faţă de 7 metri, cât au canalele Sulina sau 
Dunăre-Marea Neagră. Efectul va fi devastator: 
cea mai mare cantitate de apă va merge pe ca- 
nalul Bîstroe-Chilia. 

De ce nu sunt apolitic 


Mihai Negru 


e bine ce-am intrat în Uniunea Europea- 

[) nă, viața politică a fost dată peste cap 
de o luptă de o violență rar întâlnită. 
Confruntarea este „care pe care“ şi nu se desfă- 
şoară, ca în toate țările normale, între putere şi 
opoziţie, ci între două grupări ce au contururi 
mult mai greu de definit, cu obiective şi compo- 
nență diverse şi ai căror membri schimbă uneori 
tabăra. Presa vorbeşte de două grupuri de intere- 
se, mai mult sau mai puțin „legitime“, grupuri 
care sfâşie pur şi simplu scena politică româneas- 
că. Conform acuzațiilor reciproce, reflectate în 
presă, unul dintre acestea l-ar avea în spate pe 
preşedinte, iar celălalt (pe care Traian Băsescu l-a 
denumit „opoziţia“), pe cel care trece drept lide- 
rul de facto al liberalilor, Dinu Patriciu. Cel puţin 
aşa a prezentat lucrurile preşedintele Ia o recentă 
emisiune „Pro Vest“, evitând însă să-l numească 
pe Patriciu. Însă, este străvezia aluzia la omnipo- 
tentul petrolist - capabil să creeze vaste coaliții 
politice, cu interese de moment, dar care servesc 
unui scop punctual: demiterea lui Traian Băses- 
cu. De altfel, nimic surprinzător, căci şi acţiunile şi 
declaraţiile lui Traian Băsescu vizează, în mod 
clar, demiterea premierului, prietenul şi proteja- 
tul petrolistului. Acţiune şi reacțiune. Eşecul ruşi- 
nos al coaliției antiprezidenţiale de cinci partide 
la referendumul pentru demiterea preşedintelui 
a avut drept rezultat, în afară de întărirea consi- 
derabilă a autorităţii şi mărirea popularității 
acestuia şi a Partidului Democrat (prin extensie, 
într-o măsură mai mică, şi a PLD), provocarea 
unor convulsii doctrinare şi aruncarea României 
într-o neobişnuită luptă pentru găsirea unei for- 
mule a speratei stabilități guvernamentale. Eve- 
nimentele sunt într-o desfăşurare rapidă şi spec- 
taculoasă, dar nu mă voi opri acum asupra lor. Mi 
se par mai interesante, pentru moment, alte sem- 
nale pe care referendumul le-a lansat în societate. 
Bietul alegător de dreapta, care a votat în 
2004 Alianţa D.A, a fost silit să aleagă între PD & 





PLD, pe de o parte, şi PNL (care până de curând 
forma aşa-numitul - de către Stolojan - „patrula- 
ter negru“, cu PC, PSD şi PRM), pe de alta. Băses- 
cu sau Tăriceanu - la pachet cu Patriciu? Dacă 
ambii sprijină şi sunt sprijiniți de grupuri de inte- 
rese, aşa cum susține presa, ce tabără să aleagă? 
Care este răul cel mai mic? 

Mulţi români, scârbiți de toate partidele par- 
lamentare, se îndreaptă spre Becali sau se de- 
clară „apolitici“ — în sensul că nu vor să aibă în 
nici un fel de a face cu politica. Nici măcar votul 
nu-i mai interesează. Participarea redusă de la 
referendumul de pe 19 mai, în ciuda unor motive 
obiective (faptul că s-a votat sâmbătă şi doar de la 
8.00 la 20.00) demonstrează acest lucru. Feno- 
menul este foarte răspândit printre tineri, care 
consideră că orice are legătură cu politica este 
murdărit şi „duhneşte“. Aşa o fi, dar (şi asta este 
foarte greu să le explici) nimic nu există în afara 
politicii în lumea interconectată de astăzi. Anglo- 
saxonii ştiu cel mai bine asta şi poate de aceea fa- 
milia de cuvinte care cuprinde termenul „politic“ 
este atât de dezvoltată Ia ei. Politica struţului (ca 
să vezi - tot „politica“) se dovedeşte şi aici la fel 
de păguboasă ca în orice alt domeniu. Toffler spu- 
nea: „S-ar putea să nu te intereseze războiul, dar 
sigur el este interesat de tine“. Cred că se aplică 
perfect şi în cazul politicii. Mai ales în România. 
Să nu ne iluzionăm cu faptul că economia merge 
bine, chiar dacă viața politică este bulversată. 
Este o falsă siguranță. Mai devreme sau mai târ- 
ziu zvârcolirile din politică vor afecta economia, 
poate mai grav decât ne-am putea imagina acum, 
inclusiv printr-o posibilă activare a clauzelor de 
salvgardare. 

Iată de ce consider că a te declara, sau, mai 
rău, chiar a crede că eşti „apolitic“ reprezintă o 
gravă eroare. Este ca şi cum ai spune: „Da, înțeleg 
că se apropie o tornadă, dar, pentru că nu pot 
face nimic, am să-mi spun că nu există şi am să-mi 
văd mai departe de treburi“. Chiar şi împotriva 
unei tornade, întotdeauna se poate face ceva. Aşa 
Că îmi voi preciza părerea: cum nu avem îngeri în 
politica românească, voi considera, ca de atâtea 

alte ori, că trebuie să ne orientăm spre răul cel 
mai mic. Este greu de spus care grup de interese 
este mai vinovat. Probabil că asta ar putea (şi ar 
trebui) să o facă justiția. Neavând deci date sufi- 
ciente pentru a judeca în cunoştinţă de cauză, 
nu-mi rămâne decât să mă ghidez după instinct. 
Şi instinctul mă îndeamnă să mă apropii de preşe- 
dinte în conflictul său cu opoziţia şi cu premierul. 
Nu-l idealizez nici pe departe pe Băsescu, dar (tre- 
când peste faptul că dacă ar fi fost vreun heruvim 
s-ar fi ridicat poate la ceruri, în nici un caz în fo- 
toliul de la Cotroceni) mă intrigă la culme această 
nouă „monstruoasă coaliţie“ din politica de la 
noi, care a dorit să-l dărâme cu orice preț prin re- 
ferendum. 

Faptul că este atacat de toţi înseamnă că de- 
ranjează foarte tare nişte reţele de potentaţi bine 
înfipți într-un sistem care s-a instalat în 1990 şi 
care se perpetuează de atunci încoace. Că preşe- 
dintele a fost parte a sistemului, aşa cum acuză 
opoziția, nu mă preocupă câtuşi de puţin. Ceea ce 
mă interesează este să distrugă acest sistem, aşa 
cum a promis, iar la urmă, n-are decât să-şi scrie 
şi propria demisie. O altă acuzaţie: că dă dovadă 
de „tendinţe dictatoriale“. Ia să ne amintim de 
vremea lui Năstase: atunci, ca jurnalist, nici nu ai 
fi apucat să deschizi gura despre aşa ceva, că şi 
trebuia să-ți cauţi un nou loc de muncă - şi nu era 
uşor să găseşti unul rezonabil în acelaşi domeniu. 
Acum unii se plâng că li s-a confiscat telefonul, 
pentru că au sărit calul prin comportamentul lor, 
indus poate chiar de şefi. Deci, cine vorbeşte de 
autoritarism şi de grupuri de interese? Cine înfi- 








„i A: 
inţează comisii parlamentare de anchetă? PSD, 
care îi are ca membri pe Năstase, Hrebenciuc şi 
Oprişan? Geoană, care dorea să scape de Maco- 
vei, ca să nu mai aibă probleme cu locuința de ser- 
viciu (apropo, cât timp Năstase mai era un pericol 
pentru Geoană, activitatea ministrului justiţiei 
nu a fost o preocupare pentru actualul şef al 
PSD)? Nu-i aşa că Dan Voiculescu este un om de o 
moralitate exemplară şi un mare democrat? Ca şi 
Vadim de altfel. Iar Dinu Patriciu este târât prin 
tribunale, deşi este perfect nevinovat? Cine ne su- 
sură în ureche - prin media proprie şi prin vocea 
unor mercenari ai presei - despre moralitate şi 
practici democratice? Fii de generali de Securi- 
tate, foşti activişti comunişti, indivizi cu verdicte 
de la CNSAS de colaboratori ai Securităţii, poeţi 
de curte ai regimului Ceauşescu, organizatori de 
mineriade şi turnători de studenți, alături de du- 
bioşi „oameni de afaceri“ postdecembrişti? Toată 
acea haită care s-a opus funcţionării CNSAS şi 
condamnării comunismului? 

Repet: nu mă interesează trecutul lui Traian 
Băsescu. Nu mă interesează nici dacă lucrurile 
bune pe care le-a făcut au fost din iniţiativă pro- 
prie sau i-au fost impuse. Nu prea am ce alege din 
clasa politică românească, deci, cât timp preşe- 
dintele va merge pe linia deschisă prin condam- 
narea comunismului eu îl voi susţine, în ciuda 
episoadelor gen „Golden Blitz“ sau „Telefonul“. Şi 
dacă preşedintele înțelege că faptele fac un om 
(politic), iar nu trecutul său, atunci poate că nu a 
pierdut încă şansa de a ocupa un loc meritoriu în 
manualul de istorie. 

Pacea democratică 
și opțiunea României 
în secolul XXI 


Trăind într-o civilizație a războiului, ultimele decenii au fost presărate 
cu dezvoltarea unor teorii care ne indicau, dramatic, conflictul 
permanent în care trăieşte omenirea. Războiul rece, războiul 
hegemonic post-bipolaritate, contra terorii, războiul contra statelor 
totalitare sunt jaloanele mari care ne-au însoțit viața în ultima parte a 
secolului XX şi-n secolul XXI. Cinic vorbind, pacea pare a ti exclusă din 
existența noastră efemeră iar Zeul Marte ne înregimentează pe toți în 
dispute ideologice, etnice, energetice sau religioase. 


Paul Nistor 





războiului, prefigurarea unui viitor paşnic, 

fundamentat doar pe pace, stabilitate şi dez- 
voltare, este o minimă speranță la care trebuie să 
ne uităm cu atenție maximă. Ideea unei păci 
permanente între democraţii a plecat de la Im- 
manuel Kant care, în eseul „Despre pacea eternă“ 
din 1795, schiţa o teorie a păcii între statele care 
aveau o anumită formă de organizare în interior 
şi respectau reguli decente în arena internaţion- 
ală. La finalul sec. XX, Rudolf Rummel şi Michael 
Doyle au dezvoltat această viziune, susținând po- 
sibilitatea unui pacifism liniştitor (parţial sau 
absolut) într-o lume dominată de democrații. 

Argumentaţia din spatele acestei teorii nu e 
una complexă şi tocmai simplitatea ei îi dă anu- 
mite şanse de reuşită. Aşadar, se presupune că nu 
poate exista conflict major într-un sistem interna- 
țional organizat democratic, în forma unei comu- 
nități de state cu valori, instituții comune şi 
aceeaşi cultură politică. Poziţiile teoreticienilor 
păcii democratice au fost atacate de neorealiști, 
care au adus propriile argumente în sprijinul 
ideii că şi democraţiile fac război şi că mai ales ele 
încep conflictul cu un stat nedemocratic (SUA - 


N 
] n toată această avalanșă de teoretizări ale 


Iugoslavia, SUA - Irak, SUA - Afganistan). Indife- 
rent de profunzimea disputei teoretice, e vizibil 
chiar şi pentru cei ce nu sunt experți în relaţii in- 
ternaţionale că spaţiul compact democratic a ge- 
nerat dezvoltare economică durabilă, un control 
al pornirilor belicoase şi e pe punctul de a se uni- 
fica într-o civilizaţie liberală, cu respect pentru 
drepturile indivizilor şi ale popoarelor. 

Din nefericire, pacea se obţine prin interme- 
diul unei securități înarmate. E adevărat că de- 
mocrațiile menţin forțe militare minime la grani- 
țele dintre ele dar, în schimb, sunt obligate de 
realitatea dură să îşi înarmeze limes-urile civiliza- 
ționale şi politice, de Ia periferia lumii democrati- 
ce. Să creeze o reţea de baze şi de puncte de aver- 
tizare la contactul cu statele autoritare şi totali- 
tare. 

Se pare că aceasta a fost şi opţiunea Româ- 
nici: să atragă includerea într-un sistem de securi- 
tate, coordonat de democraţiile occidentale. 
Bineînțeles, realist vorbind, această decizie nu 
garantează paradisul şi stabilitatea absolută. Dar 
permite Bucureştiului să părăsească zona gri, lip- 
sită de garanții ferme, şi să treacă dintr-un spațiu 
aflat la capriciile unei mari puteri, în calea fluxu- 
rilor internaţionale destabilizatoare, într-o arie 
(parțial) protejată. Prin această decizie, România 

îşi rezolvă unele vulnerabilități istorice şi îşi poa- 
te construi un viitor stabil, predictibil. Desigur, 
preluând alte riscuri. 


Imposibila neutralitate 


Scăpăm de problemele imediate, în local, 
dar ne asumăm şi ne racordăm la amenințările 
din global. Soarta noastră începe să depindă de 
hegemonul care ne asigură, pe moment, stabili- 
tatea. Târgul numit securitate contra fidelitate 
este unul perfect onorabil şi cu această ocazie, 
statul român, aflat la porţile Orientului, optează, 
nu uşor, între a fi partea vidului de securitate sau 
a nucleului militarizat. Este o alegere grea, dar 
făcută sub tirania geografiei. Geopolitica şi desti- 
nul care ne-a plasat în această parte de lume ne 
obligă la o decizie încărcată de responsabilitate. 
Realist vorbind, pentru momentul actual, nu exis- 
tă alternativă. 

În acest context, prezenţa bazelor americane 
în Dobrogea a suscitat o mică polemică în soci- 
etatea românească. Ceea ce pentru unii e o deci- 
zie raţională, în care un stat mic are neapărat 
nevoie de un aliat puternic pentru a supravieţui 





într-o zonă turbulentă, pentru alții este doar un 
moment de exteriorizare necontrolată a unui 
presupus orgoliu național. Mulţi naivi, dominați 
de stări emotive, visează la idealul utopic al unei 
Elveţii neutre la porțile Orientului şi consideră că 
alianța cu Vestul mai mult ne sporeşte insecuri- 
tatea decât ne asigură stabilitatea. Probabil 
aceştia nu au învățat nimic din idealismul lui 
Titulescu, care credea că printr-un simplu act de 
hârtie poate opri invaza bolşevică, şi nici din alte 
momente ale istoriei moderne ce arătau că eram, 
dureros, la cheremul vecinilor brutali. Sau poate 
că cei care, atât de frumos declamativ, optează 
pentru o autonomie în relațiile internaţionale, 
sunt doar cei cărora le e dificil să înțeleagă că se- 
curitatea națională va însemna, pentru totdeau- 
na, nu un cadou picat din cer, ci decizii mature şi 
responsabilități profunde şi, mai întotdeauna, 
dificile. 

Cu siguranță că bazele americane din Dobro- 
gea vor atrage atenția Rusiei, Iranului, Chinei şi a 
rețelelor de teroriști care lovesc, oriunde, în inte- 
resele americane. Dar crede cineva că în lipsa lor 
eram lăsaţi să trăim în vreun paradis terestru? Să 
nuuităm de acelaşi blestem al geografiei. Colabora- 
rea la Marea Neagră încă e doar un 
mit. Ea nu a existat niciodată şi de 
mii de ani acest spaţiu a fost o zonă 
a alterităţii totale, a diversităţii 
etnice conflictuale şi a ispitelor de 
cucerire teritorială. Marea Neagră 
poate deveni o arie a prosperității şi 
a cooperării doar din momentul în 
care regimuri democratice auten- 
tice s-au instalat riveran, optând 
pentru închiderea sinceră a sur- 
selor de război local şi alegând 
calea cooperării economice. Acum, 
însă, marea e doar un loc ce flu- 
idizează fluxurile de instabilita- 
te (instabilitate politică, droguri, 
crimă organizată) şi îi face pe 
riverani mai vulnerabili. La inter- 
secţia unor civilizaţii atât de di- 
verse, marea încă nu e o punte ide- 
alistă de cununi de flori. În acest 
moment, de dincolo pot veni prea 
multe pericole şi prea puţine be- 
neficii. 

Aşadar e un păcat dacă, sub presiunea fatală 
a geografiei, alegem să ne securizăm graniţele? 
Suntem ridicoli dacă spunem că încă nu-i vedem 
pe micii oameni de afaceri români urcând dega- 
jaţi în ferryboat pentru a investi în Azerbaidjan, 
Georgia şi peninsula Crimeea? E atât de dificil să 
vdem că țărmurile Mării Negre sunt înțesate de 
baze militare (Sevastopol, Trabzon, Bezmer, 
Novo Selo, Batumi) şi că pentru propria siguranță 
se impun unele şi în Dobrogea? Poate că ne e mai 
uşor să vedem dezavantajele prezenţei america- 
ne în România - care există, fireşte - decât avan- 
tajele uriaşe ce ne pot schimba, concret, în bine, 
viitorul. Poate e greu să acceptăm că destinul nos- 
tru e condiționat de un mare aliat, poate e dificil 
să realizăm că trebuie să fim alături de el şi la 
bine şi la greu, dar, cu maturitate, e cazul să înțe- 
legem că 20 de milioane de români nu au cum să 
supraviețuiască absolut independent, într-o lume 
în care se ciocnesc coloşii globali. 


Bazele americane 
din Dobrogea — avantaje 
şi dezavantaje 


Le-am oferit americanilor baze la Constanţa, 
Babadag şi Feteşti, plus terenuri de antrenament 
la Smârdan şi Cincu. Pe viitor, poate facilități la 
Tropaisar, Bacău şi Otopeni. Părerile românilor 
sunt diverse, dar toate îndreptăţite. Patronii unor 
restaurante din Babadag s-au referit la americani 
ca fiind „paşnici, bucuroşi, apropiați şi fără pro- 
bleme“, adaugând apoi atitudinea viitoare „îi 
vom primi ca pe orice client, cu brațele dechise, 
fără nici o reticență“. Nu numai ei au dreptate, 
dar şi cei care sunt nemulțumiți că documentul ce 
prevede instalarea de baze SUA acceptă excepții 
de la regimul inspecției aeronavelor, navelor şi 
autovehiculelor americane care ne tranzitează 
țara. Orice acord este unul negociat bilateral. Iar 
rezultatul e discutabil, în funcţie de abilitatea în 
negocieri a reprezentanţilor României. Docu- 
mentul final e discutabil, dar principiul aplicat 
acolo - nu e. 

Ce ne oferă prezența americană la gurile Du- 
nării? Foarte multe. Prea multe pentru a fi doar 
amintite într-un articol restrâns. De la satisfa- 
cerea frustrărilor acumulate istoric după 1945 - 
când imploram venirea americanilor -, până la 


câştiguri concrete şi pragmatice. Câştigăm credi- 
bilitate politică în lumea largă, garantăm securi- 
tate pentru investiţii financiare importante, sun- 
tem obligați să dezvoltăm aparatul nostru militar 
până la compatibilitatea cu al lor. Apoi, e un tru- 
ism să amintim că bazele americane generează 
dezvoltare regională. Militarii Washington-ului 
vor investi în infrastructură, servicii, contracte cu 
furnizori locali, producători de materiale de con- 
strucţii, energie, combustibil, etc. Sunt alocate 60 
de milioane de dolari doar în prima fază, pentru 
2007. În România pot veni 10.000 soldaţi ai SUA, 
plus membri ai familiilor lor şi impactul social al 
unei astfel de comunități nu trebuie neglijat. 

Evident, cei mai pesimişti pot vedea totul ca 
o intervenţie în politica naţională a României şi o 
ameninţare la adresa suveranităţii noastre. De 
aici, sunt anticipate o serie de probleme catastro- 
fice care, chipurile, ar răni prea mult orgoliul na- 
țional. Pe lângă unele detalii (americani care ar 
mai comite infracțiuni minore), cel mai realist 
efect ce trebuie amintit este următorul: da, Do- 
brogea va fi un punct ce va apărea pe hărțile ad- 
versarilor Americii. Vom ieşi din umbra anoni- 
matului şi vom intra într-o situaţie în care securi- 
tatea şi insecuritatea se vor întrepătrunde apa- 
rent riscant. Dobrogea va fi o bază care va per- 
mite avioanelor americane să zboare fără escală 
şi să atingă ţinte din Orientul Mijlociu, Africa de 
Nord sau Asia Centrală. Ne temem de acest lucru? 
E prea mult pentru o țară mică? Poate ca da. Dar 
dacă ne dorim securitate, dezvoltare economică 
şi integrarea în marea familiei a civilizaţiei demo- 
cratice, atunci trebuie să acceptăm că, măcar pen- 
tru câteva decenii, suntem în avanposturile luptei 
pentru democratizarea lumii. Geopoliticul e ne- 
milos şi geografia nu e negociabilă. Dacă dorim 
să vedem pusă în practică acea frumoasă teorie a 
păcii democratice, la proporţii globale, nu putem 
pretinde că suntem plasați lângă Islanda şi că tot 
ce se petrece la Marea Neagră şi în Orientul Mijlo- 
ciu nu ne interesează. 


Pacea, păzită cu arma 


Avem porturi la Marea Neagră şi nu ne e in- 
diferent dacă în deceniile viitoare pe acolo va cir- 
cula un flux comercial prosper sau doar instabili- 
tate cronică şi crimă organizată. De aceea avem 

nevoie de securitate maximă. E clar că Statele 
Unite, care vreme de un deceniu au ignorat Euro- 
pa, concentrându-se asupra Orientului Mijlociu, 
se reîntorc acum pe bătrânul continent, dar pe alt 
aliniament. Aproape că Europa începe să semene 
cu ceea ce era în timpul Războiului Rece: cea mai 
militarizată zonă a lumii. Doar că acum granița 
civilizaţiei euro-atlantice nu mai trece prin Ger- 
mania, ci prin Varşovia, Bucureşti şi Sofia. Poate 
că o Europă de Est militarizată, dotată cu baze 
americane şi cu instalaţii ale scutului antirachetă, 
înseamnă asumarea de riscuri noi, o dată cu mic- 
şorarea vulnerabilităţilor tradiţionale. Poate că 
această opțiune va declanşa o mică „dilemă a se- 
curității“, unde competitorii-vecini se vor întrece 
într-o nouă cursă a înarmărilor (pe care Rusia nu 
are cum să o câştige tot din aceleaşi vechi motive: 
economice). Dar, în final, cu toţii vor înțelege că 
pacea democratică se extinde doar pas cu pas, o 
dată cu instalarea de regimuri pluraliste mature 
spre extremitățile Europei şi în inima Asiei. 

Am fi naivi dacă nu am vedea că aceste lu- 
cruri sunt şi în avantajul direct al Americii. Da, ac- 


tualul hegemon face eforturi pentru a-şi prelungi 
poziţia de primus inter pares. Dar, interesele ma- 
jore ale Americii coincid azi cu interesele Europei 
şi cu ale noastre. Avem valori comune şi pe ele le 
apărăm. Celor care cred că aceste lucruri, greu 
câştigate în timp, sunt veşnice, le putem spune că 
se pot înşela. Oricând se poate naşte o nouă con- 
figuraţie de putere care să aducă un alt hegemon 
(Sau alianță hegemonică) care, la rândul său, să 
propună valori noi pe care să se sprijine viitorul 
sistem global. Şi multe alternative pot fi de coş 
mar. Numai optimiştii incurabili cred că lumea 
poate fi vreodată structurată perfect echitabil. 
Din contră, pesimiştii văd chiar un viitor sumbru 
în lipsa unui hegemon liberal. E doar o impresie 
că democraţia a învins. Dacă cineva nu veghează 
Ia continuitatea ei, chiar şi înarmat, atunci lumea 
noastră poate decade în haos şi barbarie, într-o 
stare prelungită de violență în care nu se vor re- 
găsi deloc valorile pe care le afişăm cu mândrie 
astăzi. Aşadar, oricât de firav ar fi visul păcii de- 
mocratice, e unicul pe care îl avem. Şi în fiecare 
moment trebuie să veghem ca el să nu se piardă. 

Este timpul cel care dezvăluie o operă într-un spectacol? 


Arta ca rugăciune 


Marina Roman 





rtodocşii nu îndumnezeiesc, nici nu 

fac idoli din sfintele icoane, ci, prin 
99 ele îşi înalță mintea către persoanele 
reprezentate şi le cinstesc şi le sărută din dor şi 
din iubire faţă de acestea din urmă.“! Apreciem - 
cultural - pictura bizantină - formalizată -, dar 
simțim energia subtilă şi înaltputernicia chipu- 
rilor emaciate care ne privesc cu infinită dragos- 
te. Şi le vorbim. Lor - celor din primele secole 
puse în ordinea lui Hristos de scitul Cel Smerit? -, 
noi - cei de astăzi - vopsiți la piele şi împietriţi la 
inimă. Când reuşim să ne lepădăm măştile, ei 
răspund în plan sensibil adevărului grăit. 

Poate că la fel facem şi cu scrisorile, fotogra- 
fiile, eventual tablourile sau chiar cu înregistră- 
rile audio-video în care au fost i/e-mortalizați cei 
mai iubiți de noi semeni ai noştri. Hic et nunc se 
petrece comunicarea (cred că îi iubim cu preva- 
lenţă pe cei cu care împărtăşim acelaşi sistem de 
valori şi mai cred că adevărat este doar ceea ce 
păstrează vie legătura cu sacrul - Hristos este via, 


noi suntem mlădițele, iar diavolul un tolerat care 
din trufie şi-a tăiat legătura cu Dumnezeu, având 
acum asupra noastră numai puterea pe care noi i-o 
permitem cu un motiv sau altul - acesta în opo- 
ziție cu un sistem conjunctural de valori - practic, 
idoli ai contingentului, aşa cum astăzi sunt banul 
şi sexul). Comunicarea ca expresie şi substanță a 
adevărului. În acest proces al comunicării, timpul 
nu dispare (nu este anulat), nici nu se suspendă 
(nu se opreşte, aşa cum Goethe, metafizic-impe- 
rativ, i se adresa Clipei: „...verweile doch, du bist 
so schân“, ci este şuntat: la fel ca în călătoriile SF, 
timpul este ocolit prin „gaura de vierme“5. 

Cred că şi cu toate celelalte forme de artă lu- 
crurile se petrec aidoma: de la Iliada la Hamlet 
sau Don Quijote, de la Requiem-ul lui Mozart la 
George Enescu al cărui Oedip nu şi-a găsit încă lo- 
cul meritat în istoria muzicii şi de la icoanele lui 
Andrei Rubliov la Sacrificiul, cel din urmă film 
semnat de Andrei Tarkovski - marcând aici şi 
exemplare puneri în scenă sau ecranizări ale pie- 
selor lui Cehov sau întorcându-ne la Dostoievski 
-, câmpul semantic al textelor poetice este, cu fie- 
care generaţie, actualizat selectiv şi organizat 


1 Nichifor Theotokus (1736-1805), Arhiepiscop de Astrahan şi Stavropol -unul dintre cei mai de seamă teologi 
greci moderni - în Chiriacodromion, Cartea pericopelor evanghelice din duminici, Moscova, 1796, vol. 2, p. 
533. Citat de Constantine Cavarnos în Ancoraţi în Dumnezeu - Viaţa, arta şi gândirea monahală în Sfântul 
Munte Athos, Ed. Institutului Biblic şi de Misiune al Bisericii Ortodoxe Române, Bucureşti 2005, p. 54 


2 Reprezentant al vieţii monahale de la Dunărea de Jos este Dionisie cel Mic sau Exigul (sau Cel Smerit) apare la 
un secol după Sfântul loan Cassian. S-a născut pe la anul 470 şi despre originea sa ne dă amănunte chiar el, 
atunci când spune: „Scythia îngrozitoare prin frig şi prin barbari, dar care totdeauna a ridicat oameni plini de 
căldura şi minunaţi prin blândeţea ţinutei lor. Că aşa este, eu o ştiu, zice Dionise, nu numai printr-o cunoaştere 
directă, de la naşterea mea..., ci şi prin experiență, întrucât acolo, într-o comunitate terestră expusă tuturor 
relelor, s-a produs renaşterea, cu harul lui Dumnezeu prin botez, a unui număr de oameni dintre care unii sunt 
fericiți părinți cu care această regiune se slăveşte ca de o fertilitate duhovnicească deosebită... oameni pe care 
am fost învrednicit să-i văd ducând o viață cerească într-un trup fragil“. Fericiţii părinți de care vorbeşte Dionise 
cel Mic sunt, foarte probabil, monahi, între alții „călugări sciți“, cu care a fost în legătură şi pentru care intervine 
la Roma. El adresează într-o Prefaţă la una dintre traducerile sale din opera Sfântului Chiril al Alexandriei, 
cuvinte de mulțumire unui episcop, Petru, care i-a dăruit hrana duhovnicească în timpul copilăriei. Dacă acest 
episcop este unul din „călugării sciți“ înseamnă că Dionisie a primit educaţia de la acesta într-o mănăstire din 
Scythia Minor. Către anul 500, Dionisie se afla deja la Roma, unde va duce o existență laborioasă şi exemplară 
până la sfârşitul vieţii sale, survenit în anul 545. Colindase întreaga lume creştină, însuşindu-şi o frumoasă 
cultură, dar şi o experiență de viață duhovnicească deosebită. Teolog, interpret şi critic, monahul Dionisie este 
cel care a calculat şi fixat cronologia erei creştine care, cu mici modificări, este valabilă până astăzi. 

3 Wormhole. În fizică, gaura de vierme este o „scurtătură“ prin spaţiu şi timp. O gaură de vierme are cel puţin 
două guri care sunt conectate Ia o singură ieşire. Când gaura de vierme poate fi traversată, călătoria prin una 
dintre guri spre cealaltă trece prin acea ieşire. - Wikipedia, the Free Encyclopedia. 

printr-o sintaxă întotdeauna consonantă cu un 
sistem de valori care aparține Adevărului, celui 
unuia singur. „Pentru că Dumnezeu a făcut cerul 
şi pământul şi tot ce există, cum ne spune Sfânta 
Scriptură: La început a făcut Dumnezeu cerul și 
pământul (Facerea 1,1)*4. În articolul 1 din Sim- 
bolul Credinței, ÎL numim pe Dumnezeu Tatăl, 
Atotțiitorul, Făcătorul cerului şi al pământului, 
văzutelor tuturor şi nevăzutelor. „Psalmistul îl 
laudă pentru puterea atotţiitoare: Că în mâna Lui 
sunt marginile pământului şi înălțimile munţilor 
ale Lui sunt. Că a lui este marea și Ea făcut-o şi us- 
catul mâinile Lui L-au zidit. (Ps. 94, 45). (...) La 
creaţiune iau parte toate cele trei persoane ale 
Sfintei Treimi. Despre părtăşia Cuvântului la face- 
rea lumii ne mărturiseşte Sf. Apostol Pavel, zi- 
când: Că în EI (Fiul) au fost făcute toate, cele din 
ceruri şi cele de pe pământ, cele văzute şi cele ne- 
văzute (Coloseni 1,16):*5 Fiul este Cel (...) de o 
ființă cu Tatăl, prin care toate s-au făcut. „Chiar şi 
timpul s-a făcut prin Iisus Hristos, după cum zice 
Apostolul: Prin care şi veacurile s-au făcut (Evrei 
1,2) iar în alt loc spune: Întru EI s-au făcut toate, 
cele din ceruri şi cele de pe pământ, cele văzute şi 
cele nevăzute, fie scaunele, fie domniile, fie înce- 
pătoriile, fie stăpânirile. Toate s-au făcut prin El şi 
pentru El. Și El este mai înainte de toate şi toate 
prin El sunt aşezate (Coloseni 1, 16-17). (...) Elle 
susţine şi în EI viețuiesc toate.“6 

Aş îndrăzni, aici, o scurtă paranteză. Acest 
sistem al nostru de referință este cel creştin orto- 
dox. Nu trebuie înțeles că alte sisteme de referin- 
ță - creştin catolic, mozaic, musulman, budist, 
animist etc. - nu au acces la Adevăr. 

Arta, indiferent de epoca şi locul în care a 
fost creată, rămâne valabilă şi poate fi citită de 
oricare generaţie cu o singură condiţie: să aibă, 
dintru început, un „prezent autentic“, adică să 
aibă viață în sine, să fie nutrită de rădăcina ei di- 
vină. Dar nu oricui îi este dat să citească „Pre- 
zenţa creaţiei shakespeariene este doar aparentă; 
prezența ei adevărată, cea spirituală, nu este de la 
sine înțeleasă şi e supusă mutaţiilor de tot felul. 
Nu oricine este în stare - în orice moment - să re- 


aducă opera teatrală în prezentul ei autentic.“7 
Consider că mutații de tot felul se petrec în câm- 
pul semantic, determinate de interese conjunctu- 
rale ale epocilor în care apare interesul pentru 
această lectură, iar prezentul autentic este dat de 
sintaxa guvernată de Adevăr (țesătura însăşi a 
operei, semnificat şi semnificant în manifestare 
simultană, vas şi conținut, actualizare smerită a 
Cuvântului. În eseul Ecoul timpului, regizorul 
Alexa Visarion îl aduce în discuţie pe Franz von 
Baader şi teoria timpului la care el a ajuns acum 
200 de ani, teorie la care cu smerenie îndrăznesc 
să subscriu: „Baader - spune Alexa - nu distinge 
două modalități primare de existență a tempora- 
lităţii, ci trei (cărora, de altfel, le corespund tot 
atâtea modalităţi ale spaţiului şi materiei!): 
anume «timpul adevărat», «timpul aparent» şi 
«timpul fals». (...) Franz von Baader ar fi invocat 
cu siguranță faptul că teoria sa despre timp îşi are 
«temeiul» propriu-zis în Sfânta Scriptură şi Crez. 
Căci făgăduita înviere a cărnii făgăduieşte toto- 
dată că o dată cu trupul ce învie transfigurat, vor 
fi transfigurate şi spațiul, şi timpul: cun nou cer şi 
un nou pămânb.“8 

Nu pot decât să cred că opera de artă (textul 
poetic), țesătura sintaxei sunt vas şi conținut, ac- 
tualizare smerită a Cuvântului. Dumnezeu-Cu- 
vântul este iubire. „A exista însă numai în trecut 
este, în gândirea profundă a lui Baader o neferi- 
cire, este, cum spune el, modul de existență tem- 
porală a «infernului». «Infernul se instalează 
atunci când ajungi să nu mai poți iubi» (F.M. 
Dostoievski) Iar timpul... timpul este iubire călă- 
toare.” Iadul, descris de sfinţii părinţi, este locul 
în care nu te vezi faţă către faţă - astăzi am spune: 
nu există comunicare. 

Aşadar, Dumnezeu a făcut lumea, un fir din 
părul capului nostru nu se clatină fără ştirea Lui, 
EI este Alfa şi Omega şi toate se află sub stăpâni- 
rea şi în planul Lui. Nu intervine în liberul nostru 
arbitru, avem dreptul alegerii, dar Dumnezeu 
ştie. Deci, am putea spune că mersul lumii - tim- 
pul - pentru Dumnezeu este simultan - cu acces 
în fiecare clipă la oricare dintre punctele aflate pe 


4,5 şi6 Citate din Învăţătură de credinţă ortodoxă, Ed. Institutului Biblic şi de Misiune al Bisericii Ortodoxe 


Române, Bucureşti 2000, p. 56 şi 76. 


7 Alexa Visarion, Ecoul timpului în volumul Spectacolul ascuns, UNATC 2002, p. 21. 


3 ibid. p. 30 şi 31. 
9 ibid. p. 33. 

sulul desfăşurat. Există oameni dăruiți de Dum- 
nezeu (prooroci, înduhovniciții înaintevăzători, 
rari oameni de ştiinţă şi artişti) cărora le este per- 
mis, şi lor în diferite grade, accesul adevărat la 
evenimente trecute, prezente şi viitoare din tim- 
pul aparent. Cum spune Baader, citat încă o dată 
de Alexa Visarion: „Prin urmare tot ce este în eter- 
nitate, adică tot ce a primit viața deplină (deplină 
şi desăvârşită) - căci acesta este sensul adevărat 
al expresiei: viață eternă - trebuie să fie recunos- 
cut ca existent permanent în prezent, ca şi în tre- 
cut şi în viitor şi, prin aceasta, odihnindu-se per- 
manent în mişcarea sa şi mişcându-se permanent 
în liniştea sa.“10 

Ce face artistul prin operă? El numește lu- 
mea. Zideşte o formă care să cuprindă sentimen- 
te şi idei comune majorităţii oamenilor. Dar nu- 
mai opera lui - a artistului numit Shakespeare, 
Cervantes sau Eminescu - numind acele senti- 
mente şi idei trăiește o dată în momentul în care 
a fost creată şi de fiecare dată a fiecare lectură. 


10 ibid. p. 31. 


Pentru că, scrie teologul ortodox Alexander 
Schmemann în Pentru viața lumii - Sacramen- 
tele şi Ortodoxia, 

„A numi un lucru înseamnă, cu alte cuvinte, 
a-L binecuvânta pe Dumnezeu pentru el şi prin el. 
Şi, în Biblie, a-L binecuvânta pe Dumnezeu nu 
este un act «religios» sau «cultic», ci chiar mod de 
viață. Dumnezeu a binecuvântat lumea, l-a bine- 
cuvântat pe om, a binecuvântat ziua a şaptea 
(adică timpul), şi aceasta înseamnă că a umplut 
tot ce există cu iubirea şi bunătatea Sa, le-a făcut 
pe toate, adică, foarte bune. Aşa încât singura 
reacție naturală («şi nu supranaturală») a omului, 
căruia Dumnezeu i-a dat această lume binecuvân- 
tată şi sfințită, este de a-L binecuvânta şi el pe 
Dumnezeu, de a-l mulțumi, de a vedea lumea aşa 
cum o vede Dumnezeu şi - în acest act de recunoş- 
tință şi adorare - de a cunoaşte, a numi şi a stă- 
pâni lumea.“!! Este, ca şi Biserica însăşi, „0 ei- 
tourgia, O slujire, o chemare la a lucra în această 
lume după modelul lui Hristos (...)“12 Cunoaşte- 
rea (Şi cea artistică) este infinită, ca şi Dumnezeu, 
iar arta adevărată este experiere - iară nu experi- 
ment. 

Cred cu tărie că un specatacol se defineşte 
prin timpul pe care îl dezvăluie, slujind, în fără de 
număr moduri, opera unui artist. Ceea ce se în- 
tâmplă şi cu filmele lui Andrei Tarkovski. O litur- 
ghie continuă, trăind un prezent continuu. (Pen- 
tru ortodocşi, Sfânta Împărtășanie nu simboli- 
zează, ci estetrupul şi sângele Mântuitorului.) Lui 
Tarkovski, arta îi este rugăciune. De la acţiune la 
pocăință, de la pocăință spre jertfă. „Toate aces- 
tea pun cu o extraordinară acuitate o problemă 
care a fost dintotdeauna cardinală pentru ființa 
umană: cea a sensului vieţii. Ea şi-a păstrat şi îşi 
păstrează semnificaţia; nu se poate modifica în 
funcţie de o condiţie sau alta, supuse trecerii tim- 
pului. Ea se pune cu atât mai pregnant şi este mai 
exact conştientizată de oameni, cu cât în viață se 
manifestă mai brutal forțele răului, care tind să 
instaureze în lume haosul sângeros şi absurdul.“ 
- scrie Evgheni N. Trubețkoi în eseul Contempla- 
re spirituală în culori.!5 


1! Alexander Schmemann, Pentru viața lumii - Sacramentele şi Ortodoxia, Ed. Institutului Biblic şi de Misiune 


al Bisericii ortodoxe Române, Bucureşti 2001, p. 13. 
12 ibid. p. 26. 


13 Evgheni N. Trubeţkoi, 3 eseuri despre icoană, Ed. Anastasia, Bucureşti 1999, p. 9. 

Mishima și viziunea 


frumosului 


Yukio Mishima, Templul de aur, Ed. Humanitas, 2006, 


trad. din japoneză de Angela Hondru, 237 pp. 
Paul-Gabriel Sandu 





văluie cititorului european o viziune asu- 

pra frumosului care cu dificultate ar pu- 
tea fi comparată cu imaginea acestei categorii es- 
tetice esenţiale în estetica occidentală. Cartea po- 
vesteşte incendierea Templului de aur, un lăcaş 
sfânt de o nebănuită frumuseţe, vechi de mai 
bine de cinci secole, aflat în apropierea oraşului 
Kyoto. Autorul barbariei este un tînăr călugăr 
budist, obsedat şi chinuit de frumuseţea clădirii. 
Izolat de oameni din cauza urâţeniei şi bâlbâielii, 
călugărul îşi destăinuie secretul numai în fața a 
două persoane: un tânăr de o fermecătoare ino- 
cenţă şi un şchiop agresiv şi răutăcios care se folo- 
seşte de diformităţile trupului său pentru a cuceri 
femeile. 

„Tata îmi vorbise de templul de aur încă de 
când eram copil“ este fraza care deschide roma- 
nul şi care ne dezvăluie fascinația naratorului 
față de locaşul sfânt cu mult înainte de a-l vedea. 
Nu ştia decât că era frumos, aşa cum nimic altce- 
va nu putea fi, şi prima dată când îl zăreşte, adus 
de tatăl său - un preot bătrân care avea să moară 
curând - pentru a-şi începe ucenicia la templu, 
clădirea nu-i produce nici o emoție. 

„Mi se părea o clădire mică, cu trei niveluri, 
întunecată, veche“, mărturiseşte el, întrebându- 
se cum de „frumusețea poate fi atât de lipsită de 
frumuseţe?“ (p. 24). Toate aceste cuvinte sunt 
însă dislocate de o remarcă fugitivă, peste care ai 
putea trece uşor cu vederea; pe oglinda lacului, 
umbra clădirii apare mai frumoasă decât însăşi 
clădirea. Aşa cum naratorul bănuieşte, templul se 
deghizează aproape ritualic, ascunzându-şi far- 
mecul, atunci când este văzut pentru prima dată. 


R omanul lui Mishima, Templul de aur, dez- 


Frumuseţea umbrei - care acoperă fără să ascun- 
dă, ca în versurile lui Voiculescu: „Sunt pleoapa 
unei taine,/ Acopăr, nu ascund“ - este, de fapt, 
indiciul frumuseții supreme a templului. Ritualic, 
templul îşi disimulează frumuseţea, pentru a-i 
provoca curiozitatea, pentru a-l seduce, şi el, fără 
să ştie, să lasă prins, făcând paşii pe care este 
aproape vrăjit să îi facă. 

Dialogul lui cu Templul începe abia atunci 
când rămâne definitiv în acea micuță comunitate 
de călugări budişti şi îşi urmează calea firesc, tâ- 
nărul lăsându-se fermecat de templul care i se dă- 
ruieşte ascunzându-se mereu, ca într-un vis. Băia- 
tul simte vibrația frumosului, se simte inimagin- 
abil de aproape de el, şi ceva totuşi îi scapă: „spu- 
ne-mi de ce eşti atât de frumos, de ce e necesar să 
fii frumos?“ (p. 34). 


Yu 


kio Mishima 

Tensiunea dintre conştiinţa tânărului călu- 
găr şi ceea ce ar putea fi chiar Ideea platoniciană 
de Frumos creşte treptat, odată cu apropierea 
dintre cei doi. Amenințarea cu distrugerea edifi- 
ciului de către bombardamentele din timpul Ce- 
lui de-al doilea Război Mondial face ca „frumuse- 
ţea tragică“ a acestuia să sporească. 

Azvârlirea în timp a templului, posibilitatea 
de a fi ras de pe fața pământului, iminenta lui dis- 
pariţie creează o asemănare inexistentă până 
acum între vechea clădire şi călugărul novice. 
Templul de aur apare ca o relicvă a unei lumi dis- 
părute, şi tânărul plecat să lucreze într-o fabrică 
de armament îl recreează în imaginaţie. Legătura 
sa cu fascinanta clădire care apare ca întruchipa- 
re a Frumosului atinge acum apogeul. „Mă ame- 


țea gândul că focul care mă va distruge pe mine 
va distruge şi Templul“ (p. 44). Această legătura 
avea să se rupă când magnificul edificiu va fi scă- 
pat de orice pericol, promițând să dăinuiască o 
veşnicie, şi aventura tânărului se va transforma 
de aici într-o încrâncenată luptă cu Frumosul în- 
truchipat de straniul monument. 

De fiecare dată când va încerca să sărute sau 
să mângâie o fată, în toate momentele în care ar 
fi trebuit să acționeze, să facă un pas dincolo de 
câmpul de forță exercitat de Templu, acesta îi 
apare în față şi îl paralizează. Lumea lui, viața lui 
sunt zdrobite de fascinația față de Frumosul care 
îl ţine întemnițat, oprindu-l de la acțiune. 

Încearcă să fugă de la Templu, să se elibereze 
de sub magia lui, şi așa îi încolţeşte în minte gân- 

dul că unicul fel în care s-ar putea elibera ar fi in- 
cendierea templului. Puținele momente când ex- 
perimentează iubirea carnală, într-una dintre nu- 
meroasele case de pe străduța cu felinare de hâr- 
tie, au loc numai atunci când în imaginaţia sa ve- 
chea clădire fusese incendiată deja, când planul 
fusese deja stabilit şi, în gând, dus la îndeplinire. 

Este însă un plan pe care avem sentimentul 
că nu îl va duce, că nu îl poate duce Ia sfârşit. Ezi- 
tarea lui din final, gîndul că, punînd la cale un 
plan minuţios de incendiere a Templului, s-a eli- 
berat astfel de sub vraja sau blestemul acestuia 
transformă gestul lui într-o imposibilitate. Dar de 
fapt nu este aşa. Într-o noapte ploioasă templul 
este aprins şi fumul îl sufocă pe cel care se gândi- 
se, o clipă, să rămână acolo, să ardă împreună cu 
templul. Dorința de a trăi, exprimată printr-o 
frază concisă de la sfârşitul romanului -,Voiam să 
trăiesc“ - este însă mai puternică. 

De câteva ori de-a lungul cărții ni se isto- 
riseşte o scurtă povestire zen, care, ne vom da la 
sfârşit seama, este forma esenţializată a romanu- 
lui. Putem reconstrui în jurul ei, prin nenumărate 
paralelisme, țesătura de sensuri ale textului, şi tot 
datorită ei putem înţelege, atât cât poate fi înțe- 
les, felul în care această carte ne revelează Fru- 
mosul. 

Povestea relatează apariţia unei pisici negre, 
fermecătoare, într-o zi când călugării erau „la tun- 
sul ierbii“. Toţi au fugit după ea şi au prins-o, pisi- 
ca devenind un obiect de dispută între cele două 
aripi ale templului. Părintele Nansen prinde pisi- 
ca şi le cere călugărilor să spună „ce trebuie“ spus 
pentru ca pisica să rămână în viață. Apoi o ucide, 
nici unul dintre ei neştiind ce să spună. Mai-mare- 
le discipolilor, Choshu, când aude întâmplarea îşi 
pune papucii pe cap (dovadă budistă de umilință) 
şi părăseşte templul. 

Nu este deloc uşor de interpretat această is- 
torisire, şi faptul că pe parcursul romanului pri- 
meşte sensuri diferite demonstrează că, în fond, 
nici nu există o singură interpretare valabilă; 
acelaşi lucru se întâmplă şi cu întreaga carte. 

Cea dintâi comparaţie pe care o putem face 
între situația din roman şi povestirea zen este cea 
dintre Templu şi frumoasa pisicuță. Atât unul cât 
şi cealaltă întruchipează ideea de Frumos şi, în 
final, împărtăşesc aceeaşi soartă. Există două ati- 
tudini posibile față de frumuseţe: cea a ucigaşului 


şi cea a lui Choshu care iese din templu cu papucii 
pe cap, la aflarea veştii. 

Eroul romanului urmează un drum extrem 
de interesant, ale cărui jaloane sunt cei doi prie- 
teni ai săi, Tsurakawa, cel care „respira“ frumuse- 
țea, cel care până la un punct era în armonie cu 
ea, şi Kashiwagi pe care „îl interesa frumosul 
numai în măsura în care îl putea cuceri“ (p. 127). 
Faptul că Tsurakawa se sinucide din dragoste are 
o importanță majoră, demonstrând că între 
Frumos şi lume există un clivaj ineluctabil. Nici 
chiar el, cel de o uimitoare candoare, nu poate 
ieşi din acest conflict. Însă el înţelege, aşa cum 
Choshu înțelesese poate, că soluţia problemei nu 
este în afara noastră, ci în noi înşine. Ce folos că a 
distrus Templul, sau că pisica a fost omorâtă? 
Pericolul este acelaşi: oricând un nou templu 
poate fi construit, oricând o pisică încă mai fru- 
moasă poate apărea. Autorul incendiului din fi- 
nalul romanului nu înțelege că fascinația pe care 
Templul o exercită asupra lui nu este altceva de- 
cât puterea cu care el însuşi a învestit templul. În 
fond, ieşirea din această tensiune nu este decât 
una singură: în varianta sa radicală, ea este toc- 
mai aceea pe care a ales-o Tsurakawa. 

Însă gestul pe care îl face Choshu, punându- 
şi papucii pe cap, pare a ne sugera mai mult decât 
că din această tensiune nu se poate ieşi; atitudi- 
nea lui la aflarea veştii ne îndreptăţeşte să ducem 
gândul ceva mai departe: din această tensiune nu 
trebuie să ieşim. Singura soluţie este de a fi con- 
ştienți de faptul că nu există nici o soluție, că a 
găsi una, adică a acţiona, înseamnă a o rata. 

Cu siguranță se pot găsi nenumărate chei de 
lectură romanului lui Mishima. Ne-am putea, 
spre exemplu, gândi la un alt motiv pentru care 
tânărul călugăr a incendiat Templu de aur. 
Gestul lui ar fi putut fi provocat de sentimentul 
că frumusețea templului devenise ea însăşi mo- 
tiv de adorare. Într-un astfel de templu o divini- 
tate nu mai poate locui, pentru că templul se sub- 
stituie cumva prezenţei zeului, o face inutilă. În 
cazul Templului de aur, acesta se transformase 
din loc de închinare şi de rugăciune, în cel către 
care ele erau îndreptate. Poate că nu numai bi- 
bliotecile trebuie din când în când incendiate (şi 
aici celebru este exemplul bibliotecii din Alexan- 
dria), ci şi templele trebuie să aibă, uneori, 
acelaşi destin. 

Aspecte ale 
teologiei închinării 


Prof. Dr. Const. Miu 





a n literatura română, există câteva modele 
] specifice teologiei închinării. O primă cate- 

gorie o formează cele care înfăţişează Fru- 
mosul iconic, pentru că icoana este „semnul vizi- 
bil al unei realități invizibile.“ 

Concepţia ortodoxă despre perfecțiunea 
frumosului uman se concretizează în imaginile 
sfinţilor pictaţi pe icoane din lemn sau sticlă: „În 
aceste imagini există, pe de o parte - o ase- 
mănare cu realitatea; pe de alta - o depărtare de 
ea, spre esenţial şi spiritual.“2 Acest aspect îl 
întâlnim în versurile lui Coşbuc, din prima 
strofă a poemului „Nunta Zamfirei“: „Şi-avea o 
fată - fata lui -/ Icoană-ntr-un altar s-o pui/ La 
închinat.“ În aceste versuri, care definesc, în ter- 
meni superlativi, idealul de frumusețe femi- 
nină, recunoaştem elemente aparținând teolo- 
giei icoanei. 

Aşa cum imaginează artistic poetul idealul 
acestui tip de frumos, nu se poate face disociere 
netă între sacru şi profan. Estomparea graniței 
dintre sacru şi profan este dată, pe de o parte de 
turnura admirativă a zicerii, iar pe de altă parte 
de construcția specifică fabulosului basmelor, 
care uzitează de superlative stilistice calitative. O 
asemenea construcție transpare şi din primele 
două strofe ale poemului eminescian, „Luceafă- 
rul“: „A fost odată ca-n poveşti,/ A fost ca nicio- 
dată,/ Din rude mari împărăteşti/ O preafrumoa- 
să fată.// Şi era una la părinţi/ Şi mândră-n toate 
cele,/ Cum e Fecioara între sfinţi/ Şi luna între 
stele.“ Să observăm că portretistica celor două 
fete de împărat este mai aproape de cea a fabulo- 
sului basmelor, în sensul că se pune accentul pe 


unicitate. Dacă în versurile lui Coşbuc, această 
idee este reliefată prin intermediul repetiţiei („Şi- 
avea o fată - fata lui“ - s.n.), în cele ale lui Emines- 
Cu, aceeaşi idee este scoasă în evidență, mai întâi, 
la nivel gramatical, cu ajutorul pronumelui 
nehotărât „una“ („Şi era unala părinţi“ - s.n.), iar 
apoi folosindu-se o amplă comparaţie, cu termeni 
din perimetrul sacrului şi ai astralului, spre a se 
atrage atenţia asupra frumuseţii strălucitoare a 
acestei fete. 

O a doua categorie definitorie pentru teolo- 
gia închinării o constituie cea bazată pe modelul 
dialogic. Un asemenea model este detectabil în 
partea a III-a a baladei „Monastirea Argeşului“, 
unde Manole invocă ajutorul Tatălui Ceresc, spre 
a-i împiedica soţia să ajungă la locul pierzaniei: 
„Dă, Doamne, pe lume/ O ploaie cu spume, / Să fa- 
că pâraie, / Să curgă şiroaie,/ Apele să crească, / 
Mândra să-mi oprească,/ S-o oprească-n vale,/ 
S-o-ntoarcă din cale!“ Remarcăm în fragmentul 
citat prezența masivă a verbelor dinamice, la con- 
junctiv, cu valoare stilistică de imperativ: să 
curgă, să crească, să oprească, să-ntoarcă. Aceste 
verbe ilustrează diverse manifestări ale apei vio- 
lente: „Apa violentă e una din primele scheme 
ale mâniei universale.“3 De precizat că în text, 
„mânia universală“ se manifestă la nivelul indivi- 
dului - Manole - ca prototip al bărbatului fră- 
mântat de gândul că nu-şi poate avertiza soţia de 
pericolul iminent la care se expune, venind la el 
şi ceilalți lucrători. 

Fragmentul care urmează cuvintelor rugă- 
toare ale Meşterului evidenţiază conlucrarea în- 
tre sacru şi profan, răspunsul celui dintâi la ruga 
închinătoare a celui de-al doilea: „Domnul 
se-ndura,/ Ruga-i asculta,/ Norii aduna,/ Ceriu-n- 


1 Gh. Ghiţescu, Antropologie artistică, vol. 1 (cap. Imaginea omului în arta bizantină ), 


EDP, Bucureşti, 1979, p. 170. 


2 Mihail Diaconescu, Prelegeri de estetica Ortodoxiei, Editura Porto-Franco, Galaţi, 1996, p. 131. 
3 Gaston Bachelard, Apa și visele, Editura Univers, Bucureşti, 1995, p. 200. 

tuneca./ Şi curgea deodată/ Ploaie spumegată/ 
Ce face pâraie/ Şi îmflă şiroaie.“ 

Dar pentru că Ana reuşeşte a surmonta 
obstacolul natural, Manole îşi continuă demersul 
față de sacru: „Și iar se-nchina,/ Şi iar se ruga:/ 
«Suflă, Doamne,un vânt,/ Suflă-l pe pământ,/ 
Brazii să despoaie,/ Paltini să îndoaie,/ Munţii 
să răstoarne,/ Mândra să-mi întoarne,/ Să 
mi-o-ntoarnă-n cale,/ S-o ducă devale!»* (s.n.). De 
astă dată, imperativele stilistice solicită din par- 
tea sacrului acţiuni extreme: să despoaie, să în- 
doaie, să răstoarne. Mini-Apocalipsa cerută de 
Manole, în implorarea sa, are un scop precis: opri- 
rea soţiei. Însă nici această rugă împlinită de că- 
tre Tatăl Ceresc nu o va înspăimânta pe Ana. 

Un alt model al închinării îl putem sesiza în 
invocaţia Cătălinei, din poemul „Luceafărul“. Din 
perspectiva prezenţei prin absenţă a Luceafărului 
(el îi apare fetei de împărat numai în vis), invoca- 
țiile sunt simţite de partenera acestuia ca descân- 
tec erotic, fata având nevoie de protecţia Luminii 
sacrului: „Cobori în jos, luceafăr blând,/ Alune- 
când pe-o rază,/ Pătrunde-n casă şi în gând/ Și 
viața-mi luminează!“ (S.n.). Observăm în versuri- 
le citate relevarea principalului atribut al slavei 





4 Mihail Diaconescu, op.cit. p. 78. 





frumosului divin - lumina. Cătălina îl vede pe 
Luceafăr nu cu ochi duhovniceşti (singura moda- 
litate de a percepe adevărata slavă a frumosului 
divin), ci cu cei ai oricărui muritor, care nu a re- 
curs la purificarea de patimi. De aceea, el îi apare 
- paradoxal - ca „Un mort frumos cu ochii vii/ Ce 
scânteie-n afară“. Iată un aspect al teologiei sla- 
vei: lumina scânteietoare (ce mărturiseşte despre 
slava şi frumuseţea divinului), acesta iradiind în 
afară, spre lumea profană, pe care vrea s-o înno- 
bileze. 

În dialogul ei cu astrul celest, Cătălina recu- 
noaşte frumosul divin, dar nu-l înțelege: „- O, ești 
frumos, cum numai-n vis/ Un înger se arată (..)// 
Străin la vorbă şi la port,/ Luceşti făr' de viață/ 
Căci eu sunt vie, tu ești mort, Şi ochiul tău 
mă-ngheaţă.“ ($.n.). Pornind de la consideraţiile 
Fericitului Augustin, Mihail Diaconescu opinează 
în Prelegerile sale de Estetica Ortodoxiei că „Ne- 
putând exprima Frumuseţea Divină, omul, care 
aspiră să se ridice prin contemplaţie la Ea, o poa- 
te totuşi preamări.“+ Cătălina va rămâne în faza 
contemplării frumosului divin, fără a cunoaşte 
vârsta unirii spirituale, pentru că i-a plăcut să 
cocheteze cu pajul Cătălin. 

Costică Asăvoaie şi Vitalie Josanu 


Impostură și interes politic 
în „Istoria Moldovei“ 


Apariţia lucrării (Ed. Alfa, 2007) este motivată de autori prin 
necesitatea de a da un răspuns „operei“ grupului de „istorici“ 
moldoveni care, sub coordonarea lui Vasile Stati (doctor în ştiinţe filo- 
logice) au editat la Chişinău, în 2002, Istoria Moldovei, scriere ce nu 
poate fi considerată o lucrare ştiinţifică, ci un manifest politic 


antiromânesc. 


Structurată în patru capitole - „Falsurile şi omisiunile“, „Furt in- 
telectual“, „Contestarea drepturilor istorice“ şi „Impotriva... statului şi 


Impostură şi interes politic 
în “Istoria Moldovei” 





concetăţenilor săi...“, cartea semnată de Costică Asăvoaie şi Vitalie Josanu include (cu permisiunea 
autorului) şi lucrarea lui lon Eremia, Falsificarea istoriei sau „Fenomenul Stati“ în Republica Moldova. 
Ansamblul reprezintă singura reacție viguroasă, coerentă şi aplicată a lumii ştiinţifice româneşti la 


încercările autorităţilor moldovene şi a „oamenilor de ştiinţă 


ă* 


aserviţi lor de a impune ideea existenţei 


unui popor şi a unei limbi moldoveneşti. Iniţiativa este salutară, cu atât mai mult cu cât demersul de 
peste Prut nu reprezintă un fapt izolat - remarcăm în context că Vasile Stati a recidivat, în 2003, cu abe- 


rația numită Dicţionar moldovenesc-românesc. 


Pr. Constantin Necula 


Mihail Gavril 





Provocările străzii. 
Mic catehism vorbit 





Aşa cum 
ne lămureşte 
autorul din cu- 
vântul înainte, 
volumul (Ed. 
Agnos, Sibiu, 
2006) ţine de 


Preot Constantin Necula 





un proiect mai 

amplu, anume 

„construcţia 
baia [IE unui şir de 


cărți cu vădit 
S SI TE - iz! ji caracter. cate- 

hetic cu privi- 
re la problemele care marchează dialogul tiner- 
ilor, şi nu numai, cu Biserica“. Strada este definită 
ca spaţiu al provocărilor. Cartea cuprinde între- 
bări şi răspunsuri rostite de-a lungul a câtorva 
ani, în cadrul unor conferințe publice ținute în 
mai multe oraşe. Părintele Necula este convins că 
dialogul dintre stradă şi Biserică va rodi: soluţii şi 
nădejde. 





Biserica, Sinagoga, Loja 


Radiografie comparativă a temeiurilor tradi- 
ționale şi a stării actuale a celor două mari religii 
biblice, cartea de față (Ed. Puncte Cardinale, 
Sibiu, 2007) arată cu precădere cum amândouă 
deopotrivă, dincolo de tensiunile istorice exis- 
tente între ele, sunt agresate de spiritul dizolvant 
al (franc)masoneriei, aproape generalizat astăzi 
ca paradigmă ideologică dominantă a moder- 
nităţii crepusculare. Adresată unui public larg, 
cartea sintetizează lămuritor şi nepretențios o 
vastă informaţie (ale cărei ei principale repere se 
regăsesc în Anexa 
bibliografică). Deşi 
perspectiva autorului 
este cea a creştinis- 
mului ortodox, dis- 
cursul său nu este 
exclusivist, ci vădeşte 
o largă înţelegere a 
iudaismului şi un ton 
critic echilibrat, de 
onestă rigoare argu- 
mentativă. 


Mihail Gavril 





Ispitirea din Carantania 
Drumul Damascului 
Disoluția masonică 


editura puncte cardinale 

anul V e nr. 52 


ROST: cuvint, rațiune, sens, ordine 


x 


În latină, rostrum însemna „deschizătură“, „cioc“, „plisc“, „bot“. Mai tîrziu, în latina populară, 
a început să însemne şi „gură“ în general. În româna veche, sub forma rost, a fost moştenit cu acest 
din urmă înţeles, păstrat astăzi doar în cîteva expresii de largă răspîndire (a învăţa pe de rost, a lua 
la rost) şi stînd la baza verbului a rosti. Rost a evoluat spre înțelesul „rațiune“, „sens“, „tâlc“, 
„Doimă“, „scop“, cu care se foloseşte astăzi în mod curent. Aşa a apărut verbul a rostui („a da sens“, 
„a pune ordine“), cu derivatele rostuire, rostuitor etc. 

Creat prin Rostirea (Cuvântul) divină, omul este el însuşi făptură rostitoare, dar şi rostuitoare. 
Omul are un rost dat de Dumnezeu, dar uneori caută să-şi facă singur alt rost, după mintea lui. În 
orice caz, starea cea mai rea a omului este aceea de a fi fără rost pe lume. Iar cel mai mare serviciu 
care poate fi făcut omului este de a-l ajuta să-şi (re)găsească rostul. 

Revista ROST îşi propune tocmai acest obiectiv la nivelul lumii româneşti, care în comunism 
şi-a pierdut rostul şi care trebuie să se redescopere pe sine, în primul rînd prin recursul la tradiţie. 





În acest număr semnează: e Adrian Cherhaţ - teolog, profesor 
e Răzvan Codrescu - scriitor, ultima carte publicată: Gâlceava dracu- 
lui cu lumea. Mic tratat de demonologie aplicată (2005) e Constantin 
Mihai - doctorand în litere, eseist. Ultimul volum publicat: La logique 
d'Hermes. Etudes sur L 'Imaginaire (2006) e Constantin Miu - profe- 
sor doctor de limba română, publicist e Paul Nistor - doctor în istorie, 
cercetător la Institudul „A.D. Xenopol“ - Iaşi, autor al volumului 
Înfruntând vestul. PCR, România lui Dej şi politica americană de 
îngrădire a comunismului (2005) e Viorel Patrichi - jurnalist, ultima 
carte publicată: Ochii şi urechile poporului. Convorbiri cu generalul 
Nicolae Pleșiţă (2001) e Mircea Platon - doctorand în istorie la 
Columbus University din Ohio - SUA, scriitor, ultima carte publicată: 
Ortodoxia pe litere. Îndreptar de fundamentalism literar (2006) 
e Marina Roman - publicist, lector universitar, doctorand e Paul 
Gabriel Sandu - student la Facultatea de Filosofie a Universităţii 
Bucureşti e Claudiu Târziu - jurnalist e Emil 'Țîrcomnicu - publicist, 
doctor în sociologie, autor al mai multor cărți despre românii din 
sudul Dunării, între care şi Meglenoromanii: destin istoric şi cultural 
(2004). 


Abonament 

Vă puteţi abona trimiţind contravaloarea abonamentului prin mandat poştal (în care specificaţi citeţ numele, 
adresa completă, telefonul şi perioada de abonament) pe numele: Târziu Claudiu Richard, CP 27, Oficiul 
Poştal 23, Bucureşti sau achitînd contravaloarea abonamentului în contul nr. 
R025BACX0000000107363250, deschis la HVB Țiriac Bank, Sucursala Orizont - Bucureşti, pe numele 
Asociaţiei ROST, cod fiscal 12495302, după care veţi trimite copia chitanței şi o scrisoare în care solicitați 
abonamentul la CP 27, Oficiul Poştal 23, Bucureşti. 

Preţul unui abonament este 180.000 lei (18 lei noi) pentru 6 luni şi de 360.000 lei (36 lei noi) pentru un an. 
Pentru cei din străinătate abonamentul este de 50 euro/an în Europa şi 70 USD/an pentru celelalte 
continente. 


Nr. 1-— martie 2003, dedicat lui 
Nicu Steindhardt 
Nr. 2 — aprilie 2003, dedicat lui Mircea Eliade 
Nr. 3 — mai 2003, dedicat lui Lucian Blaga 
Nr. 4-— iunie 2003, dedicat lui 
Mihai Eminescu 
Nr. 5-— iulie 2003, dedicat lui 
Nicolae Paulescu 
Nr. 6 -— august 2003, dedicat lui Sandu Tudor 
Nr. 7 — septembrie 2003, dedicat lui 
Nae Ionescu 
Nr. 8 — octombrie 2003, dedicat lui 
Valeriu Gafencu 
Nr. 9 — noiembrie 2003, dedicat Părintelui 
Dumitru Stăniloae 
Nr. 10-11 — decembrie 2003, dedicat lui 
Vasile Băncilă 
Nr. 12 — februarie 2004, dedicat lui 
Nichifor Crainic 
Nr. 13 — martie 2004, dedicat lui 
Mircea Vulcănescu 
Nr. 14-15 — aprilie-mai 2004, dedicat lui 
Radu Gyr 
Nr. 16 — iunie 2004, dedicat lui Vintilă Horia 
Nr. 17 — iulie 2004, dedicat 
lui Ștefan cel Mare — epuizat 
Nr. 18 — august 2004, dedicat lui 
Ernest Bernea 
Nr. 19 — septembrie 2004, dedicat lui 
Constantin Noica 
Nr. 20 — octombrie 2004, dedicat 
Părintelui Arsenie Boca — epuizat 
Nr. 21-22 — noiembrie-decembrie 2004, 
dedicat Părintelui Constantin Galeriu 
Nr. 23 — ianuarie 2005, dedicat lui 
Vasile Lovinescu 
Nr. 24 — februarie 2005, dedicat lui 
Octavian Goga 
Nr. 25-26 — martie-aprilie 2005, dedicat 
Părintelui Constantin Voicescu 
Nr. 27 — mai 2005, dedicat lui 
Nicolae Iorga — epuizat 
Nr. 28 — iunie 2005, dedicat 
Părintelui Arsenie Papacioc — epuizat 
Nr. 29 — iulie 2005, dedicat 
Părintelui Zosim Oancea 
Nr. 30 — august 2005, dedicat lui 
Vasile Voiculescu 
Nr. 31 — septembrie 2005, dedicat 
Părintelui Liviu Brânzaș 
Nr. 32 — octombrie 2005, dedicat lui 
Aron Cotruș 
Nr. 33 — noiembrie 2005, dedicat 
Părintelui Iustin Pârvu 
Nr. 34 — decembrie 2005, dedicat lui 
Paul Goma 
Nr. 35 — ianuarie 2006, dedicat lui 
Horia Bernea 
Nr. 36 — februarie 2006, dedicat lui 
Ioan Alexandru 
Nr. 37 — martie 2006, dedicat 
Părintelui Teofil Pârâianu 
Nr. 38 — aprilie 2006, dedicat 
Părintelui Calciu 
Nr. 39 — mai 2006, dedicat lui 
Pan M. Vizirescu 
Nr. 40-41 — iunie-iulie 2006, dedicat lui 
Ton Gavrilă 


D EEDIDIE 
ptuleti 
ari pulsului 
părinti na 
un cruciat al seco 


Mirza Vulszina3s 


Transnistria 
(5 tara nimanui 


Părintele Tustin 


„„_ Un adevăra 
purtător de Te 


Constantin Noica 


Nr. 42-43 — august-septembrie 2006, 
dedicat Părintelui 
Adrian Făgeţeanu 

Nr. 44 — octombrie 2006, dedicat lui 
Gabriel Constantinescu 

Nr. 45 — noiembrie 2006, dedicat lui 
Simion Mehedinți 

Nr. 46 — decembrie 2006, dedicat 
Părintelui Rafail Noica 

Nr. 47-48 — ianuarie-februarie 2007, dedicat 
Părintelui Benedict Ghiuș 

Nr. 49 — martie 2007, dedicat lui 
Ioan Ianolide 

Nr. 50 — aprilie 2007, dedicat lui 
Marcel Petrişor 

Nr. 51 — mai 2007, dedicat părintelui 
Nicodim Măndiţă 





Cei care doresc să-şi completeze colecția publicației 
ROST pot trimite contravaloarea revistei 

(3 lei/exemplar), prin mandat poştal, pe numele: 

Târziu Claudiu Richard, OP 23, CP 27 Bucureşti. 
Precizați pe mandatul poştal ce număr al revistei doriți, 
în cite exemplare şi adresa dvs. Pentru informaţii sunați 
la tel: 0740.103.621 

